Datasets:

thors

/

RRN

like 1

2022

145

Kvennalandslið Íslands í handbolta mætir Tyrklandi í undankeppni Evrópumótsins í dag. Sigri Ísland í leiknum í dag styrkist staða liðsins í riðlinum og landsliðsþjálfarinn er bjartsýnn.

Ísland hefur leikið tvo leiki í riðlinum; tapaði gegn Svíþjóð í fyrsta leiknum og lagði svo Serbíu. Tvö efstu lið riðilsins komast í lokakeppni EM, sem verður í Slóveníu, Norður-Makedóníu og Svartfjallalandi í nóvember. Sigur gegn Tyrklandi í dag og aftur hér á Íslandi á sunnudag kemur íslenska liðinu í góða stöðu fyrir lokaleikina tvo í apríl. Sagði Rut Jónsdóttir, fyrirliði. Arnar Pétursson, landsliðsþjálfari, telur möguleika íslenska liðsins í leiknum í dag góðan. Tyrkneska liðið sé þó sýnd veiði en ekki gefin. Íslenska liðið hefur verið á góðri siglingu undanfarin misseri, og sigurinn á Serbíu í haust var til merkis um það. Rut vonast til að íslenska liðið haldi áfram að taka framfaraskref. Leikur Tyrklands og Íslands er í Kastamonu í Tyrklandi klukkan fjögur í dag og verður sýndur beint á RÚV. Upphitun hefst í EM-stofunni þegar klukkuna vantar 20 mínútur í fjögur. Rússneski stórmeistarinn í skák, Alexander Grischuk, fordæmdi árásir Rússlands á Úkraínu á blaðamannafundi fyrir Grand Prix mót Alþjóða skáksambandsins í Serbíu í gær. Hann sagði að honum þætti það algjörlega rangt sem her þjóðar hans væri að gera í Úkraínu og að hann óskaði þess að innrás Rússa lyki strax. Grischuk er í 10. sæti heimslistans í skák. Hann var um skeið kvæntur úkraínska stórmeistaranum Nataliu Zhukovu og er nú kvæntur stórmeistaranum Katerynu Lagno sem er fædd í Úkraínu og var með úkraínskt ríkisfang til 2014 þegar hún tók upp rússneskt ríkisfang.

Kvennalandslið Íslands í handbolta mætir Tyrklandi í undankeppni Evrópumótsins í dag. Landsliðsþjálfarinn telur ágætar líkur á sigri.

2022

146

Hjólasöfnun Barnaheilla var formlega hleypt af stokkunum í dag. Söfnunin hefur verið haldin árlega í áratug og hafa yfir þrjú þúsund börn eignast hjól sem annars ættu þess ekki kost. Matthías Freyr Matthíasson er verkefnastjóri Barnaheilla.

Allar móttökustöðvar Sorpu á höfuðborgarsvæðinu taka á móti hjólum þannig að bara fara með hjól þangað. Svo er það í samstarfi við félagsþjónustu sveitarfélaga eða hjálparsamtök á landinu þar sem að við erum í samskiptum við þá aðila sem sjá um að koma umsóknum til okkar sem við svo úthlutum þegar við fáum þær í hendur." Hafdís: Þurfa hjólin að vera alveg heil? Nei alls ekki. Við tökum við öllum hjólum og þau hjól sem eru verr farin eru notuð í varahluti en við yfirförum og lögum þau hjól sem við getum og nýtum önnur í varahluti." Hafdís: Þannig að öll barnahjól eru vel þegin? öllbarnahjól, alveg frá sparkhjólum í, hvað eigum við að segja, fullorðinsstæðr af reiðhjólum"

2022

146

Meirihluti Finna vill í fyrsta sinn ganga í Atlantshafsbandalagið samkvæmt könnun sem finnska ríkisútvarpið, YLE, lét gera. Afstaða Finna til aðildar hefur gjörbreyst frá síðustu sambærilegu könnun.

Aldrei áður hefur mælst meirihluti fyrir NATO-aðild í Finnlandi. Landið hefur verið hlutlaust frá lokum síðari heimsstyrjaldar og hlutleysið verið hryggjarstykkið í utanríkis- og varnarmálastefnu allra finnskra ríkisstjórna. Þessar niðurstöður marka því vatnaskil. Síðast þegar finnska ríkisútvarpið spurði um afstöðu til aðildar að NATO vildu aðeins 19 af hundraði ganga í bandalagið, nú eru 54 prósent fylgjandi. 28 prósent eru á móti og 19 prósent taka ekki afstöðu. Fréttaskýrendur segja ekki nokkurn vafa á að innrás Rússa í Úkraínu hafi valdið þessari hugarfarsbreytingu. Afstaða til NATO-aðildar hefur einnig breyst í Svíþjóð. Þar eru fleiri kjósendur hlynntir aðild að NATO en eru andvígir. Í könnun YLE reyndist meirihlutinn fyrir NATO-aðild enn meiri ef Svíar gengju einnig í bandalagið. Þá sögðu 66 prósent Finna að landið ætti að ganga í bandalagið. Alexander Stubb, fyrrverandi utanríkis-og forsætisráðherra Finnlands, segir að áður hafi Finnar ekki viljað ganga í NATO af ótta við að espa Rússa til reiði, nú óttist fólk Rússa svo það vilji ganga í bandalagið. Stubb segir að áður hafi Finnar ekki viljað ganga í NATO af ótta við að espa Rússa til reiði, nú óttist fólk Rússa svo það vilji ganga í bandalagið.

Gjörbreyting hefur orðið á afstöðu Finna til aðildar að Atlantshafsbandalaginu eftir innrás Rússa í Úkraínu. Í fyrsta sinn vill meirihluti landsmanna ganga í bandalagið.

2022

146

Byko og Skinney Þinganes fengu styrk úr Orkusjóði í fyrra til að kaupa rafmagnslyftara. Slíkir lyftarar hafa tíðkast hér á landi í áratugi.

Orkusjóður notaði hátt í 30 milljónir af styrkfé síðasta árs í að styrkja fyrirtæki til að kaupa rafmagnslyftara. Þetta vekur athygli því rafmagnslyftarar eru ekki nýjung og hafa verið notaðir hér á landi í áratugi. Hlutverki Orkusjóðs var breytt fyrir tveimur árum og nú einbeitir hann sér að orkuskiptum og að draga úr brennslu jarðefnaeldsneytis. Áður fyrr voru styrkir úr sjóðnum helsta tækifæri byggðarlaga til að láta leita að heitu vatni en talsverð áhætta fylgir því að bora vinnsluholur fyrir nýjar hitaveitur. Í fyrra voru framlög í sjóðinn stóraukin í átaki stjórnvalda til orkuskipta og hafði hann úr 330 milljónum að spila. Vegna fjölda umsókna voru fjármunir til sjóðsins svo auknir í 470 milljónir. Sjóðurinn styrkti hins vegar enga jarðhitaleit í fyrra. Þess í stað einbeitti hann sér að því að fjölga rafhleðslustöðvum við gististaði og fjölsótta ferðamannastaði. Mest af styrkfénu fór í rafvæðingu í ýmis konar iðnaði svo sem rafvæðingu fóðurpramma í fiskeldi, landtengingu uppsjávarskipa og nýtingu metans. Undir liðnum kaup á vistvænum flutningabílum vekur athygli hve margir fá styrk til að kaupa rafmagnslyftara sem þó hafa tíðkast hér á landi í áratugi. Sem dæmi má nefna að Byko fékk rúmar fjórar milljónir til að kaupa rafmagnslyftara í vöruhús sitt í Kjalarvogi í Reykjavík. Útgerðarfyrirtækið Skinney Þinganes á Hornafirði fékk tæpar fimm milljónir til að rafvæða lyftara í frystiklefa. Tandraberg á Eskifirði fékk fimm milljónir fyrir lyftara í löndunarþjónustu og Vestmannaeyjahöfn 1,4 milljónir í sama tilgangi. Það er þó ekki alveg þannig að Orkusjóður sé að gefa þessum fyrirtækjum tækin því aðeins er hægt að fá styrk fyrir þriðjungi af kaupverði. Í fyrra voru þó vissulega styrkt kaup á rafvæddum vinnuvélum sem sannarlega teljast nýjung. Þannig voru tveir styrkir veittir til að kaupa rafmagnsgröfur.

2022

146

Hilmar Snær Örvarsson er eini keppandi Íslands á Vetrarólympíumótinu í Beijing sem hefst 4. mars. Hilmar hélt af stað til Kína í morgun.

Hilmar mun keppa í stórsvigi og svigi á mótinu, 10. og 12. mars. Þetta verður annað ólympíumót Hilmars en hann keppti í sömu greinum í PyeongChang fyrir fjórum árum. Það er reynsla sem hann getur nýtt sér á mótinu í Beijing. Sagði Hilmar Snær Örvarsson, ólympíufari. Sýnt verður beint frá ýmsum greinum Vetrarólympíumótsins á rásum RÚV. Leikarnir verða settir 4. mars og standa yfir til 13. mars. Og Jesse Marsch er nýr knattspyrnustjóri enska úrvalsdeildarliðsins Leeds. Marsch er Bandaríkjamaður sem hefur þjálfað lið Leipzig og Salzburg, sem og New York Red Bulls. Marsch skrfiar undir samning við félagið til ársins 2025 en hann tekur við af Marcelo Bielsa sem var rekinn um helgina. Leeds er sem stendur í 16. sæti úrvalsdeildarinnar með 23 stig, tveimur stigum frá fallsæti.

2022

146

Forseti Úkraínu sakar Rússa um stríðsglæpi í nótt þegar loftárásir voru gerðar á íbúðahverfi í borginni Kharkiv. Talið er að um ein milljón manna sé á flótta innan Úkraínu.

Sex hundruð og sextíu þúsund hafa flúið Úkraínu síðan Rússar réðust þangað inn á fimmtudag, samkvæmt upplýsingum frá Flóttamannastofnun Sameinuðu þjóðanna. Það eru helst konur og börn sem hafa flúið enda eiga karlar á aldrinum átján til sextíu ára og vera eftir til að verja landið. Fólk bíður í allt að sextíu klukkutíma í röðum við landamærin að Póllandi og röðin við landamærin að Rúmeníu er um tuttugu kílómetra löng. Þá er talið að um ein milljón sé á flótta innan landsins. Mikil eyðilegging er í borginni Kharkiv, sem er næst stærsta borg Úkraínu eftir sprengingar næturinnar. Stærðarinnar gígur er á Friðartorginu í miðborginni. Forseti Úkraínu, Volodymyr Zelansky hefur lýst þessu sem stríðsglæp. Rússneski herinn gerði í dag loftárásir á Kharkiv. Þetta var klárlega stríðsglæpur og árás á friðsæla borg á friðsælt íbúahverfi, sagði Zelensky í ávarpi í morgun. Hann sagði að þarna væru engin hernaðarmannvirki. Rússar hafi vitað hvert þær væru að skjóta og þeir verði dregnir fyrir dóm.

Forseti Úkraínu sakar Rússa um stríðsglæpi eftir loftárásir á íbúðahverfi í Kharkiv, næststærstu borg Úkraínu, í nótt. Sameinuðu þjóðirnar áætla að um ein milljón manna sé á flótta innanlands. Um 660 þúsundum hefur tekist að flýja land.

2022

146

Og Pútín Rússlandsforseti tilkynnti á sunnudag að svokallaðar kjarnorkuvopnasveitir hefðu verið settar í viðbragðsstöðu; við litla ánægju alþjóðasamfélagsins. Talið er að Rússar hafi yfir allt að sex þúsund kjarnorkuvopnum að ráða. Friðrik Jónsson er öryggis- og varnarmálafræðingur.

Þetta er í fyrsta skipti sem þjóðarleiðtoginn sjálfur, sem jafnframt er yfirmaður hersins, talar með þessum hætti. En við höfum áður heyrt svona fjálglegt, ábyrgðarlaust tal innan úr herkerfinu, þar sem menn tala um notkun taktískra kjarnavopna eins og það sé eitthvað sjálfsagt. Þetta er það sem veldur áhyggjum og er munurinn á kjarnorkustefnu vesturvelda og þeirra vesturvelda sem búa yfir kjarnavopnum.

2022

147

Sprengjudrunur kváðu við í stærstu borgum Úkraínu í nótt. Stjórnvöld þar fullyrða að hægst hafi á áhlaupi rússneska hersins.

Þrjú hundruð fimmtíu og tveir Úkraínumenn, þar af fjórtán börn, hafa látið lífið í innrás Rússa, samkvæmt upplýsingum frá heilbrigðisráðuneyti Úkraínu í morgun. Tæplega sautján hundruð almennir borgarar eru særðir. Úkraínski herinn hefur lýst því yfir að fjögur þúsund og fimm hundruð rússneskir hermenn hafi fallið. Rússnesk yfirvöld hafa ekki gefið út upplýsingar um mannfall. Sprengjudrunur kváðu við í stærstu borgum Úkraínu í nótt. Stjórnvöld þar lýstu því yfir í morgun að hægst hafi á áhlaupi rússneska hersins. Al Jazeera hefur eftir Nikolay Mitrokhin, rússneskum hernaðarsérfæðingi við háskólann í Bremen í Þýskalandi, að verulega hafi verið hægt á sókn þeirra á nær öllum vígstöðvum. Stórri árás á borgina Kharkiv í austri hafi verið hrundið í morgun og tilraun rússneska hersins til að komast inn í höfuðborgina Kyiv frá bænum Irpen hafi verið stöðvuð. Hann segir að Rússar geti þó ákveðið að endurskoða aðferðir sínar. Vitali Klitschko, borgarstjóri Kyiv, hélt ávarp í morgun, sem hann birti á samfélagsmiðlum, og talaði til Rússa og Hvít-Rússa. Hann hvatti þá til að leggja niður störf í einn dag og lýsa þannig yfir stuðningi við Úkraínumenn í stríðinu.

2022

147

Sindri Björnsson, sem býr í Kænugarði en hefur verið á flótta með fjölskyldu sinni síðan á föstudag, segir erfitt að fylgjast með átökunum. Fjölskyldan er nýkomin yfir landamærin til Ungverjalands og lenti í ýmsum vandræðum á leiðinni.

Það var þarna ein brú sprengd, um 20-30 mínútum áður en við komum að henni þá var hún sprengd en ég veit ekkert hvort það voru Rússar eða heimamenn sem sprengdu hana, við vorum ekkert að afla okkur upplýsinga um það. Þannig að við þurftum að bæta við okkur um 150 kílómetrum. En heimili ykkar í Kænugarði, eitthvað frétt af stöðunni þar? Nei, við höfum aðeins samband við fólk í hverfinu, við vitum að það kom flugskeyti í byggingu sjálfa en vitum ekkert um skemmdir og annað en við göngum bara út frá því, erum eiginlega búin að ákveða það að þegar við getum snúið til baka að þá verði íbúðin tóm.

2022

147

Landspítalinn hefur verið á neyðarstigi síðan á föstudag. Guðlaug Rakel Guðjónsdóttir, settur forstjóri, segir að staðan hafi lítið breyst. Helgin hafi verið annasöm.

Guðlaug Rakel segir að einnig hafi verið mikið álag á bráðamóttöku og fólk hafi jafnvel verið beðið um að koma seinna ef því var við komið. Bráðaþjónustu sé þó ávallt sinnt og engin undantekning hafi verið á því um helgina. Hafdís: Eruð þið með einhverjar spár um framhaldið? Í sjálfu sér er ekkert sem bendir til þess að hlutirnir breytist á allra næstu dögum en við vöktum þetta á hverjum degi. Már Kristjánsson, yfirlæknir smitsjúkdómadeildar og formaður farsóttanefndar á Landspítalanum, segir erfiðara að spá fyrir um framhaldið eftir að dregið var svo mjög úr sýnatökum. Hafdís: Svo það kemur ekki ljós fyrr en alvarleg veikindi fara að segja til sín vegna covid? Það er svona það sem maður óttast að verði en tíminn leiðir það í ljós.

2022

147

Bændur á Héraði og Borgarfirði eystra settu undir sig vélsleða í gær og héldu í Loðmundarfjörð þar sem þeir fundu 30 kindur. Féð hefur gengið úti í allan vetur.

Kindurnar urðu eftir við smölun í haust og ekki tókst að sækja þær áður en færð spilltist. Illt er að komast í Loðmundarfjörð á veturna og smala nema á snjósleðum. Jón Sigmar Sigmarsson, fjallskilastjóri á Borgarfirði, segir að ekki hafi verið sleðafæri vegna snjóleysis fyrr en nú. Flokkur bænda lagði upp á vélsleðum bæði frá Héraði og Borgarfirði. Kindurnar 30 voru frá flestar af Héraði en einnig Seyðisfirði og fjórar tilheyrðu Borgfirðingum. Jón Sigmar segir að kindurnar hafi verið þokkalega haldnar og hafi fram undir þetta haft ágætis jörð. Auðnur hafi verið á hjöllunum þar sem féð hélt sig. Mikið snjóaði fyrir helgi og þannig vill til að þegar jarðbönn verða skapast um leið færi til að sækja fé á sleðum. Kindurnar voru handsamaðar ein af annarri og bundnar á aftanísleða. Ágætlega gekk að koma þeim úr firðinum nema upp úr Norðdal. Þar þurfti að selflytja eina og tvær í einu upp bröttustu brekkurnar. Matvælastofnun hefur á undanförnum árum ítrekað beint sjónum sínum að útigangsfé í Loðmundarfirði, aðallega fé sem hefur sloppið úr Seyðisfirði eftir smölun. Í mars 2018 lét MAST skjóta 29 kindur í firðinum. Aðgerðin var umdeild en þá höfðu verið farnar margar ferðir að sækja fé og MAST taldi of kostnaðarsamt að koma restinni til síns heima.

Bændur af Héraði og frá Borgarfirði eystra sóttu 30 kindur Loðmundarfjörð í gær og virtust þær þokkalega haldnar. Ekki var hægt að bíða lengur með ferðina því nánast jarðlaust er orðið í firðinum vegna snjóa.

2022

147

Rússneska kauphöllin er lokuð í dag og óvíst að hún verði opin á morgun. Gengi rúblunnar hefur hríðfallið. Ljóst er að efnahagsþvinganir valda ringulreið í fjármálakerfinu í Rússlandi. Þetta segir aðalhagfræðingur Íslandsbanka.

Ljóst er að aðgerðir helgarinnar, bæði útlokun rússneskra banka flestra frá SWIFT og hömlur á eignir rússneska seðlabankans erlendis hefur miklil áhrif í Rússlandi í dag. Jón Bjarki Bentsson er aðalhagfræðingur Íslandsbanka. Rússneska kauphöllin er lokuð í dag og ekki einu sinni víst að hún verði opnuð á morgun. Seðlabankinn í Rússlandi ætlaði að tilkynna það væntanlega seinna í dag. Gengi rúblunnar hefur hríðfallið þrátt fyrir að rússneski seðlabankinn hafi reynt að stemma stigu við því falli. Gengi rúblunnar hafði veikst um 16 prósent gagnvart dollar skömmu fyrir fréttir. Í morgun var útlitið þó enn verra, þá hafði hún fallið upp undir 40 prósent frá því fyrir helgi. Rússneskum aðlilum er bannað að frakmvæma pantanir sem eru væntanlega að berast í stórum stíl frá erlendum aðilum um að selja rússnesk verðbréf, það er að segja ofan á það að kauphöllin sjálf sé lokuð og það ríkir veruleg ringulreið í rússneska fjármálakerfinu eftir því sem ég best fæ séð. Langar raðir eru við hraðbanka í Rússlandi. Almenningur reynir að verða sér úti um reiðufé af ótta við að ekki verið hægt að greiða með greiðslukortum eða símum. Það er verið að hamstra rúblur og allir sem vettlingi geta valdið reyna að verða sér út um gjaldeyri Jón Bjarki segir að enn um sinn hafi þvinganirnar þó mest áhrif á efnafólk. Kannski sem betur fer virðast þær bíta hvað harðast þar sem þeim er ætlað að hafa hvað mest áhrif, sem eru rússneskir auðmenn og þeir sem meira hafa á milli handanna og meiri ítök og áhrif á rússnesk stjórnvöld, og sér í lagi Pútín.

Ringulreið ríkir í rússnesku fjármálakerfi í kjölfar efnahagsþvingana og Rúblan hefur hríðfallið. Kauphöllin í Rússlandi er lokuð í dag og óvíst að hún verði opin á morgun.

2022

147

Ekki hefur verið tekin ákvörðun um móttöku flóttamanna frá Úkraínu, segir formaður flóttamannanefndar. Grannt sé fylgst með og tíminn sé naumur. Vel hefur verið brugðist við neyðarkalli SOS barnaþorpa, segir framkvæmdastjórinn hér.

Flóttamannahjálp Sameinuðu þjóðanna áætlar að um hálf milljón manna sé á flótta vegna stríðsátakanna í Úkraínu. Flóttamannanefnd hér fundaði á föstudag með ráðherra sem fól nefndinni að fylgjast með ástandinu, afla gagna og skoða hvað nágrannaþjóðir okkar eru að gera, segir Stefán Vagn Stefánsson formaður flóttamannanefndar. Hann segir að allir séu að velta fyrir sér hvað sé hægt að gera og hvernig megi verða að liði. Miðað við hvernig stjórnvöld hér og annars staðar í heiminum hafa talað um stuðning við Úkraínu sé móttaka flóttamanna eitt af því sem hljóti að verða skoðað. Það er alveg ljóst að tíminn er ekki að vinna með neinum í þessu og alls ekki þessu flóttafólki og fólki sem þarna er á vergangi. Þannig að eins og þetta lítur við mér persónulega þá er alveg ljóst að við höfum ekki mikinn tíma í þessu, þannig að við þurfum að taka ákvarðanir og þjóðir heims þurfa að taka ákvarðanir fljótt í þessu, hvernig menn ætla að bregðast við þessu. Segir Stefán Vagn Stefánsson. SOS barnaþorp eru með starfsemi í Úkraínu. Ragnar Schram, framkvæmdastjóri SOS á Íslandi, segir að börn á þeirra vegum í landinu séu óhult. Mörg séu á leiðinni til Póllands eða komin þangað. Alls eru 2.300 börn undir verndarvæng samtakanna í Úkraínu, mörg þeirra hjá fósturfjölskyldum sem samtökin halda utan um. Eitt barnaþorp er rekið í landinu og hefur stríðandi fylkingum verið gerð grein fyrir staðsetningu þess í von um að varúðar verði gætt. Rússnesk yfirvöld hafa fengið nákvæma staðsetningu á okkar þorpi í Bovary sem er í útjaðri Kyiv, þannig að þeir eiga að vita nákvæmlega hvar við erum með börn. Segir Ragnar Schram. Hann segir að það hafi verið virt og engin árás verið gerð þar nærri. Hann segir að ekki hafi komið til tals að einhver þessara barna komi hingað til lands, það sé ólíklegt eins og staðan er enda séu samtökin með starfsemi í löndunum í kring. Hann segir að tstyrktaraðilar hér hafi verið beðnir um að styrkja neyðaraðgerðir og það hafi gengið vonum framar. Ég er búinn að vera hérna í nokkuð mörg ár og man ekki eftir því að það hafi verið tekið svona vel í nokkurt neyðarákall frá okkur, en bara síðan við settum söfnunina í loftið um helgina þá eru komnar líklega um þrjár og hálf milljón frá nærri fimm hundruð einstaklingum án þess að við höfum auglýst með neinum látum, bara ákall til okkar styrktaraðila. Þannig að það hefur virkilega vel verið brugðist við því.

Formaður flóttamannanefndar segir að stjórnvöld hér og annars staðar verði að taka ákvörðun fljótt um hvernig bregðast eigi við straumi flóttamanna frá Úkraínu, en um hálf milljón manna er á flótta vegna átkanna. Framkvæmdastjóri SOS barnaþorpa segir vel hafa verið brugðist við neyðarkalli þeirra.

2022

147

Íslenska karlalandsliðið í körfubolta tapaði fyrir Ítölum í gærkvöld þegar liðin mættust öðru sinni í undankeppni HM 2023.

Íslenska liðið spilaði frábærlega síðastliðinn fimmtudag og unnu þann leik með tveimur stigum eftir tvær framlengingar. Ítalir áttu því harma að hefna. Ísland var einu stigi yfir eftir fyrsta leikhluta en í hálfleik voru Ítalir komnir með 8 stiga forystu, 53-45. Fyrir lokaleikhlutann munaði 12 stigum á liðunum og Ítalir náðu mest 16 stiga forskoti áður en Ísland minnkaði muninn niður í 8 stig og lokatölur 95-87. Bæði lið hafa nú unnið tvo leiki og tapað tveimur í riðlinum, Ítalir eru í 2. sæti en Ísland í þriðja. Þrjú efstu lið riðilsins fara áfram á næsta stig undankeppninnar. Jón Axel Guðmundsson skoraði 16 stig í leiknum og var nokkuð ánægður með leik liðsins í gær. Sagði Jón Axel Guðmundsson. Næstu leikir Íslands í keppninni eru í júlí en þá mun liðið mæta Hollandi og hugsanlega Rússum hér heima. Framhald Rússa í keppninni er enn óljóst en hollenska landsliðið neitaði að spila leik sinn við Rússa sem átti að fara fram í gær. Leikið var í úrvalsdeild karla í handbolta í gær. Haukar tylltu sér á toppinn með stórsigri á Gróttu, Valur vann KA sömuleiðis stórt og er tveimur stigum frá toppsætinu. Afturelding marði svo sigur á HK, 26-25, og Selfyssingar höfðu betur gegn Stjörnunni, 27-26. Í úrvalsdeild kvenna í körfubolta er spennan orðin mikil á toppnum eftir leiki gærkvöldsins. Haukar unnu Njarðvík, Valskonur burstuðu Grindavík og Fjölnir vann Breiðablik. Það þýðir að Njarðvík, Valur og Fjölnir eru öll með 26 stig á toppi deildarinnar og Haukar eru í fjórða sæti með 24 stig.

2022

147

Gular og appelsínugular viðvaranir vegna hvassviðris og ofankomu setja mark sitt á þennan síðasta dag febrúarmánaðar. Mikil lausamjöll veldur því að lítinn vind þarf til að skafrenningur valdi ökumönnum vandræðum.

Gular viðvaranir eru í gildi vegna hvassviðris og hríðar á Faxaflóa, Ströndum og Norðurlandi vestra. Appelsínugul viðvörun er í gildi fyrir Breiðafjörð og Vestfirði. Í athugasemd veðurfræðings segir að víða um land sé mikil lausamjöll og því þarf lítinn vind til að skafrenningur valdi vandræðum á vegum. Kristinn Þröstur Jónsson er deildarstjóri hjá Vegagerðinni. Veður er að ganga niður á suðvesturhorninu og við vonumst til að Kjalarnesið og Þrengslin fari að opna um hádegisbilið. Hellisheiði verður eitthvað seinni og eins er Mosfellsheiði, svolítil vandræði þar. Holtavörðuheiði er eins og er í biðstöðu og í raun allt Snæfellsnes og Vestfjarðakjálkinn, enda er appelsínugul viðvörun þar til tvö í dag. Fyrir norðan er búið að opna nánast allt og síðan ætti að vera fært bara austur úr. Davíð Már Bjarnason, upplýsingafulltrúi Slysavarnafélagsins Landsbjargar, segir að björgunarsveitir hafi verið kallaður út rúmlega tuttugu sinnum síðasta hálfa sólarhringinn. Flest verkefnin hafa verið í Árnessýslu og á Hellisheiði. Á Þingvallavegi, Lyngdalsheiði og svo á Hellisheiði í nótt en björgunarsveitir hafa verið kallaðar út út af stökum föstum bílum á nánast öllu landinu. Alveg frá Austurlandi og vestur á Vestfirði og Vesturland. -Nú hefur veðrið verið hressilegt í janúar og febrúar, er þetta ekki að verða komið ágætt bara?- Jú þetta er búið að vera töluvert af útköllum hjá björgunarsveitunum núna það sem af er þessu ári og ég held að við séum horfa upp á nokkur hundruð prósenta aukningu í útköllum, bara á þessum fyrstu tveimur mánuðum ársins.

2022

148

Bandaríkin, Evrópusambandið og bandalagsþjóðir þeirra hafa ákveðið að banna rússneska banka frá alþjóðafjármálakerfinu Swift. Hagfræðingur segir áhrifin af því býsna víðtæk því Rússar geti mjög illa átt fjárhagsleg samskipti við umheiminn.

Swift er er alþjóðlegt skilaboðakerfi fyrir greiðslufyrirmæli og fjármálaaðgerðir. Höfuðstöðvar þess eru í Belgíu og það er notað í tengslum við millifærslur meira en 11 þúsund banka og fjármálastofnana um allan heim. Það gegnir því lykilhlutverki í alþjóðlega fjármálakerfinu. Nýjustu efnahagsþvinganir Vesturlanda fela í sér að rússneskir bankar eru bannaðir frá kerfinu, en einnig að eigur rússneska Seðlabankas verði frystar. Markmiðið er að einangra Rússa enn frekar frá alþjóðlega fjármálakerfinu segir í sameiginlegri yfirlýsingu. En hver verða áhrifin? Jón Bjarki Bentsson er aðalhagfræðingur Íslandsbanka Þetta hefur býsna víðfem áhrif, að útiloka Rússa frá Swift þýðir að þeir geta mjög illa átt fjárhagsleg samskipti við umheiminn. Þeir fá illa borgað fyrir orku og annað sem þeir eru að flytja út. Þeir eiga erfit með að ganga frá kaupum á vistum og aðföngum sem þeir vilja fá inn í landið og fjármálamarkaðir þeirra verða allavega tímabundið býsna einangraðir frá umheiminum. Truflar þetta mjög stríðsreksturinn í Úkraínu? Þetta hefur væntanlega bein áhrif í gegnum kaup á vistum og aðföngum en svo hefur þetta það víðtæk áhrif á efnahag Rússa að almenningur og stjórnvöld munu finna mjög skýrt fyrir því að vilji Vesturlanda og landa heimsins stendur til að ganga mjög langt í því að gera Rússum lífið erfitt.

Hagfræðingur telur að Rússar geti illa átt fjárhagsleg samskipti við umheiminn eftir að bankar þeirra voru reknir úr alþjóðlega kerfinu swift.

2022

148

Stjórnvöld í Úkraínu ætla að leita til alþjóðadómstólsins í Haag vegna meintra stríðsglæpa Rússa í Úkraínu. Utanríkisráðherra Bretlands óttast mikið blóðbað ef átökin taka að stigmagnast. Rússar hafa boðið til sáttafundar, en gegn skilyrðum sem Úkraínumenn sætta sig ekki við.

Hersveitir eru komnar inn í Kharkiv, næststærstu borg Úkraínu, og þar var barist á götum úti í morgun. Hernaðarskýrendur segja það merki um næstu skref Rússa í innrásinni, að nú sé komið að beinum átökum á meðan loftárásir einkenndu innrásina í fyrstu. Rússar hafa einnig náð yfirráðum í borginni Nova Kakhovka, sem er lítil en hernaðarlega mikilvæg borg í suðurhluta landsins. Höfuðborgin Kiyv hefur enn sem komið er staðið af sér áhlaup Rússa, en loftvarnaflautur hljóma þar reglulega. Volodymir Zelensky Úkraínuforseti sagði nóttina hafa verið skelfilega, og sagði Rússa farna að herja á almenningshverfi. Úkraínsk stjórnvöld ætla að tilkynna um meinta stríðsglæpi Rússa til alþjóðadómstólsins í Haag. Fullyrt er að yfir 200 óbreyttir borgarar séu látnir. Vladimír Pútín Rússlandsforseti hrósaði hins vegar framgöngu hermanna sinna í morgun. Haft var eftir Dmitry Peskov, talsmanni stjórnvalda í Kreml, að rússnesk sendinefnd væri komin til borgarinnar Gomel í Hvíta-Rússlandi, og Úkraínumönnum væri boðið þangað til viðræðna. Zelensky Úkraínuforseti brást við þessu í morgun, segist vera tilbúinn til viðræðna en alls ekki í Hvíta-Rússlandi. Other cities can be a platform for a meeting. Of course, we want peace, we want to meet and put an end to the war. Warsaw, Bratislava, Budapest, Istanbul, Baku - we offered all of them to the Russian side Zelensky segist hafa boðið Rússum að hittast í Varsjá, Bratislava, Búdapest, Istanbúl og Bakú - og hvaða önnur borg sem er myndi henta, en ekki í ríki þar sem Rússar væru með aðstöðu til að skjóta eldflaugum yfir landamærin líkt og raunin er í Hvíta-Rússlandi. Zelensky segist þakklátur fyrir þann stuðning sem Úkraínu fær úr vestri, þaðan sem berast alls kyns vistir á borð við lyf, matur og eldsneyti, auk vopna. Leiðtogar á Vesturlöndum halda áfram að ráða ráðum sínum vegna stöðunnar í dag, en Liz Truss, utanríkisráðherra Bretlands, óttast að stríðið gæti orðið mjög blóðugt og hræðist það að Rússar gætu gripið til verri vopna. (This) conflict could be very, very bloody, and we've already seen civilians targeted by the Russian government. we do need to be prepared for Russia to seek to use even worse weapons. We need to avoid this at all costs. Truss segir að slíkt þyrfti fyrir alla muni að forðast.

Úkraínsk stjórnvöld saka Rússa um stríðsglæpi, og ætla að leita til alþjóðadómstólsins í Haag. Innrás Rússa er mótmælt hér á landi í dag.

2022

148

Kindurnar Friðsemd, Sæný og Móða frá Þernunesi við Reyðarfjörð hafa nú bæst í hóp þeirra kinda sem bera sérstakt gen sem verndar sauðfé fyrir riðu. Alls hafa því níu slíkar kindur fundist á bænum.

Fleiri kindur sem bera verðmæta arfgerð, sem veitir vörn gegn riðu, hafa fundist. Þær eru nú orðnar níu talsins, allar á Þernunesi við Reyðarfjörð. Búast má við að þar fæðist allt að 40 lömb í vor sem bera arfgerðina. Það þóttu stór tíðindi þegar svokölluð ARR-arfgerð fannst í fyrsta sinn í kindum hér á landi en hún er viðurkennd sem vörn gegn riðu hjá Evrópusambandinu. Ráðunautar voru úrkula vonar um að genið fyndist í íslenska stofninum og íhuguðu leit í grænlensku fé af íslenskum ættum, með innflutning erfðaefnis í huga. Um miðjan janúar bárust svo þau tíðindi að genið hefði fundist í sex kindum á bænum Þernunesi við Reyðarfjörð, meðal annars í hrútnum Gimsteini. Í framhaldinu voru tekin sýni úr 95 kindum á bænum til viðbótar. Nú er komið í ljósað þrjár þeirra bera genið. Steinn Björnsson er bóndi í Þernunesi. Þetta eru eldri kindur, fæddar tvær 2014 og ein 2016 sennilega. Þeta gen hefur þá sjálfsagt verið í gamla stofninum á Þernunesi. (Og er þá búið að leita í flestöllum kindum hjá þér eða hvað?) Nei ekki öllum. Ætli það sé ekki búið að taka 110 sýni í heildina. En væntanlega verður nú leitað eitthvað meira í framhaldinu af því að finna þessar þrjár. Til stendur að útbúa ræktunaráætlun, til að koma geninu frá Þernunesi inn í íslenska stofninn og gera víðtæka leit með um 20 þúsund sýnum frá búum um allt land. Á Þernunesi eru átta ær sem bera gegnið og þær skila af sér 16 lömbum í vor. Þá má búast við því að á milli 60 og 70 lömb til viðbótar komin undan hrútnum Gimsteini. Samkvæmt líkum má gera ráð fyrir að helmingur þeirra fái genið.

Kindurnar Friðsemd, Sæný og Móða frá Þernunesi við Reyðarfjörð hafa nú bæst í hóp þeirra kinda sem bera sérstakt gen sem verndar sauðfé fyrir riðu.

2022

148

Óljóst er hversu langt Vladimír Pútín ætlar að ganga með innrás sinni í Úkraínu, segir Valur Ingimundarson, prófessor í sagnfræði.

Þetta er auðvitað ekki einhver sérstök hernaðaraðgerð heldur allsherjarárás sem er hluti af miklu stærra plani, að ná forræði í fyrrverandi Sovétlýðveldum sem Rússar augljóslega líta á sem áhrifasvæði sitt. Sagði Valur Ingimundarson í Silfrinu. Valur segir að markmiðið núna virðist vera að eyða hernaðarmætti Úkraínumanna, kæfa þá efnahagslega og steypa stjórninni af stóli. Í framhaldinu gæti markmiðið vera að setja á fót einhvers konar leppstjórn. Það er samt spurning hvað Pútín er tilbúinn til að ganga langt. Leppstjórn myndi ekki fá alþjóðlegt lögmæti eða verða viðurkennd. Valur segir óljóst hvort Rússar ætli að hernema alla Úkraínu eða héruðin í austri þegar upp er staðið. Landið sé stórt og fjölmennt og hernám gæti reynst erfitt ef andspyrna er mikil. En eru Eystrasaltsríkin í hættu, sem áður voru hluti Sovétríkjanna? Ég held ekki eins og staðan er núna. Eystrasaltsríkin eru í NATO og Bandaríkjamenn hafa sagt það opinberlega að þeir muni verja öll NATO-ríkin, það er að segja að fimmta greinin, öryggistryggingin, yrði virkjuð strax. Valur segir að þó verði að setja þann fyrirvara að Pútín hafi áður komið á óvart í þessari deilu.

2022

148

Lokað hefur verið fyrir tilteknar vegabréfsáritanir rússneskra ríkisborgara til landsins og loftförum, sem eru skráð í Rússlandi, er nú meinuð umferð um íslenska lofthelgi. Utanríkisráðherra segir ekki útilokað að gripið verði til fleiri aðgerða gegn Rússum vegna innrásar þeirra í Úkraínu.

Það er ekki verið að banna rússneskum almenningi að koma til Íslands, það er verið að taka úr sambandi þessar einfaldari meðferðir á meðferð áritunarmála, sem eru þá fyrir viðskiptaaðila, diplómata og svo framvegis. Segir Þórdís Kolbrún Reykfjörð Gylfadóttir utanríkisráðherra. Hún segir að ríki ESB hafi tekið sömu ákvörðun. Við erum í rauninni að fylgja í fótspor þeirra - þetta er sjálfstæð ákvörðun okkar - en við erum að gera það í samfloti við okkar vina- og bandalagsþjóðir sem ákváðu að gera slíkt hið sama. Lofthelgi Belgíu, Þýskalands og Ítalíu er nú lokuð loftförum sem eru skráð í Rússlandi og það sama gildir um lofthelgi Íslands frá og með deginum í dag. Búist er við því að ESB-ríkin tilkynni um sameiginlegt flugbann rússneskra véla síðar í dag. Þetta eru 12 mílur frá þessum grunnlínupunktum - þannig að þetta er ekki allt flugstjórnarsvæðið enda höfum við ekki heimild til að loka því. En þetta er okkar lofthelgi og tekur gildi strax. Á hvaða vettvangi er sú ákvörðun tekin? Þetta er í samráði við innviðaráðherra og Samgöngustofu. Hafa borist einhver viðbrögð frá rússneskum stjórnvöldum vegna þessara ákvarðana? ekki svo ég viti til. Við höfum upplýst rússneska sendiherrann um þetta en það ætti ekki að koma á óvart miðað við það sem önnur lönd í kringum okkur eru að gera. Hver voru hans viðbrögð? Honum var bara gert ljóst að þessi ákvörðun hefði verið tekin. Er fleiri ákvarðana að vænta sem setja hömlur á einhvern hátt á Rússland? Ég útiloka ekkert í þeim efnum. Við fylgjumst einfaldlega mjög náið með því sem er að gerast og styðjum við góðar tillögur og tökum þátt og sýnum samstöðu með okkar vina- og bandalagsþjóðum eins og við höfum gert.

2022

148

Langar bílaraðir eru við landamærin út úr Úkraínu. Íslendingur sem hefur verið búsettur í Úkraínu hefur á þriðja sólarhring verið að reyna að komast frá landinu. Hann situr nú ásamt fjölskyldu í bílalest við landamæri Ungverjalands.

Sindri Björnsson, sem búið hefur í þrjú ár með úkraínskri eiginkonu sinni og tveimur börnum í úthverfi Kænugarðs, hefur beðið í bílalest við landamæri Ungverjalands í þrettán klukkustundir. Úkraínu en ferðin hefur sóst hægt. Sindri Björnsson og fjölskylda ákváðu á föstudagsmorguninn að yfirgefa Úkraínu. Sindri segir að gríðarlegur straumur flóttafólks sé við yfirlandamærin skammt frá Liviv og yfir til Póllands. Þau hugðust komast til Moldóvu en hættu við. Núna eru þau Úkraínumegin við landamæri Ungverjalands og vonast til að komast til ungversku borgarinnar Tisabecs. Sindri segir að lítið hafi verið um svefn í þessa rúmu tvo sólarhringa. Maður er að taka stuttar kríur, svona tveggja mínútna kríur. Svo þarf að mjaka bílnum eina og eina bíllengd við og við. - Hvar ertu staddur núna? Við erum komin að landamærum Ungverjalands og okkur var bent á að far aá Þau komu að landamærunum seint í gærkvöldi og vonast til að hraðar gangi að hleypa yfir til Ungverjalands þegar líður á daginn. Sindri segir að svo virðist sem allir aðrir en úkraínskir karlmenn frá sautján ára til sextugs fái að fara úr landi. Úkraínskir sjálfboðaliðar hlaupa milli bíla og bjóða upp á vatn, kaffi og ávexti. Við landamærin þar sem Sindri er, er rólegt yfir og enginn sprengjuhlóð heyrast þar.

Íslendingur í Úkraínu hefur á þriðja sólarhring verið að reyna að komast frá landinu. Langar bílaraðir eru við landamærin. Hann situr nú ásamt fjölskyldu í bílalest við landamæri Ungverjalands.

2022

148

Karlalandslið Íslands í körfubolta sækir Ítalíu heim í undankeppni heimsmeistaramótsins í kvöld. Landsliðsmaðurinn Martin Hermannsson býst við árásargjörnum leikmönnum Ítalíu í leiknum.

Þrjú efstu liðin í riðlinum fara áfram í milliriðil og taka þangað með sér stigin úr þessum riðli. Ítalir eiga harma að hefna eftir tapið á Íslandi á fimmtudag og þurfa nauðsynlega á sigri að halda. Landsliðsmaðurinn Martin Hermannsson býst við erfiðum leik í kvöld en segir sigur þó mögulegan. sagði Martin Hermannsson. Leikur Íslands og Ítalíu er klukkan hálfátta í kvöld og verður sýndur beint á RÚV 2, útsending hefst í HM-stofunni klukkan 19:10. Búið er að fresta leik Hollands og Rússlands í sama riðli sem átti að fara fram í kvöld. Hollendingar neita að taka á móti Rússum og sagði Hannes Jónsson, formaður körfuknattleikssambands íslands að miðað við samtöl hans við evrópsku körfuboltahreyfinguna þá vilji flestir að Rússum verði vikið úr undankeppninni. Þeir eru efstir í riðlinum og munu lenda í riðli með Úkraínu á næsta stigi undankeppninnar. Rússinn Roman Abramovich, eigandi enska knattspyrnufélagsins Chelsea, tilkynnti í gærkvöld að hann hafi stigið til hliðar sem stjórnandi félagsins. Abramovich útskýrir ákvörðunina ekki nánar í yfirlýsingunni sem hann gefur út tveimur dögum eftir innrás Rússa í Úkraínu. Abramovich sem keypti Chelsea árið 2003 er einn ríkasti maður Rússlands og hefur oft verið sagður náinn vinur Vladimírs Pútíns Rússlandsforseta. Manchester City endurheimti sex stiga forystu á toppi ensku úrvalsdeildarinnar í fótbolta í gærkvöld með 1-0 sigri á Everton. Phil Foden skoraði sigurmarkið undir lok leiksins. Liverpool er í 2. sæti og á leik til góða en mætir Chelsea í úrslitaleik ensku deildarbikarkeppninnar í dag. Leeds United rak í morgun knattspyrnustjórann Marcelo Bielsa. Allt hefur gengið á afturfótunum hjá Leeds að undanförnu og liðið tapaði 4-0 fyrir Tottenham í gær, hefur fengið á sig 17 mörk í síðustu fjórum leikjum og er tveimur stigum frá fallsæti.

Martin Hermannsson, landsliðsmaður í körfubolta, býst við grimmum leikmönnum Ítalíu þegar Ísland sækir Ítala heim í undankeppni heimsmeistaramótsins í kvöld. Ítalir þurfa nauðsynlega á sigri að halda eftir tapið á Íslandi á fimmtudag.

2022

149

Forseti Úkraínu segir hafa tekist að riðla áætlunum Rússa um að ná höfuðborginni Kyiv á sitt vald. Bardagar eru á götum úti, íbúðablokk og skólar hafa verið sprengd.

Barist er á götum úti í höfuðborginni Kyiv og yfirvöld hvetja fólk til að leita skjóls nú á þriðja degi innrásar Rússa. Einnig er barist í borginni Odesa í suðri, í Kharkiv í norðri og loftárásir hafa verið gerðar á borgina Lviv í vestri. Þetta kom fram í ávarpi Volodymyrs Zelenský forseta í morgun. Hann segir að tekist hafi að riðla áætlunum Rússa um að ná yfirráðum yfir Kyiv á sitt vald og að koma sér frá völdum. Rússneski herinn hefur náð borginni Melitopol í suðausturhluta Úkraínu á sitt vald og er það stóra borgin sem Rússar ná að taka yfir frá innrás sinni Forsetinn birti myndband af sér úti á götu í Kyiv í morgun og sagði ekkert hæft í sögusögnum um að hann hafi hvatt herinn til uppgjafar. Here's the situation. I'm here. We won't lay down arms. We will defend our country, because our arms are our truth. Our truth is that it's our land, our country, our children and we will defend all of this. That's it. That's all I wanted to say. Glory to Ukraine. Þetta er staðan, ég er hér og við leggjum ekki niður vopn. Við ætlun að verja landið okkar. Sannleikurinn er sá að þetta er okkar land, okkar börn og við verndum þetta allt. Lifi Úkraína, sagði forsetinn í morgun. Hann sagði Rússa hafa beitt öllum mögulegum tegundum vopna í morgun og sprengt skóla og blokk. Úkraínsk yfirvöld segja að 198 almennir borgarar hafi farist, þar á meðal þrjú börn. Þá hvatti Zelenský Rússa til að þrýta á Pútín að stöðva innrásina og þakkaði þeim sem hafi hvatt til friðar. Forsetinn þrýsti á Evrópusambandið að taka ákvörðun um að hvort Úkraína fái aðild. Hann segir slíkt helstu sönnun þess hvort Úkraínumenn njóti stuðnings aðildarríkjanna.

2022

149

Dómsmálaráðherra segir að settar verði reglur um flugferðir ráðamanna með þyrlum Landhelgisgæslunnar og séð til þess að þær verði ekki notaðar í einkaerindum. Ríkisendurskoðun gerði alvarlegar athugasemdir við að fyrrverandi dómsmálaráðherra hafi fengið far með þyrlu gæslunnar til að fara á fund í Reykjavík, þegar hún var í fríi úti á landi.

Ráðamenn voru farþegar í 10 þyrluferðum Gæslunnar á árunum 2018 til 2020. Ríkisendurskoðun gerir alvarlegar athugasemdir við þetta og leggur til að ferðir ráðamanna í einkaerindum verði alfarið bannaðar. Það var harðlega gagnrýnt þegar Áslaug Arna Sigurbjörnsdóttir, þáverandi dómsmálaráðherra, fékk far með þyrlunni til og frá Reynisfjöru sumarið 2020, en ráðherrann var staddur í Reynisfjöru í einkaerindum. Jón Gunnarsson dómsmálaráðherra segir að dreginn verði lærdómur af þessu. Um þetta munum við setja reglur, ákveðnar reglur, sem við munum fara eftir, og lærum af slíku. Ríkisendurskoðun gerir einnig athugasemdir við að Landhelgisgæslan kaupi eldsneyti á varðskip sín í Færeyjum, til að komast hjá því að greiða virðisaukaskatt á Íslandi. Þeir gerðu þetta til að spara sér rekstrarkostnað og Ríkisendurskoðun gagnrýnir það og ég geri ráð fyrir að það verði tekið tillit til þess. Við höfum ekki sest niður, ég og forstjóri Gæslunnar, til þess að fara yfir þessa skýrslu samanm, en í henni eru góðar ábendingar sem við munum taka til greina. -Að Landhelgisgæslan eigi frekar að taka olíu á Íslandi og borga virðisaukaskatt af henni hér? Já það er meðal annars það sem er bent á.

Dómsmálaráðherra segir að ráðamönnum verði bannað að ferðast með þyrlum Landhelgisgæslunnar í einkaerindum.

2022

149

Við ræddum við Ingólf Bjarna Sigfússon fréttamann nú skömmu fyrir fréttir, en hann og Ingvar Haukur Guðmundsson dagskrárgerðarmaður RÚV fóru frá Kænugarði í gær og eru nú í borginni Lviv, sem er nærri landamærunum að Póllandi.

Daglegt líf þarna, nær Nató-landamærum. Það er væntanlega öðruvísi en var í Kænugarði? Ætli þetta sé ekki svolítið eins og daginn sem við komum til Kænugarðs, daginn áður en árásirnar hófust. Fólk er hérna á götum, fer í stórverslanirnar sem eru opnar. Það er ekkert verið að hamstra en aðrar verslanir, veitingastaðir og önnur þjónusta er nú samt lokuð hér. Það er ekki að sjá annað en að fólk sé farið að búa sig undir að hér gæti eitthvað gerst. Íslendingarnir sem voru með okkur í bílalestinni frá Kiev ákvað að þiggja far sem bauðst beina leið áfram til Ungverjalands, með fólki sem var hér og vildi bara einfaldlega komast í burtu strax. Þau eru á leiðinni þangað. Ástandið á þeim landamærum á samt að vera betra og vonandi gengur ferð þeirra hratt. Við töluðum einmitt við nokkur þeirra, meðal annars mann sem var hér á ferð með eiginkonu og dóttur, sem fæddist fyrir þremur vikum, og var fegin að vera á leiðinni úr landi eftir að hafa verið með hvítvoðunginn í loftárásunum í Kænugarði

2022

149

Félagið Björg Capital hefur lýst yfir áhuga á að koma upp tíu þúsund tonna fiskeldi á Raufarhöfn. Sveitarstjóri Norðurþings segir mikilvægt að skella engum hurðum þegar svo stór verkefni rekur á fjörur sveitarfélagsins.

Fiskeldið yrði þar sem Síldarvinnsla ríkisins var áður til húsa. Síðustu tíu ár hefur svæðið verið í umsjá sveitarfélagsins. Kristján Þór Magnússon, sveitarstjóri í Norðurþingi, segir að erfitt hafi reynst að byggja þar upp starfsemi. Björg Capital hefur nú lýst yfir áhuga á að kaupa fasteignir á lóðinni. Það sem er svona einna helst í deiglunni hjá þeim er að setja á laggirnar fiskeldi, bæði land- og sjóeldi. Seiðaeldi á landi og tímabundið laxeldi í sjó hluta úr ári. Félagið Arctic Circle Salmon, sem er í eigu Bjargar Capital, myndi annast rekstur eldisins. Það er verið að tala um að þarna væri möguleiki á að byggja allt að 10.000 tonna eldi á ári, sem er umtalsvert. Þarna er verið að tala um að ef það gengi eftir eru það örugglega hátt í hundrað störf. Íbúafundur var haldinn á Raufarhöfn til að kanna áhuga íbúa á slíkri uppbyggingu. Næstu skref yrðu meðal annars viðræður við stjórnvöld um breytingar á reglum um blandað eldi og að tryggja nægilegt vatn fyrir starfsemina. Gert er ráð fyrir að ferlið taki mörg ár. Kristján segir að áður en sveitarfélagið afsalar sér lóðinni þurfi að vera búið að skoða alla fleti á málinu. Það er mikilvægt að skella engum hurðum þegar svona hugmyndir rekur á okkar fjörur. Það er ekki hverjum degi sem það koma aðilar inn í samfélög og sjá fyrir uppbyggingu á þessum grunni. Veffærsla tilbúin: Vilja koma upp fiskeldi á Raufarhöfn

2022

149

Ársþing Knattspyrnusambands Íslands var sett á Ásvöllum í Hafnarfirði klukkan ellefu í morgun. Á þinginu verður meðal annars kosinn formaður sambandsins þar sem tvö eru í framboði, Sævar Pétursson og Vanda Sigurgeirsdóttir.

Búist er við jafnri og spennandi kosningu milli Sævars og Vöndu. Vanda hefur verið verið starfandi formaður síðan á aukaþingi KSÍ sem fram fór 2. október eftir að fyrrverandi formaður Guðni Bergsson og öll stjórn sambandsins sögðu af sér. Vanda er ekki viðstödd á sjálfu þinginu þar sem hún er heima smituð af Covid en hún ávarpar fundargesti í gegnum fjarfundarbúnað. Á aðalþinginu í dag eru fjölmörg mál tekin fyrir og meðal annars kosið nýja 8 manna stjórn sambandsins. Búast má við niðurstöðu í formannskjörinu upp úr klukkan fjögur. Sjá má beina vefútsendingu frá ársþinginu á ruv.is. Leik Hollands og Rússlands í riðli Íslands í undankeppni HM karla í körfubolta sem fyrirhugaður var á morgun sunnudag hefur verið frestað. Á sama tíma mætast Ítalía og Íslands í sama riðli á Ítalíu. Hollendingar neita að taka á móti rússneska liðinu eftir að Rússar hófu stríð gegn Úkraínu. Hollendingar og Rússar mættust í Rússlandi á fimmtudag þar sem Rússar höfðu betur og Ísland vann Ítalíu. Næstu skref eru i höndum alþjóðakörfuboltasambandsins FIBA - en síðustu tveir leikir Rússa í riðlinum í júlí í sumar- eru enn í leikjadagskránni á vef FIBA. Rússar tróna á toppi riðilsins með þrjá sigra í jafn mörgum leikjum. Ísland er í 2. sæti. Þriðja mót Meistaradeildarinnar í hestaíþróttum fór fram í gærkvöld og var keppt í fimmgangi. Árni Björn Pálsson sigraði á Kötlu frá Hemlu tvö með einkunnina 7,36 en í öðru sæti, aðeins núll komma núll fimm stigum á eftir, varð Glódís Rún Sigurðardóttir á Snillingi frá Íbishóli. Nú þegar þremur keppnisgreinum er lokið er Árni Björn efstur í stigakeppni knapa með 21 stig. Einn leikur fór fram í ensku úrvalsdeildinni í fótbolta í gærkvöld. Southampton komst upp í 9. sæti með 2-0 sigur á Norwich sem vermir botnsæti deildarinnar.

Það ræðst í dag hver verður kosinn formaður Knattspyrnusambands Íslands til næstu tveggja ára, Sævar Pétursson eða Vanda Sigurgeirsdóttir. Ársþing sambandsins hófst í morgun.

2022

149

Heimsókn sendinefndar Talibana til Oslóar kostaði norska ríkið jafnvirði tæpra 93 milljóna íslenskra króna. Um þrjátíu menn undir forystu Amir Khan Muttaqi, utanríkisráðherra stjórnar Talíbana, héldu frá Afganistan í einkaþotu til Noregs í lok janúar.

Leigan á einkaþotunni ein og sér kostaði jafnvirði um 44 milljóna króna. Í Osló var fundað um mannréttindi og mannúðaraðstoð en heimsóknin var mjög gagnrýnd á sínum tíma. Jonas Gahr Støre forsætisráðherra Noregs sagði þá af og frá að fundahöldin í Osló væru skref í átt að alþjóðlegri viðurkenningu stjórnar Talíbana í Afganistan. Tilgangurinn væri fyrst og fremst að gera þeim afstöðu vestrænna ríkja til ástandsins í landinu ljósa. TV2 fjallar um heimsóknina og kostnaðinn við hana en sendinefndin gisti á Soria Moria hótelinu í Nordmarka. Auk Talibananna og Norðmanna tóku sendinefndir frá Bandaríkjunum, Evrópusambandinu, Bretlandi, Frakklandi, Þýskalandi og Ítalíu þátt í viðræðunum. Enn hafa ekki allir reikningar borist. Alls voru þátttakendur 54 að sögn Ragnhild Simenstad upplýsingafulltrúa utanríkisráðuneytisins norska. Norska ríkið greiddi allan kostnað Afgananna en aðrir sáu um sig. Sendinefnd Talibana var vel gætt meðan á heimsókninni stóð, vegartálmar voru settir upp við hótelið sem þeir gistu á og viðamikið öryggisgæsla var hvar sem þeir fóru. Endanlegur kostnaður vegna þess liggur ekki enn fyrir að sögn Simenstad.

2022

150

Rauði kross Íslands hefur einnig hafið neyðarsöfnun sem ætlað er að tryggja mat, - aðgang að vatni, heilbrigðisþjónustu og húsaskjóli, - auk sálræns stuðnings fyrir íbúa landsins. Söfnunin fer vel af stað.

Viðræður standa yfir um með hvaða hætti íslensk stjórnvöld koma að aðgerðum Rauða krossins á átakasvæðum i Úkraínu. Björg Kjartansdóttir er sviðsstjóri fjáröflunar- og kynningarmála hjá Rauða krossinum. Borgarar hafa búið við ótryggt ástand í nokkurn tíma og auðvitað hefur covid geisað þarna eins og annars staðar í heiminum. Við vitum að á þessum stöðum, sem átökin hafa geisað undanfarin ár, þá er þetta á þéttbýlum svæðum og bæði heimili og innviðir eins og vatns- og rafmagnskerfi eru skemmd nú þegar svo það er mjög mikilvægt að við grípum til aðgerða núna eins og að fara í neyðarsöfnun Alþjóða Rauða krossins í landinu. Almenningur tekur mjög vel við sér og það er mjög ánægjulegt að sjá hvað það gerðist hratt. Alþjóða Rauði krossinn hefur óskað eftir tíu milljörðum króna í aðstoð frá Rauða kross-félögum hinna ýmissu landa. Það er ýmislegt sem Rauði krossinn hefur nú þegar gert. Það má nefna að íbúar hafa fengið eldsneyti eða jafnvel reiðufé til að hita upp heimili sín. Íbúar á átakasvæðum hafa fengið sendingar reglulega eins og á matvælum eða hreinlætisvörum. Við erum tilbúin að styðja við sjúkrahús og heilsugæslur beggja vegna átakasvæðisins og Rauði krossinn er tilbúinn í slíkt. Það var þegar sent til okkar i gær beiðni um að manna stöður nokkurra sendifulltrúa svo það er í skoðun hér og það gerist nokkkuð hratt. Það kom póstur um það frá Alþjóðarauðakrossinum í gær svo finnum við fyrir því að það er fólk sem er bara úkraínskar fjölskyldur sem voru einfaldlega á ferðalagi á Íslandi sem að hafa leitað til okkar . Flug hafa einfaldlega verið felld niður svo þau vilja jafnvel ekki fara heim til sín. jafnvel ekki fara heim til sín.

2022

150

Karl Þormóðsson, sem býr í borginni Zhaporozhye (Saporo-sía) í austurhluta Úkraínu, býr sig undir komu innrásarhers Rússa. Hann hefur safnað vistum og reiknar með að halda til í neðanjarðarbyrgi. Óðinn Svan Óðinsson ræddi við Karl rétt fyrir fréttir.

Þeir eru svona aðeins farnir að nálgast hérna, Rússarnir, og við eigum von á að þeir verði hérna þegar líður á daginn. Þar sem þeir hafa farið yfir, hérna í þessu héraði og nágrenninu, hafa þeir mætt lítilli sem engri mótspyrnu en mér skilst nú að það eigi nú að reyna að verja þessa borg eitthvað. -Hvernig ert þú og fjölskylda þín að undirbúa komu Rússanna?- Við erum búin að birgja okkur upp af matvælum og vatni og setja niður í kjallarann hjá okkur, og fatnað og annað til að halda á okkur hita ef við þurfum að fara niður. -Hvað sjáið þið fyrir ykkur að gera þegar að þessu kemur?- Veistu það, ég bara veit það ekki. Maður verður bara að taka því sem kemur. En sem betur fer hefur maður aldrei lent í þessu áður. -En það er engin leið fyrir þig að flýja?- Nei, það er aðallega vegna þess að eldsneytið er af mjög skornum skammti og stysta leiðin héðan er til Moldavíu en ef maður leggur af stað, þá veit maður ekkert hvar maður þarf að stoppa. Af því að það er ekkert eldsneyti að fá.

Íslendingur sem býr í borginni Zhaporozhye í Úkraínu undirbýr nú komu Rússa til borgarinnar. Hann hefur safnað mat og vatni og vonar það besta.

2022

150

Ríkisendurskoðun gerir alvarlegar athugasemdir við að ráðamenn ferðist með þyrlum Landhelgisgæslunnar í einkaerindum. Hún leggur til að slíkar ferðir verði alfarið bannaðar. Ríkisendurskoðun gerir einnig athugasemdir við að Landhelgisgæslan kaupi eldsneyti á varðskip sín í Færeyjum, til að komast hjá því að greiða virðisaukaskatt á Íslandi.

Á árunum 2018 til 2020 keypti Landhelgisgæslan eldsneyti á varðskipin fyrir ríflega 208 milljónir króna, þar af fyrir einungis rétt rúmar tvær milljónir hérlendis. Gæslan tók tíu sinnum eldsneyti í Færeyjum en aðeins einu sinni á Íslandi. Olían er ódýrari í Færeyjum, þar sem ekki þarf að greiða virðisaukaskatt þar. Þannig sparaði Landhelgisgæslan þrettán milljónir króna. Ríkisendurskoðun bendir á að það sé ekki raunverulegur sparnaður þar sem virðisaukaskatturinn hefði runnið aftur í ríkissjóð. Og þó að lítraverð hafi verið lægra í Færeyjum hljóti að fylgja því aukinn kostnaður að sigla til Færeyja til að taka eldsneyti. Auk þess lengist viðbragðstími varðskipa við það um nær tvo sólarhringa. Þá gerir Ríkisendurskoðun alvarlegar athugasemdir við notkun ráðamanna á þyrlum Gæslunnar. Þeir voru farþegar í 10 flugferðum á árunum 2018 til 2020. Ríkisendurskoðun segir að það hafi óhjákvæmilega neikvæð áhrif á hversu fljót þyrlan er á vettvang ef farþegi er um borð þegar útkall berst. Þá þarf að lenda þyrlunni á hentugum stað til að hleypa honum frá borði. Þyrlan sem þáverandi dómsmálaráðherra fékk far með til og frá Reynisfjöru sumarið 2020, var eina þyrla stofnunarinnar sem þá var tiltæk. Landhelgisgæslan mat það svo að það hefði ekki verið einkaerindi, þó að ráðherrann hefði verið í einkaerindum í Reynisfjöru, þegar flogið var með hana á blaðamannafund í Reykjavík og aftur til baka í Reynisfjöru. Þyrlan var þá á leið í könnunarflug vegna hlaups í Svartá við Langjökul en flugi til og frá Reynisfjöru var bætt við flugáætlunina.

2022

150

Rússneskt herlið nálgast höfuðborgina Kænugarð. Sameinuðu þjóðirnar telja að 25 almennir borgarar hið minnsta hafi látið lífið í átökunum. Yfir 100 eru særð.

Sergei Lavrov, utanríkisráðherra Rússlands, greindi frá því fyrir skömmu að rússnesk stjórnvöld séu tilbúin til viðræðna við Úkraínu, gegn því að Úkraínuher leggi niður vopn. Annan daginn í röð vakna Úkraínumenn við nýjan veruleika, rússneskt herlið hefur ráðist á landið úr lofti, sjó og landi. Í dag hafa borist fregnir af því að herlið nálgist höfuðborgina Kænugarð stöðugt. Erfitt er að henda reiður á mannfall í stríðsástandi en Sameinuðu þjóðirnar telja að minnst 25 almennir borgarar hafi látið lífið í átökunum og yfir hundrað séu særð. Haft er eftir talsmanni Sameinuðu þjóðanna að að fjöldinn sé að öllum líkindum vanmetinn. Hart er barist í Kharkiv í austurhluta landsins, borgarstjórinn hefur skipað íbúum að leita skjóls í jarðlestakerfum borgarinnar. Í allri Úkraínu hefur karlmönnum á aldrinum 18 til 60 ára verið meinað að yfirgefa landið. Stjórnvöld hvetja höfuðborgarbúa til að útbúa molotov-kokteila og reyna að verjast innrás Rússa. Volodimyr Zelensky, forseti Úkraínu, sem hefur skipt jakkafötunum út fyrir hernaðarlegri klæðnað, biður Vesturlönd að grípa frekari aðgerða. Auknar efnahags- og viðskiptaþvinganir sem kynntar voru í gær dugi ekki til. They say that civilian objects are not the target. Its a lie. The reality is that they dont make a difference in which areas they act. Rússnesk stjórnvöld segja að úkraínski herinn sé eina skotmarkið, það er lygi segir Zelensky. Víða um heim hefur fólk komið saman til að sýna Úkraínumönnum stuðning, meðal annars í Rússlandi. En rússnesk stjórnvöld hafa ekki tekið vel í slíka gjörninga, minnst 1800 voru handtekin í landinu í gær fyrir að mótmæla innrásinni. Yfir 100 þúsund manns hafa þegar flúið Úkraínu, mörg hafa farið til Póllands, Moldóvu og Rúmeníu.

Minnst 25 almennir borgarar hafa látið lífið í Úkraínu. Rússneskt herlið nálgast höfuðborgina. Utanríkisráðherra Rússlands segir að Rússar séu tilbúnir til viðræðna gegn því að Úkraínuher leggi niður vopn.

2022

150

Vonskuveður gengur yfir landið í dag. Víða er ekkert ferðaveður og vegum hefur verið lokað, meðal annars um Hellisheiði og Þrengsli. (má uppfæra inngang)

Skammt er stórra högga á milli og enn ein lægðin gengur yfir landið í dag - suðaustan stormur og honum fylgir talsverð úrkoma, ýmist snjókoma, slydda eða rigning. Víða er spáð hátt í 30 metrum á sekúndu. Haraldur Eiríksson er veðurfræðingur á Veðurstofu Íslands. Appelsínugul viðvörun tók gildi á höfuðborgarsvæðinu um ellefu og eftir hádegi ná viðvaranir til landsins alls. Björgunarsveitin hefur sinnt um tíu verkefnum það sem af er degi, flestum tengdum foktjóni. Samgöngur raskast. Vegum hefur víða verið lokað og öllu flugi til og frá Akureyri, Egilsstöðum, Ísafirði og Vestmannaeyjum hefur verið aflýst. Þá verður ekki flogið til Færeyja, Kaupmannahafnar og Barcelona. Flestum ferðum Strætó á milli landshluta hefur verið aflýst. Veðrið á að ganga niður seint í dag og í kvöld, fyrst suðvestanlands - en fleiri lægðir eru í kortunum.

2022

150

Tryggvi Snær Hlinason fór mikinn þegar karlalandslið Íslands í körfubolta vann frækinn sigur á Ítalíu í undankeppni HM 2023 í gærkvöldi. Ísland fór upp fyrir Ítalíu í riðlinum með sigrinum.

Leikurinn í gærkvöldi var gríðarlega spennandi og varð að framlengja tvívegis. Í seinni framlengingunni var íslenska liðið sterkara og tryggði sér sigurinn með 107 stigum gegn 105. Tryggvi Snær Hlinason átti stórleik í liði Íslands og skoraði 34 stig, tók 21 frákast og varði 5 skot. Samtals fékk hann 50 framlagspunkta í leiknum, sem er það hæsta sem nokkur leikmaður hefur náð í sögu undankeppninnar í Evrópu. Sagði Martin Hermannsson, áður heyrðum við í Tryggva Snæ Hlinasyni. Ísland komst með sigrinum upp í annað sæti undanriðilsins, upp fyrir Ítalíu, og er stigi á eftir Rússlandi sem er efst. Þrjú efstu lið riðilsins fara áfram á síðara stig undankeppninnar þar sem sæti á HM er í boði. Ísland og Ítalía mætast aftur á Ítalíu á sunndagskvöld klukkan hálfátta og er leikurinn sýndur beint á RÚV. Lokaleikir riðlanna eru svo í júlí. ÍBV tryggði sér sæti í undanúrslitum bikarkeppni kvenna í handbolta með naumum sigri á Stjörnunni í lokaleik 8-liða úrslita í gærkvöldi. Maria Jovanovic tryggði ÍBV sigur með marki úr vítakasti á lokasekúndunum. ÍBV bætist í hóp Vals, Fram og KA/Þórs í undanúrslitum. Undanúrslitin eru 9. mars og úrslitaleikurinn 12. mars. Í úrvalsdeild kvenna í handbolta var einn leikur í gærkvöldi. Valur lagði Fram 25-24 og er nú aðeins stigi á eftir Fram á toppi deildarinnar. Í úrvalsdeild karla voru tveir leikir; Grótta vann HK 30-25 og KA og ÍBV skildu jöfn, 32-32.

2022

151

Foreldrar stúlku í Dalvíkurbyggð hafa gagnrýnt Kennarasambandið fyrir að nefna bæjarfélagið í fréttatilkynningum sem það birti um dóm þar sem kennara stúlkunnar voru dæmdar skaðabætur vegna ólögmætrar brottvikningar úr starfi grunnskólakennara. Bæjarfélagið er ekki nefnt í dómi Héraðsdóms Norðurlands eystra heldur aðeins í tilkynningu Kennarasambandsins. Þorgerður Laufey Diðriksdóttir er formaður félags grunnskólakennara.

Varðandi dóminn á Dalvík, þá er þetta dómur um vinnubrögð Dalvíkurbyggðar. Þannig í sjálfu sér má segja sem svo að þetta snýr upp á bæjarfélagið en alls ekki foreldra eða aðra sem koma þar að. Dómurinn fjallar um að fyrirvaralaus brottrekstur hafi verið ómálefnalegur og ekki gætt meðalhófs í því. Í grundvallaratriðum var það til umræðu í þessum dómi, ekkert annað. - En foreldrarnir saka Kennarasambandið um að fara óvarlega með upplýsingar og það hafi verið óþarfi að tilgreina að þetta hafi gerst í Dalvíkurbyggð. Tekur þú endir það? - Þau mega alveg hafa sína skoðun á því og ég get ímyndað mér að fólk sem á í hlut finnist ýmislegt um þetta og þá sérstaklega ef það er tilgreint svona nálægt. En það voru ekki tilgreind nöfn eða annað í þessum fréttaflutningi eða annað en það sem kemur fram í dómnum sem slíkum.

2022

151

Flugferðum innanlands sem og milli landa, hefur ýmist verið flýtt eða aflýst vegna veðursins í kvöld. Tryggingafélög hvetja fólk til að forða vatnstjóni og fara gætilega í hálkunni, helst á mannbroddum.

Illviðrið sem brestur á síðar í dag raskar flugumferð. Þannig hefur Flugfélagið Ernir fellt niður flug til Vestmannaeyja og síðdegisflug til Húsavíkur. Flugferð til Hornafjarðar verður flýtt. Icelandair hefur fellt niður flugferð til Egilsstaða og Akureyrar. Veðrið hefur einnig áhrif á millilandaflug, þó ekki á flugferðir Play Air, að minnsta kosti enn sem komið er. Icelandair hefur flýtt síðdegisflugi til Bandaríkjanna og London um klukkustund og aflýst ferð til Toronto. Sumar ferðir erlendra flugfélaga hafa verið felldar niður. Þá ætti að skýrast þegar líður á daginn hvernig verður með flug í fyrramálið. Hjá Landsneti eru menn og konur í viðbragðsstöðu og hafa farið yfir mönnun í morgun. Viðbúið er að ýmsum viðburðum sem fyrirhugaðir eru seinni part dags verði frestað. Til að mynda hefur íbúafundi í Skaftárhreppi verði frestað til morguns. Tryggingafélög hvetja fólk til að huga að niðurföllum og draga fram mannbrodda til að steypast ekki á höfuðið í hálkunni. Fjölnir Daði Georgsson, forstöðumaður eignatjóna hjá TM, hvetur fólk til að forða því að vatn leiti inn í hús. Það er auðvitað mjög mikilvægt að moka frá niðurföllum og sömuleiðis þakrennur og svalir, og sömuleiðis af þökunum jafnvel. Ef það kemur rigning ofan í þetta þá þyngist snjórinn mjög mikið og getur ollið miklu tjóni. Þakið getur hæglega sligast undan því. Þá geta grýlukerti og snjóhengjur fallið af þökum og niður á fólk og bíla. Húseigendur eru hvattir til að fara varlega við að hreinsa af þökum. Þá ætti fólk einnig að gæta sín á hálkunni. Hvet alla til að nota mannbrodda og passa sig sérstaklega. Þetta er hundleiðinlegt þegar aðstæðurnar eru svona. En ef allir passa sig og reyna að hjálpa hver öðrum og salta og sanda og reyna að brjóta klakann frá, þá vonandi meiða sig ekki mjög margir.

Flugferðum, bæði innanlands og milli landa, hefur ýmist verið flýtt eða aflýst í kvöld. Tryggingafélög hvetja fólk til að koma í veg fyrir vatnstjón og fara gætilega í hálkunni, helst á mannbroddum.

2022

151

Kvennalandslið Íslands í fótbolta lék annan leik sinn á SheBelives-mótinu í Bandaríkjunum í nótt. Fram undan er úrslitaleikur mótsins gegn heimsmeisturum Bandaríkjanna.

Ísland mætti Tékklandi í öðrum leik sínum á mótinu í nótt. Natasha Anasi skoraði fyrsta mark leiksins fyrir Ísland á 11. mínútu og er þetta fyrsta mark hennar fyrir íslenska landsliðið. Sjö mínútum síðar bætti Selma Sól Magnúsdóttir öðru marki Íslands við og staðan var 2-0 í leikhléi. Tékkar minnkuðu muninn í lok leiks en 2-1 fór fyrir Ísland. Íslenska liðið hefur unnið báða leiki sína á mótinu og mætir Bandaríkjunum í lokaleik sínum aðfaranótt fimmtudags. Bandaríska liðið lagði Nýja-Sjáland í gærkvöldi með fimm mörkum gegn engu. Þrjú marka Bandaríkjanna voru sjálfsmörk Nýja-Sjálands og skoraði Meikayla Moore þau öll. Leikur Íslands og Bandaríkjanna er sýndur beint á RÚV klukkan tvö aðfaranótt fimmtudags. Íslands- og bikarmeistarar KA/Þórs tryggðu sér sæti í undanúrslitum bikarkeppni kvenna í handbolta í gærkvöldi. KA/Þór tók á móti HK fyrir norðan og vann með tíu marka mun, 30-20. Fyrr í gær hafði Fram tryggt sitt sæti í undanúrslitum með öruggum sigri á ÍR, 32-16. 8-liða úrslitum kvenna lýkur í kvöld með tveimur leikjum. FH og Stjarnan mætast og Valur og Haukar og verður síðarnefndi leikurinn sýndur beint á RÚV 2 klukkan hálfátta. Í úrvalsdeild kvenna í körfubolta er áfram mikil spenna. Tveir leikir fóru fram í deildinni í gærkvöldi og lagði Fjölnir Keflavík, 99-83, og Njarðvík vann Hauka, 78-70. Fjölnir og Njarðvík eru jöfn á toppi deildarinnar með 24 stig hvort lið. Valur kemur næst með 22 stig en Haukar eru með 18. Fjögur efstu lið deildarinnar fara áfram í úrslitakeppnina. Karlalandslið Íslands í körfubolta mætir Ítalíu í undankeppni heimsmeistaramótsins á fimmtudag. Craig Pedersen hefur valið 15 leikmenn til verksins og koma sterkir leikmenn inn í íslenska leikmannahópinn. Þeir Haukur Helgi Pálsson, Pavel Ermolinskí og Hörður Axel Vilhjálmsson eru allir í leikmannahópnum að nýju eftir fjarveru vegna meiðsla. Leikmannahópinn má sjá í heild sinni á ruv.is en leikur Íslands og Ítalíu er sýndur beint á RÚV 2 klukkan átta fimmtudagskvöld.

2022

151

Norskar útgerðir verða af milljarða verðmæti þegar þær þurfa að hætta loðnuveiðum við Ísland á morgun og ná líklega aðeins um 60% af sínum kvóta. Norskir útgerðarmenn eru æfir vegna ýmissa takmarkana sem hafa tafið veiðar og vilja að norsk stjórnvöld setji álíka hömlur á þorskveiðar Íslendinga í Barentshafi.

Norskir útgerðarmenn eru æfir vegna takmarkana sem hafa tafið veiðar og vilja að norsk stjórnvöld setji álíka hömlur á þorskveiðar Íslendinga í Barentshafi. Norðmenn verða líklega af um 60 þúsund tonna loðnuafla við Ísland vegna strangra skilyrða. Samkvæmt fréttum norskra miðla hafa norsk skip veitt rúm 80 þúsund tonn af loðnu hér við land og eiga því um tvo fimmtu eftir. Norska sjávarútvegsráðuneytið ákvað í gær að gefa þeim skipum sem eftir eru á Íslandsmiðum frítt spil, þannig að þau geta nú veitt eins og þau geta óháð því hvort þau sjálf eigi kvóta óveiddan. Á morgun er síðasti dagurinn sem norsku skipin mega veiða loðnu hér við land, samkvæmt samningum um skipti á loðnu við Ísland og þorski í Barentshafi. Norskar útgerðir eru ekki paránægðar með skilyrðin. Skipin mega ekki nota flottroll eins og íslensku skipin heldur einungis hringnót, sem tefur veiðar. Stýrimaðurinn á norska skipinu Teigenes sagði í fréttum RÚV um helgina að hefðu þeir mátt nota sömu veiðarfæri og íslensku skipin hefðu þeir líklega náð kvótanum sínum á nokkrum vikum. Vandasamt er að veiða með hringnót í vondu veðri og í gær þurfti varðskipið Freyja að koma norska skipinu Svanaugu Elise til hjálpar og taka það í tog til Eskifjarðar, eftir að nótin festist í skrúfunni. Norsku skipin eru nú að kroppa austur af landinu á svæði þar sem lítið er að hafa. Loðnan gengur með suðurströndinni en norsku skipin mega ekki elta torfurnar eins og þau íslensku. Norðmenn þurfa að halda sig norðan við Hvalbak. Þá mega aðeins 30 norsk skipa veiða í einu, eða um helmingur flotans. Norskar útgerðir telja veiðihömlurnar ósanngjarnar þar sem engar viðlíka hömlur eru settar á þorskveiðar Íslendinga í Barentshafi. Íslensk stjórnvöld brugðust við gagnrýninni í yfirlýsingu þar sem fram kemur að norska samninganefndin hafi ekki sett fram kröfur um breytingar við árlegt samráð september. Fulltrúar Íslands vilji ekki breyta skilyrðunum á meðan veiðar standa yfir. Norskir útgerðarmenn vilja að þarlend stjórnvöld svari Íslendingum í sömu mynt og setji hömlur á þorskveiðar Íslendinga í Barentshafi. Því verr sem Norðmönnum gengur að veiða loðnu því betra fyrir íslenska útgerð. Óveiddur kvóti Norðmanna gengur yfir til íslenskrar útgerðar og mun að líkindum gera meira en að vega upp skerðingu á kvótanum sem tilkynnt var á föstudag.

Norskar útgerðir verða af milljarða verðmætum þegar þær þurfa að hætta loðnuveiðum við Ísland á morgun og ná líklega aðeins um 60% af sínum kvóta. Norskir útgerðamenn eru æfir vegna ýmissa takmarkana sem hafa tafið veiðar og vilja að norsk sjórnvöld setji álíka hömlur á þorksveiðar Íslendinga í Barentshafi.

2022

151

Íbúar fjögurra sveitarfélaga á Norðurlandi samþykktu sameiningu á laugardag og fækkar þar með sveitarfélögum um tvö. Formenn sameiningarnefndanna beggja fagna niðurstöðum kosninganna og segja að þær muni styrkja sveitarfélögin.

Á laugardaginn var kosið um sameiningu á þremur stöðum á landinu. Á Vesturlandi var sameining Eyja-og Miklaholtshrepps og Snæfellsbæjar felld en sameining var hins vegar samþykkt á Norðurlandi. Íbúar Sveitarfélagsins Skagafjarðar og Akrahrepps samþykktu sameiningu með nokkuð afgerandi hætti. Sameining þessi hefur verið reynd margsinnis áður og hefur þá verið kolfelld. Hrefna Jóhannesdóttir, formaður samstarfsnefndar Skagfirðinga um sameiningu, segir úrslitin ekki hafa komið á óvart miðað við umræður íbúa síðustu vikur. Við sjáum náttúrulega fyrir okkur að við getum aukið þjónustu við íbúa, tryggt þetta félagslega öryggisnet sem að sveitarfélögin þurfa að hafa og líka fara í að auka íbúalýðræði hreinlega sem hefur verið kallað mikið eftir. Við förum svona bara að undirbúa þessa sameiningu sem við reiknum með að taki gildi 2 vikum eftir sveitarstjórnarkosningar í maí. Svo þarf að tryggja það að það bjóði sig fram gott fólk til að vinna að sveitarstjórnarmálum. Meirihluti íbúa Húnavatnshrepps og Blönduósbæjar kaus með sameiningu sveitarfélaganna tveggja. Kosningin var mjög afgerandi á Blönduósi en ekki eins einhliða hjá íbúum í Húnavatnshreppi. Jón Gíslason, formaður samstarfsnefndar Húnvetninga segist hafa reiknað með þessari útkomu. Ég tel að nýtt sveitarfélag verði öflugra og við fundum verulegan meðbyr frá stjórnvöldum með okkar framtíðarhugmyndir um uppbyggingu og aukin atvinnutækifæri á svæðinu og vonum að þessi sameining verði til að við getum nýtt okkur það enn frekar.

2022

152

Settur lögreglustjóri í Ottawa lýsti því yfir í gærkvöld að hertöku flutningabílstjóra og stuðningsfólks þeirra á miðborg kanadísku höfuðborgarinnar hefði verið hnekkt.

Sókn fjölmenns lögregluliðs alstaðar að frá Kanada gegn þúsundum andstæðinga bólusetningarskyldu og annarra sóttvarnaaðgerða kanadískra stjórnvalda, sem haldið höfðu miðborg Ottawa lokaðri um þriggja vikna skeið hófst á föstudag og lauk á laugardagskvöld. Talið er að mótmælendur hafi verið um 15.000 þegar mest var. Lögregla beitti í gær piparúða og höggsprengjum til að leysa upp síðasta harðasta kjarna mótmælenda sem hafði staðið af sér allar viðvaranir, skipanir og ýtingar lögreglu utan við þinghúsið og skrifstofur forsætisráðherrans í miðborginni. Mótmælendur saka lögreglu um að hafa gengið fram af mikilli hörku. Því vísar lögregla á bug og segir engin alvarleg meiðsl hafa orðið á fólki. Einungis hafi verið beitt piparúða og höggsprengjum, en hvorki táragasi né öðrum og enn harkalegri úrræðum. Mótmælendur köstuðu reyksprengjum að lögreglu og ítrekað kom til ryskinga og handalögmála. Mótmælin hófust hinn 29. janúar þegar fjöldi flutningabílstjóra ók inn í miðborgina og lokaði þar öllum helstu umferðaræðum með trukkum sínum. Bílstjórarnir vildu með þessu mótmæla bólusetningarskyldu þeirra sem ferðast yfir landamæri Bandaríkjanna og Kanada, en þeir hafa flestir lifibrauð sitt af því að flytja varning á milli landanna tveggja.

2022

152

Óveður og ófærð valda enn vandræðum á landinu og horfur eru ófagrar næstu daga. Björgunarsveitarfólk hefur verið önnum kafið að aðstoða strandarglópa.

Björgunarsveitir voru kallaðar út rétt fyrir hádegi á Suðurlandi vegna bíla í sumarbústaðahverfi sem hvorki komust lönd né strönd.Talsvert var um útköll til Björgunarsveita í nótt bæði á Kjalarnesi, í Mosfellsbæ, og við Þrengslavegamót vegna bíla sem sátu fastir. Eitt útkall var einnig við að festa þakplötur á húsi á Kjalarnesi. Á fimmta tímanum í morgun var einnig kallað út í Vík í Mýrdal vegna bíla sem sátu fastir og sömu er að segja frá Snæfellsnesi. Ófært er frá Hvolsvelli og austur að Höfn.. Þungfært víða í uppsveitum og þæfingsfærð á Hellisheiði svo dæmi séu nefnd um vetrarveðrið og afleiðingar þess. Veðurviðvaranir eru í gildi á meirihluta landsins að Norður og Austurlandi undanskildu en þær falla út þegar líður á daginn. Annað kvöld er svo gert ráð fyrir víðtækum veðurviðvörunum á landinu vegna ofsaveðurs. Eyjamenn hafa ekki farið varhluta af veðrinu. Hörður Orri Grettisson er framkvæmdastjóri Herjólfs. Skipið kom hérna að landi klukkan tíu í gærkvöldi þá var aftaka veður á eyjunni og í samráði við björgunarsveitir og yfirvöld hérna í Vestmannaeyjum þá létum við farþegana bíða um borð með bílana sína og björgunarsveitin kom og skutlaði farþegum og áhöfn heim í gærkvöldi. Er þetta einsdæmi manstu eftir að þetta hafi gerst áður? Ég man ekki eftir að þetta hafi gerst áður það var bara svo mikið snjófok hérna í gær og skyggnið var það lítið. Það var ekkert vit í því að senda fólkið út á bílunum sínum þannig að Björgunarsveitin í Vestmannaeyjum stóð sig frábærlega og kom farþegum og áhöfn heim til sín og bílarnir eru núna komnir á bryggjuna tilbúnir svo að fólk geti náð í þá.

2022

152

Áætlað er að reisa fjörutíu stúdíóíbúðir á Ísafirði fyrir nemendur Háskólaseturs Vestfjarða. Bygging íbúðanna kostar meira en hálfan milljarð en nemendur hafa þurft að hverfa frá námi á síðustu árum vegna skorts á leiguhúsnæði. þess að þeir finna ekki húsnæði.

Bæjarráð Ísafjarðarbæjar hefur lagt til við bæjarstjórn að sveitarfélagið leggi til stofnframlag upp á tæpar sjötíu og fjórar milljónir, en fyrirhugað er að reisa stúdentaíbúðirnar fjörutíu við Fjarðarstræti tuttugu. Nemendum Háskólaseturs Vestfjarða hefur farið fjölgandi síðustu árin og segir Peter Weiss forstöðumaður setursins að með nýrri námsleið í sjávarbyggðafræði muni fjöldi þeirra tvöfaldast. Við erum núna að fara úr árlega þrjátíu, fjörutíu nemendur upp í sjötíu, áttatíu nemendur. Hingað til hefur tekist að finna húsnæði fyrir nemendur setursins á almennum leigumarkaði, en húsnæðisekla hefur skapast á Ísafirði og nærliggjandi byggðum. Húsnæðismál hafa verið flöskuhálsinn síðustu árin. Allavega síðasta haust, það hafa nemendur þurft að hverfa frá vegna þess að þeir fundu ekki húsnæði. Svo sjáum við að ferðamennskan tekur aftur við sér hér á Vestfjörðum. Allt þetta segir okkur að það mun vanta húsnæði á næstu árum. Peter segir að framkvæmdin muni kosta um fimm til sex hundruð milljónir, en nauðsynlegt sé að fá stofnframlag frá Húsnæðis- og mannvirkjastofnun til að af henni verði. Það getur verið um tuttugu og tvö prósent af stofnvirði íbúða sem eru ætlaðar námsmönnum. Peter vonast til þess að hægt verði að láta til skarar skríða sem allra fyrst. Hamarinn liggur tilbúinn hér hjá mér. Nei, nei. Ef allt gengur eftir þá gæti verið að við gætum hugsanlega grafið fyrir grunni í haust og steypt á grunninn næsta vor. Þar með geti fyrstu nemendurnir flutt inn haustið 2023, en fyrirséð er að það verði vandkvæðum bundið að finna húsnæði fyrir nemendur í haust.

2022

152

Sameiginlegum heræfingu Rússlands og Hvíta-Rússlands nærri landamærum Úkraínu verður haldið áfram en þeim átti að ljúka um helgina. Yfirvöld vestrænna geta ekki endalaust boðið sáttarhönd á meðan Rússar safna liði við landamæri segir forseti leiðtogaráðs Evrópusambandsins

Aðeins fjórir dagar eru síðan utanríkisráðherra Hvíta-Rússlands sagði að allt rússneskt herlið færi úr landi og sameiginlegum heræfingum yrði lokið í dag, sunnudag. En það virðist hafa breyst því í morgun var tilkynnt að heræfingum yrði haldið áfram nærri landamærum Úkraínu. Þetta hefur ekki orðið til þess að draga úr spennunni. Joe Biden Bandaríkjaforseti hefur sagt að hann sé sannfærður um að Rússar ætli að ráðast inn í Úkraínu á næstu dögum og Jens Stoltenberg, framkvæmdastjóri Atlantshafsbandalagsins tók í sama streng í gærkvöld. Annalena Baerbock, utanríkisráðherra Þýskalands, varar hins vegar við slíkri fullyrðingagleði og segir ekki hægt að slá því föstu að innrás standi fyrir dyrum. Rússar þvertaka fyrir öll slík áform og Volodymyr Zelensky, Úkraínuforseti, vill gjarnan funda með Vladimír Pútín Rússlandsforseta um stöðu mála í Úkraínu, þar sem fjöldi vopnahlésbrota hefur verið framinn og hátt á annað hundrað þúsunda rússneskra hermanna er við landamærin. Charles Michel, forseti leiðtogaráðs Evrópusambandsins, virðist efast um að Rússar vilja leysa málin með viðræðum. And we cannot forever offer an olive branch while Russia conducts missile tests and continues to amass troops Við getum ekki endalaust boðið fram sáttarhönd á meðan Rússar gera tilraunir með vopn og safna herliði, segir Michel. But ladies and gentlemen, one thing is certain: if there is further military aggression, we will react with massive sanctions Michel segir alveg skýrt að ef til frekari hernaðaraðgerða komi þá bregðist ESB við með umfangsmiklum efnahagsþvingunum. Emmanuel Macron, forseti Frakklands, átti símafund með Vladimír Pútín í morgun. Fund sem Frakkar segja eina af síðustu tilraunum til þess að afstýra innrás í Úkraínu.

Herir Rússlands og Hvíta-Rússlands ætla að halda áfram heræfingu við landamæri Úkraínu, þvert á fyrri tilkynningar um að Rússar ætli að draga herlið sitt í burtu. Forseti leiðtogaráðs ESB segir ekki hægt að bjóða endalaust fram sáttarhönd á meðan Rússar safni herliði við landamærin.

2022

152

Ekkert verður af sameiningu Snæfellsbæjar og Eyja- og Miklaholtshrepps sem kosið var um í gær. Oddviti Eyja- og Miklaholtshrepps segir niðurstöðuna vonbrigði.

Í gær var kosið um sameiningu á tveimur stöðum á Norðurlandi, Húnavatnshreppi og Blönduósbæ annars vegar og Akrahreppi og Sveitarfélaginu Skagafirði hins vegar. Á Vesturlandi var kosið um sameiningu Snæfellsbæjar og Eyja- og Miklaholtshrepps. Á Norðurlandi voru báðar sameiningartillögur samþykktar en tillagan á Vesturlandi var felld. Eggert Kjartansson er oddviti Eyja- og Miklaholtshrepps. Í Eyja- og Miklaholtshreppi var kjörsókn tæp 75%. Alls greiddu 62 atkvæði, 20 með en 41 á móti. Einn kjörseðill var ógildur. Í Snæfellsbæ greiddu 412 íbúar atkvæði, 207 með sameiningu en 201 á móti. Auðir seðlar voru fjórir og kjörsókn í Snæfellsbæ var 35%. Kristinn Jónasson, bæjarstjóri Snæfellsbæjar segir ákveðið afstöðuleysi ríkja í sveitarfélaginu gagnvart þessum málum. Það er svona afstöðuleysi, þú veist, ég veit ekki afhverju það er. Það er stundum þannig ef fólk hefur ekki skoðanir á hlutunum þá mætir það ekki og tekur ekki þátt sem er mjög slæmt yfirleitt því mér finnst nú alltaf að fólk eigi að nýta rétt sinn til að kjósa hvert sem tilefnið er. Segir Kristinn tækifæri til eflingar dreifbýlis liggja í sameiningu. Við sáum það að við gætum elft dreifbýlið okkar með því að sameina frá hafnfjarðará að hellnum. Þetta yrði ein samfélagsleg heild plús það að við erum að reka tvo litla dreifbýlisskóla en ætluðum að vera með einn sem yrði þá einn öflugur skóli fyrir svæðið því ég óttast að það gæti ekki verið uppi á borðum ef við náum ekki að klára það mál. Hafdís: "Sérðu fyrir þér að það verði aftur ráðist í einhverskonar tilraunir til sameiningar í nálægri framtíð?" Já já ég held við séum ekkert hætt en við munum svona aðeins anda eftir þetta ferli.

Sveitarfélögum landsins fækkar um tvö í vor, þegar Sveitarfélagið Skagafjörður og Akrahreppur sameinast, og Blönduósbær sameinast Húnavatnshreppi. Oddviti Eyja- og Miklaholtshrepps segir það vonbrigði að tillaga um sameiningu sveitarfélaga á Vesturlandi hafi verið felld í íbúakosningu í gær.

2022

152

Norska skíðagöngukonan Therese Johaug fagnaði í morgun sigri í 30 km skíðagöngu kvenna á vetrarólympíuleikunum í Beijing í Kína. Þetta var síðasta skíðagöngugrein leikanna, enda dagurinn í dag síðasti keppnisdagur Ólympíuleikanna.

Keppt var með frjálsri aðferð og Johaug þótti sigurstrangleg, enda hin sænska Frida Karlson ekki meðal keppenda. Svo fór líka að Johaug vann af nokkru öryggi. Tími hennar var ein klukkustund og 24 mínútur og 54 sekúndur. Jessica Diggins frá Bandaríkjunum vann svo silfrið, en hún kom í mark einni mínútu og 43,3 sekúndum á eftir Johaug. Kerttu Niskanen frá Finnlandi vann svo bronsið. Þetta voru þriðju gullverðlaun Johaug á vetrarólympíuleikunm í Beijing. Finnar unnu sitt fyrsta ólympíugull í íshokkí með sigri karlaliðsins á Rússum og Bretar kræktu í fyrstu og einu gullverðlaun sín á leikunum þegar breska kvennaliðið í krullu valtaði yfir það japanska í úrslitunum. Þá unnu Þjóðverjar enn ein verðlaunin í sleðakeppni. Francesco Friedrich fór fyrir fjögurra manna bobbsleðaliði Þýskalands sem vann gullið í nótt. Þjóðverjar unnu gullið í öllum sleðagreinum leikanna nema einni. Vetrarólympíuleikunum er formlega slitið í þessum töluðu orðum. Fylgjast má með lokahátíð leikanna í beinni útsendingu RÚV. Sú útsending hófst klukkan 12 og stendur yfir til tvö. Tottenham vann í gærkvöld 3-2 útisigur á Manchester City í ensku úrvalsdeildinni í fótbolta. Harry Kane skoraði sigurmark leiksins fyrir Tottenham þegar langt var liðið af uppbótartíma leiksins. Sigur Tottenham setur toppbaráttu deildarinnar í nýtt samhengi. Manchester City er áfram á toppi ensku úrvalsdeildinnar. City hefur nú sex stiga forskot á Liverpool sem er í 2. sæti. Liverpool á þó leik til góða á City og toppbaráttan hefur þar með opnast. Liverpool og City eiga líka eftir að mætast einu sinni innbyrðis í deildinni, en sá leikur verður þó ekki fyrr en 9. apríl. Og 8-liða úrslit bikarkeppni karla í handbolta halda áfram í dag. Tveir leikir verða sýndir beint á rásum RÚV. Klukkan fjögur er boðið upp á Suðurlandsslag Selfoss og ÍBV í beinni útsendingu á RÚV og á sama tíma verður leikur KA og Hauka sýndur á RÚV 2.

2022

153

Rúmlega fjögurhundruð og þrjátíu starfsmenn landspítalans eru í einangrun í dag. Þeim fjölgar á milli daga og segir framkvæmdastjóri hjúkrunar það metið daglega hvort setja þurfi spítalann á neyðarstig.

Mönnunarstaðan á landspítalanum þyngist nú enn frekar þegar fjölgar í hópi starfsfólks í einangrun og eru nú fjögurhundruðþrjátíu og tveir starfsmenn frá vegna covid. Inniliggjandi með covid smit hefur þó fækkað lítillega frá því í gær. Sigríður Gunnarsdóttir er framkvæmdastjóri hjúkrunar á Landspítalanum. Finnst þér líklegt að þið munið kalla til fólk úr bakvarðasveitum eða annarsstaðar frá? "Við höfum verið alla vikuna að undirbúa helgina, við erum að vinna að þessu á hverjum einasta degi. Við erum núna mest að stóla á okkar eigið fólk sem að við erum að leita til og erum í raun og veru að óska eftir viðbótar vinnuframlagi frá þeim. Það hafa margir verið á aukavöktum um helgina. Við höfum fengið liðsauka frá bakvarðasveitinni en viðbragðið núna og kannski mestan tímann hefur byggt fyrst og fremst á okkar eigin fólki." Sigríður segir að þó staðan sé slæm komi enn ekki til greina að kalla inn starfsfólk úr einangrun. Spítalinn er núna á hættustigi og segir Sigríður það metið daglega hvort hækka þurfi viðbúnaðarstigið.

Rúmlega fjögurhundruð og þrjátíu starfsmenn landspítalans eru í einangrun vegna Covid veikinda. Rætt hefur verið um að færa spítalann aftur á neyðarstig.

2022

153

Stormurinn Eunice, sem gekk yfir sunnanvert Bretland og norðanvert Frakkland, Þýskaland, Holland og Belgíu á föstudag hefur kostað minnst ellefu mannslíf. Þrennt fórst á Englandi, fjögur í Hollandi, tveir í Þýskalandi og einn i hvoru um sig Írlandi og Belgíu.

Flest hinna látnu dóu þegar þau ýmist lentu undir trjám sem rifnuðu upp með rótum eða óku á fallin tré. Tilkynnt hefur verið um fjölda slysa vegna veðurofsans en stormurinn er með þeim verstu sem skollið hefur á Bretlandseyjum í áratugi. Breska veðurstofan mældi vindhviðu upp á 54 metra á sekúndu á eyjnni Isle of Wight, undan suðurströnd Englands, í gær. Þetta er mesti vindur sem mælst hefur á Bretlandi frá upphafi mælinga og segir veðurfræðingurinn Liz Bentley storminn Eunice eflaust fara í sögubækurnar og verða veðurfræðingum rannsóknarefni næstu árin. Rauð viðvörun var gefin út vegna stormsins í Suður-Wales og víða á sunnanverðu Englandi, þar á meðal í Lundúnum. Rauð viðvörun var líka gefin út í Hollandi, þar sem vindhviður fóru mest í 46 metra á sekúndu. Tölvert tjón varð á mannvirkjum þar sem Eunice ólmaðist hvað mest. Hundruð þúsunda voru rafmagnslaus um lengri og skemmri tíma beggja vegna Ermarsudnsins, flug-, ferju- og lestarsamgöngur riðluðust og skólastarf lá víða niðri. Stórviðrasamt verður áfram í Þýskalandi og víðar á norðanverðu meginlandi Evrópu fram á mánudag, gangi veðurspár eftir.

2022

153

Krafa Aðalsteins Kjartanssonar blaðamanns um úrskurð um lögmæti skýrslutöku lögreglu í tengslum við svonefnt skæruliðamál Samherja var þingfest í Héraðsdómi Norðurlands eystra í morgun. Lögregla fær frest til að skila greinargerð um málið.

Aðalsteinn Kjartansson er einn fjögurra blaðamanna sem fengið hafa réttarstöðu sakbornings í máli lögreglunnar á Norðurlandi eystra. Aðalsteinn sem er blaðamaður á Stundinni, Þóra Arnórsdóttur, ritstjóri Kveiks, Þórður Snær Júlíusson, ritstjóri Kjarnans og Arnar Þór Ingólfsson, blaðamaður á Kjarnanum, hafa fengið réttarstöðu sakborninga í tengslum við rannsókn lögreglu á meintum brotum gegn friðhelgi einkalífsins vegna umfjöllunar fjölmiðla um svonefnda skæruliðadeild Samherja. Þau hafa verið boðuð til skýrslutöku á mánudag. Gunnar Ingi Jóhannsson lögmaður hefur tekið mál Aðalsteins að sér. Minn umbjóðandi hefur hug á að fá niðurstöðu í þetta mál áður en tekin verður af honum skýrsla og það er vonandi þannig að það verði búið að úrskurða um þetta áður en að skýrslutökunni kemur. Þannig að ef að úrskurðurinn liggur ekki fyrir þegar kemur að skýrslutökunni þá verður hann auðvitað að meta það hvort hann ætlar að mæta eða ekki. Gunnar Ingi segir ólögmætt að gefa blaðamanni réttarstöðu sakbornings þegar til rannsóknar eru brot gegn friðhelgi einkalífsins. Varað hafi verið sérstaklega við því að ekki mætti nýta brot gegn þessu ákvæði til að refsa blaðamönnum fyrir að vinna vinnu sína. Í almennum hegningalögum er nú má segja sérstök undanþága fyrir blaðamenn til þess að fjalla um slík mál og þegar að sú undanþága var sett þá var nú alveg sérstaklega varað við því að það mætti ekki nota þessi ákvæði til þess að gefa blaðamönnum réttarstöðu sakborninga fyrir það að vinna vinnuna sína og það er í rauninni verið að láta reyna á það bara hvort að það standist lög. Telur þú að þetta standist lög? Ég tel að það sé verulegur vafi á því það eru fordæmi hjá Mannréttindadómstóli Evrópu þar sem að hefur verið varað við því að bara það eitt að gefa blaðamönnum réttarstöðu sakborninga geti brotið tjáningafrelsi þeirra og full ástæða til þess að láta reyna á þetta.

Einn blaðamannanna fjögurra sem boðaðir hafa verið til yfirheyrslu á mánudag krafðist þess fyrir Héraðsdómi Norðurlands eystra í morgun að úrskurðað verði um lögmæti hennar.

2022

153

Milljarða fjárfesting og þúsundir nýrra starfa fylgja nýrri rafgeymaverksmiðju sem reist verður í sænsku borginni Gautaborg. Forsætisráðherra Svíþjóðar fagnar fjárfestingunni sem hún segir sanna að grænar fjárfestingar borgi sig.

Grattis Göteborg, far man val saga! Det har ar fantastiskt. Det har visar att Göteborg ar en san plats pa jorden dar man vil lagga sana har framtidsinvesteringar. Magdalena Andersson forsætisráðherra Svíþjóðar segir augljóst að ákjósanlegt sé til framtíðar að fjárfesta í Gautaborg. Sú deild sænsk-kínverska bílaframleiðandans Volvo sem framleiðir fólksbíla og sænski rafgeymaframleiðandinn Northvolt ætla með aukinni framleiðslu rafgeyma að tryggja framleiðslu rafdrifinna farartækja til framtíðar. Northvolt var stofnað árið 2015 og síðan þá hafa nokkrir stórir bílaframleiðendur fjárfest í fyrirtækinu. Volvo tilkynnti á síðasta ári að árið 2030 framleiði fyrirtækið eingöngu rafdrifna bíla. Magdalena Anderson kveðst þess fullviss að það skapi ekki einasta störf í Gautaborg heldur allri Vestur-Svíþjóð. Det har kommer att skapa jobb - inte bara i Götaborg, utan i Framtíðarsýn fyrirtækjanna sýni að aðgerðaáætlun stjórnvalda í loftslagsmálum verði til þess að græn umbreyting verði í iðnframleiðslu. Störfum fjölgi ekki einhvern tíma í framtíðinni, heldur hér og nú. Det visar att klimatomstillingen inte bara skapar jobb nan gang i framtiden utan det skapar jobb i Sverige har och nu. Óbirt veffrétt: Rafgeymaverksmiðja skapar þúsundir starfa í Gautaborg

2022

153

Íslenskum sveitarfélögum fækkar um þrjú, komi jákvæð niðurstaða úr þremur sameiningakosningum sem standa nú yfir á Vestur- og Norðurlandi. Kjörstaðir opnuðu klukkan tíu og er niðurstaða að vænta í kvöld.

Kosið er um sameiningu á tveimur stöðum á Norðurlandi, það eru Húnavatnshreppur og Blönduósbær annars vegar og Akrahreppur og Sveitarfélagið Skagafjörður hins vegar. Á Vesturlandi er kosið um sameiningu Snæfellsbæjar og Eyja- og Miklaholtshrepps. Öll eiga sveitarfélögin náið samband sín á milli og sameiningaviðræður staðið yfir síðustu mánuði. Kjörstaðir opnuðu klukkan tíu í morgun en atkvæðagreiðsla utan kjörfundar hafði þá staðið yfir síðan 25. desember. Hljóti sameining brautargengi á Snæfellsnesi mun nýtt sveitarfélag spanna mestallt sunnanvert nesið og vestur frá Búlandshöfða á því norðanverðu. Á sunnanverðu Snæfellsnesi eru einungis dreifbýli. Þéttbýliskjarnarnir Ólafsvík, Hellissandur og Rif eru allir innan Snæfellsbæjar. Við viljum styrkja dreifbýlið okkar og með því að sameinast Eyja- og Miklaholtshreppi fáum við meiri heild sem stærra dreifbýli. Við teljum að í framtíðinni muni dreifbýlið styrkjast og við það þá styrkist líka þéttbýlið. Segir Kristinn Jónasson bæjarstjóri í Snæfellsbæ. Þar er sér í lagi litið til skólanna tveggja á sunnanverðu Snæfellsnesi. Lýsuhólsskóli og Laugagerðisskóli eru með undir tuttugu nemendur, hvor fyrir sig og hefur fækkað þar á síðustu árum. Það skiptir dreifbýli mestu að það sé skóli á sunnanverðu Snæfellsnesi. Við höfum verið að ræða hvernig við getum séð fyrir okkur að þau verði til framtíðar á svæðinu. Og það er fyrirséð að ef af sameiningu verður þá sameinist þessir tveir skólar? Já, það verður alla vega ein starfsstöð á sunnanverðu Snæfellsnesi. Verði af sameiningunum þremur mun um það bil einn komma níu milljarðar veitast til sveitarfélaganna úr jöfnunarsjóði sveitarfélaga. 593 milljónir til Snæfellinga, 555 til Húnvetninga og 751 til Skagfirðinga. Kjörstöðum er lokað klukkan sex. Fái sameiningarnar brautargengi verða sveitarstjórnir nýrra sveitarfélaga kosnar í sveitarstjórnarkosningum 14. maí og sameinuð sveitarfélög verða formlega til þegar þær taka við, tveimur vikum síðar.

2022

153

Sérfræðingur í málefnum Rússlands segir allar líkur á að rússneskt herlið ráðist inn í Úkraínu á næstu sólarhringum. Leiðtogar aðskilnaðarsinna hafa sent út allsherjar herkvaðningu.

Fullyrt er að Rússar séu með allt að 190 þúsund manna her við landamæri Úkraínu þar sem miklar heræfingar eiga að hefjast í dag. Inni í þessari tölu eru vopnaðar sveitir aðskilnaðarsinna í Donetsk og Luhansk-héruðum í austanverðri Úkraínu, þar sem aðskilnaðarsinnar hliðhollir Rússum ráða ríkjum. Þar hefur verið send út allsherjar herkvaðning. Eru þetta sagðir mestu liðsflutningar í Evrópu frá lokum seinni heimsstyrjaldar. Jens Stoltenberg, framkvæmdastjóri Atlantshafsbandalagsins, var ómyrkur í máli á öryggisráðstefnu í Munchen í dag, þetta væru hættulegir dagar í Evrópu. These are dangerous days for Europe. Joe Biden Bandaríkjaforseti sagði í gærkvöldi að Rússar ráðist að öllum líkindum inn í höfuðborginu Kíev á næstu dögum, þar sem búa um 2,8 milljónir Úkraínumanna. Bandaríkin séu reiðubúin til að verja þjóðir Atlantshafsbandalagsins. The United States and out allies are prepared to defend every inch of NATO territory from any threat to our collective security as well. Stoltenberg ítrekaði einnig styrk bandalagsins á fundinum í dag. Rússum myndi ekki takast að sundra sambandinu. if it wants to divide NATO, it will only get an even more united alliance Jón Ólafsson, prófessor við Háskóla Íslands og sérfræðingur í málefnum Rússlands, segir rússnesk stjórnvöld nú leita leiða til að réttlæta innrás í Úkraínu - en þau hafa meðal annars haldið því fram að Úkraínuher hyggist ráðast á herlið Rússa á landamærunum. Mér sýnist nú miðað við hvernig hlutirnir hafa þróast síðustu daga að þá væri nú langlíklegast að við sæum rússneskt herlið fara þarna yfir landamærin á næstu sólarhringum. Jón segir hins vegar ekki enn ljóst hvernig innrásin yrði, hvort Rússar myndu ráðast beint á höfuðborgina Kíev eða einungis inn í héruðin í austri. Mörgum spurningum sé ósvarað. Putin er alltaf með uppi í erminni þetta spil um að viðurkenna sjálfstæði héraðanna sem getur líka haft í för með sér flækjur fyrir Rússa þannig að ég held að staðan sé galopin. Þá segir hann ekki útilokað að fleiri þjóðir drægjust inn í átökin. Ef við erum að horfa á stríð í allri Úkraínu sem að lýkur ekki bara á nokkrum vikum með því að Rússar ná sínum hernaðarlegu markmiðum og stoppa þá er náttúrulega fjandinn laus og þá mun alveg ábyggilega dragast inn í þetta fleiri.

Rússneskir hermenn eru í viðbragðsstöðu við landamæri Úkraínu, tilbúnir til innrásar segir varnarmálaráðherra Bandaríkjanna. Sérfræðingur í málefnum Rússlands segir langlíklegast að Rússar láti til skara skríða á næstu dögum.

2022

153

Austanstormur gengur yfir landið sunnan- og vestanvert í dag. Það eru veðurviðvaranir, bæði gular og appelsínugular. Teitur Arason veðurfræðingur. Hvenær taka fyrstu viðvaranir gildi Svo versnar það sunnanlands í kvöld? Öflug óveðurslægð í kortunum? Margar öflugar lægðir hér og í Evrópu. Skýring? Stafar af afstöðu heimskautakuldans, núna er hann staddur norður af nýfundnalandi. Það er skýring á þessum öflugum. Teitur Arason veðurfræðingur klár í klefa í hádeginu seinni partinn á mánudaginn, fyrir rauða viðvörun sjöunda. Það slagar í veðrið sjöunda, á mörkunum appelsínugult/rautt. Austanstormur gengur yfir landið sunnan- og vestanvert í dag. Það eru veðurviðvaranir, bæði gular og appelsínugular. Teitur Arason veðurfræðingur. Hvenær taka fyrstu viðvaranir gildi Svo versnar það sunnanlands í kvöld? Öflug óveðurslægð í kortunum? Margar öflugar lægðir hér og í Evrópu. Skýring? Stafar af afstöðu heimskautakuldans, núna er hann staddur norður af nýfundnalandi. Það er skýring á þessum öflugum. Teitur Arason veðurfræðingur klár í klefa í hádeginu seinni partinn á mánudaginn, fyrir rauða viðvörun sjöunda. Það slagar í veðrið sjöunda, á mörkunum appelsínugult/rautt.

Austanstormur gengur yfir landið sunnan- og vestanvert í dag. Appelsínugular veðurviðvaranir taka gildi á sunnanverðu landinu í kvöld.

2022

153

Íslenskir keppendur luku í morgun keppni á vetrarólympíuleikunum í Beijing. Snorri Einarsson endaði þá í 23. sæti í 30 kílómetra göngu. Það er besti árangur íslensks skíðagöngumanns á Ólympíuleikum.

Síðasta greinin í skíðagöngu karla á Ólympíuleikum er 50 kílómetra ganga. Aðstæðurnar í Zhangjiakou voru erfiðar snemma dags og var tekin sú ákvörðun að stytta gönguna niður í 30 km auk þess sem henni var seinkað um klukkutíma. Sú ákvörðun hefur þó verið mikið gagnrýnd, og sumir jafnvel spurt hvort eðlilegt væri á sumarólympíuleikum að stytta maraþonhlaupið niður í hálftmaraþon á síðustu stundu. Þrátt fyrir það var haldið út í erfiðar aðstæður. 16 gráðu frost og mikill vindur gerði keppendum erfitt fyrir og var ljóst frá byrjun að gangan yrði erfið. Þegar um tveir kílómetrar voru eftir af göngunni tók Rússinn Alexander Bolshunov á skarið. Hann fagnaði svo á endanum sigri. Eins og áður segir endaði Snorri Einarsson í 23. sæti, það er besti árangur íslensks skíðagöngumanns á Ólympíuleikum. Snorri var 3 mínútum og 18 sekúndum á eftir Bolshunov en hann var lengi á meðal fremstu manna. Keppt er um fjölda verðlauna í dag, enda lýkur Ólympíuleikunum í fyrramálið. Eileen Gu frá Kína vann sín þriðju verðlaun þegar hún vann gullið í hálfpípu kvenna á skíðum. Svíar urðu Ólympíumeistarar karla í krullu eftir nauman 5-4 sigur á Bretum í hreint æsispennandi leik. Nú stendur svo yfir keppni í parakeppni listdans á skautum. Sýnt er frá henni í beinni útsendingu á RÚV. Klukkan fimm mínútur í tvö verður svo sýnt frá úrslitum í bobbsleðakeppni. Í nótt verður svo keppt til úrslita í krullu kvenna og í íshokkí karla. Og í fyrramálið er það 30 kílómetra skíðaganga kvenna og fjögurra manna bobbsleðakeppni karla, áður en kemur svo að lokahátíð Ólympíuleikanna í hádeginu á morgun.

2022

154

Íbúðagötur á höfuðborgarsvæðinu eru margar hverjar illfærar og hafa verið í rúma viku. Vonast er til að lokið verði við að ryðja þær í dag.

Mokstur hefur gengið hægast í austurborginni þar sem mest snjóaði í síðustu viku og í byrjun þessarar. Þetta er óvenjuleg tíð fyrir höfuðborgarsvæðið og margir íbúar, sérstaklega þeir sem aka á smærri bílum, eru orðnir langþreyttir á brasi við að komast til og frá vinnu. Inga Rún Sigurðardóttir, upplýsingafulltrúi hjá umhverfis- og skipulagssviði borgarinnar, segir að nú sjái til lands, í bili að minnsta kosti. Spáð er úrkomu aftur eftir helgina. Þetta gengur bara vel en þetta er náttúrulega mjög mikið verk, ef við tölum bara um göturnar sem er verið að ryðja þá eru þetta 1.200 kílómetrar, það er nú bara hátt í allur hringvegurinn en þar af eru húsagöturnar sem mikið hefur verið talað um og þær eru um 240 kílómetrar sem er eins og að ryðja milli Reykjavíkur og Blönduóss. En við erum að vonast til að vinnu við að ryðja þær ljúki að mestu í dag. Mörgum finnst þetta ganga hægt? Fólk hefur samband bæði í netspjalli og pósti og sendir ábendinga, það er bara verið að fara yfir þær allar en það er bara þannig að starfsfólk vetrarþjónustunnar í borginni er að leggjast á eitt til að láta þetta ganga upp og við þökkum bara íbúum kærlega fyrir að sýna þolinmæði og skilning, en þetta bara vinnst vel og er að fara að klárast.

Hreinsun íbúðagatna í höfuðborginni lýkur að mestu í dag. Margar götur hafa verið illfærar í rúma viku.

2022

154

Lögregla í Suður-Ameríku og Evrópu gerði í vikunni rassíu á fjörutíu stöðum og handtók um þrjátíu manns í Brasilíu og á Spáni í tengslum við umfangsmikla aðgerð Europol. Lagt var hald á mikið af fíkniefnum, skotvopnum og reiðufé.

Lögregla í Brasilíu, Spáni, Bandaríkjunum og Paragvæ stóð fyrir aðgerðinni og naut meðal annars stuðnings lögreglu í Belgíu, Ítalíu og Hollandi undir leiðsögn Europol. Tilgangurinn með aðgerðinni var að uppræta starfsemi skipulagðra glæpasamtaka sem smygla kókaíni til Evrópu í stórum stíl. Samtökin eru sögð hafa smyglað fíkniefnum í flutningagámum. Lögregla í Belgíu, Brasilíu, Ítalíu, Hollandi og Spáni hefur lagt hald á rúm tíu tonn af kókaíni og andvirði 260 milljóna króna í reiðufé frá því í september 2020. Aðgerðin var afar umfangsmikil. Rannsókn leiddi í ljós að glæpasamtökin sendu gáma með mörg tonn af kókaíni til Evrópu á nokkurra mánaða fresti. Fíkniefnin voru framleidd í Bólivíu og flutt í gegnum Brasilíu, Paragvæ og Úrúgvæ til Evrópu. Höfuðstöðvar starfseminnar eru sagðar hafa verið í Dúbaí í Sameinuðu arabísku furstadæmunum og glæpasamtökin notuðu dulkóðuð samskiptaforrit á netinu, til að mynda SKY ECC sem lokað var á í fyrra. Samtökin komu sér upp neti leppfyrirtækja víðs vegar um Suður-Ameríku og Evrópu til að flytja fíkniefnin og þvætta peningana sem fyrir þau fengust.

2022

154

Amnesty gagnrýnir hugmyndir um að lögreglan taki rafbyssur í notkun. Alvarleg slys og dauðsföll hafi hlotist af notkun þeirra.

Anna Lúðvíksdóttir framkvæmdastjóri Amnesty á Íslandi segir umræðu um rafbyssur hafa skotið upp kollinum hér á landi af og til. Amnesty hefur séð að notkun á rafbyssum sem einhvers konar annar möguleiki en að taka upp venjuleg skotvopn, þótt orðræðan sé Hún segir að á árabilinu 2001 til 2012 hafi Amnesty skráð um 500 dauðsföll af völdum rafbyssa og rannsókn hafi leitt í ljóst að 90% þeirra sem létust voru óvopnaðir einstaklingar og því ekki raunveruleg ógn. Möguleikinn á að misbeita þessum vopnum sé meiri en af venjulegum byssum því þau virðist og eru talin saklausari og valda minni skaða. Hún segir þetta vera alvarlegustu dæmin, en reynslan sýni að þessum vopnum hafi verið misbeitt. Jón Gunnarsson dómsmálaráðherra sagði í Morgunútvarpinu í gær að góð reynsla hafi verið af notkun þeirra í Bretlandi og slysum á lögreglumönnum og borgurum hefði fækkað.

2022

154

Einum versta stormi í þrjátíu ár er spáð í suður- og austurhluta Bretlands í dag. Sjaldgæf rauð veðurviðvörun hefur verið gefin út. Milljónum Breta er ráðlagt að halda sig heima í dag vegna veðurs.

Bretar eru, eins og fleiri, í ágætis æfingu í að hlýða fyrirmælum stjórnvalda sem biðja fólk að halda sig heima. Í dag er það hins vegar ekki smithætta sem veldur því að stjónvöld biðja íbúa Wales og Suður- og Austur-Englands, þar með talið Lundúna, að vera heima í dag. Það er sjaldgæf rauð veðurviðvörun sem orsakar heimavistina að þessu sinni því stormurinn Eunice gengur nú yfir Bretlandseyjar. Það er fátítt að rauð veðurviðvörun sé gefin út í Bretlandi. Skilgreiningin á rauðri viðvörun er að veður geti valdið foktjóni á mannvirkjum og fólki, að upp geti komið lífshættulegar aðstæður. Þá sé sömuleiðis hætta á að þök rifni af húsum, rafmagnslínur slitni og tré rifni upp með rótum. Þá eru líka flóðaviðvaranir í gildi. Flestir skólar, allt frá leikskólum til háskóla, eru lokaðir í dag vegna veðurs og talsverð röskun á almenningssamgöngum. Eunice er talin geta orðið einn öflugasti stormurinn á Bretlandi í ein þrjátíu ár og er búist við að vindhviður geti farið upp í allt að 40 metra á sekúndu.

Milljónum Breta er ráðlagt að halda sig heima í dag vegna veðurs. Einum versta stormi í þrjátíu ár er spáð í suður- og austurhluta landsins og sjaldgæf rauð veðurviðvörun hefur verið gefin út.

2022

154

Íslenska kvennalandsliðið í fótbolta vann Nýja Sjáland, 1-0, í nótt á alþjóðlegu móti, SheBelievesCup, sem haldið er í Bandaríkjunum. Þetta var fyrsti leikur liðsins á mótinu.

Íslenska kvennalandsliðið í knattspyrnu hóf í nótt undirbúning sinn fyrir lokakeppni Evrópumótsins sem fram fer í sumar. Liðið mætti Nýja-Sjálandi á sterku She Believes móti sem fram fer í Bandaríkjunum. Leikurinn í nótt fór fram í Kaliforníu, en það var Dagný Brynjarsdóttir sem skoraði sigurmarkið strax á upphafsmínútu leiksins. Hún skoraði þá eftir barning í teignum í kjölfar hornspyrnu. Næsti leikur Íslands er gegn Tékklandi á sunnudagskvöld, sá leikur fer einnig fram í Kaliforníu. Lokaleikur Íslands á mótinu er svo gegn Bandaríkjunum aðfaranótt fimmtudags, sá leikur fer fram í Texas og verður sýndur í beinni útsendingu hér á RÚV. Skíðaskotfimikeppni á Ólympíuleikunum lauk í morgun þegar 12,5 km ganga kvenna og 15 km ganga karla fór fram, í báðum keppnum voru allir ræstir út á sama tíma. Hjá konunum var það frakkinn Justine Braizaz-Bouchet sem bar sigur úr býtum þrátt fyrir að hafa klikkað fjórum skotum í heildina í fjórum skotseríum. Hjá körlunum var það Norðmaðurinn Johannes Thingnes Boe sem vann með yfirburðum, hann kom í mark 40 sekúndum á undan Martin Ponsiuolama frá Svíþjóð en Boe klikkaði, líkt og Braizaz-Bouchet úr fjórum skotum í heildina. Þá hingað heim, fjórir leikir fóru fram í úrvalsdeild karla í körfubolta í gærkvöldi. Keflavík vann Þór frá Akureyri, Valur lagði ÍR, Tindastóll vann góðan sigur á Vestra á Ísafirði og loks lagði Stjarnan KR nokkuð örugglega. Tveir síðustu leikir umferðarinnar fara fram í kvöld þegar Þór Þorlákshöfn fær Breiðablik í heimsókn og Njarðvík tekur á móti nágrönnum sínum úr Grindavík. Nú klukkan 13:45 fer fram seinni undanúrslitaleikur karla í íshokkí á Vetrarólympíuleikunum þegar lið Rússnesku ólympíunefndarinnar mætir Svíum. Liðið sem vinnur mætir Finnlandi í úrslitaleik.

Íslenska kvennalandsliðið í fótbolta vann Nýja Sjáland, 1-0, í nótt á alþjóðlegu móti sem haldið er í Bandaríkjunum. Þetta var fyrsti leikur liðsins á mótinu.

2022

154

Grunnskólakennara í Dalvíkurskóla hafa verið dæmdar átta milljónir króna í bætur vegna ólögmætrar uppsagnar. Kennarinn var rekinn eftir að hafa slegið stúlku í skólanum.

Atvikið varð í íþróttatíma fyrir utan Dalvíkurskóla í vor. Stúlka, sem átti ekki að vera í tímanum en er nemandi í skólanum, kom og var ókurteis að sögn kennarans. Eftir að hafa beðið stúlkuna að fara tók kennarinn um úlnlið hennar og sagði henni aftur að fara í burtu. Þá á stúlkan að hafa hreytt ónotum í kennarann og löðrungað hann. Kennarinn svaraði í sömu mynt og gaf nemandanum kinnhest. Viku eftir þetta atvik var lagt til að kennarinn færi í launað leyfi vegna þess að málið hefði verið kært til lögreglu en það var síðar fellt niður. Í lok júní var kennaranum sagt upp störfum. Í dómi Héraðsdóms Norðurlands eystra segir að atvikið sé ekki gróft brot í starfi og réttlæti því ekki fyrirvaralausan brottrekstur. Voru kennaranum dæmdar átta milljónir króna í bætur, sex vegna fjártjóns og tvær vegna miska. Katrín Sigurjónsdóttir, sveitarstjóri í Dalvíkurbyggð, vildi ekki tjá sig um málið við fréttastofu þegar eftir því var leitað.

Dalvíkurbyggð hefur verið dæmd til að greiða kennara í Dalvíkurskóla átta milljónir króna vegna ólögmætrar uppsagnar. Kennarinn var rekinn eftir að hafa rekið stúlku í skólanum kinnhest.

2022

155

Utanríkisráðherra Rússlands segir þarlend stjórnvöld ætla að gefa Bandaríkjastjórn svör við tillögum þeirra um öryggismál í Úkraínu síðar í dag. Fregnir berast af sprengingum og skotum í austurhluta Úkraínu en deilt er um hvort Úkraínuher eða aðskilnaðarsinnar eigi upptökin að slíkum árásum.

Sergei Lavrov, utanríkisráðherra Rússa, átti fund með Luigi Di Maio, utanríkisráðherra Ítalíu fyrr í dag. Að fundi loknum var venju samkvæmt boðað til fréttamannafundar þar sem ráðherrarnir deildu því helsta sem fundurinn skilaði. Eins og á flestum fundum ráðamanna heims þessa dagana er umfjöllunarefnið aðeins eitt, spennan við landamæri Úkraínu og hver er að gera hvað. Lavrov lofaði að fundi loknum að síðar í dag bærust Bandaríkjastjórn og Nato svör við tillögum þeirra um öryggismál í Úkraínu. Þó allir ráðamenn sem málið varðar séu samstíga í yfirlýsingum um að gera allt til að daga úr hættu á átökum er staðan enn afar viðkvæm. Frá austurhluta Úkraínu berast nú fregnir af sprengingum og skotum. Þar saka Úkraínuher og aðskilnaðarsinnar hvor aðra um að eiga upptök að slíkum árásum.

Fregnir berast af sprengingum og skotum í austurhluta Úkraínu en deilt er um hvort Úkraínuher eða aðskilnaðarsinnar eigi upptökin. af slíkum árásum. Utanríkisráðherra Rússlands segir þarlend stjórnvöld ætla að gefa bandaríkjastjórn svör við tillögum þeirra um öryggismál í Úkraínu síðar í dag.

2022

155

Miklar skemmdir urðu á golfvellinum í Vestmannaeyjum í storminum sem gekk yfir landið fyrir rúmri viku. Vallarstjóri segir að það muni taka margar vikur að laga völlinn.

Grjót og sandur skolaðist á land og yfir golfvöllinn í Vestmannaeyjum í óveðrinu sem gekk yfir landið þann áttunda febrúar. Miklar skemmdir á vellinum hafa komið í ljós síðustu daga eftir að snjóa leysti. Guðgeir Jónsson, vallarstjóri segist vart muna annað eins. Það var náttúrlega mikill öldugangur hérna og akkúrat þannig vindátt sem að stóð beint hérna inn á völlinn hjá okkur og Kaplagjótuna og Hamarinn hjá okkur. Það er bara gríðarlegt magn af grjóti og möl sem hefur skolast inn á völlinn og svo er horfinn hjá okkur nánast heill teigur sem við þurfum að byggja upp á nýtt. -Er þetta mikið tjón fyrir klúbbinn?- Já það er mikil vinna framundan í að byggja þetta upp aftur og hreinsa völlinn en það er rosalega erfitt að meta hvað þetta tekur langan tíma eð hvað þetta muni kosta. -En nú eruð þið ýmsu vanir þarna í Vestmannaeyjum þegar kemur að veðri, hafið þið lent í öðru eins þarna á golfvellinum?- Já við höfum lent í því að það ganga öldur hérna yfir völlinn og það skolast grjót og drasl inná völlinn en ekki í þessu magni og þannig að það skemmi heilu teigana.

Illviðrið sem gekk yfir landið fyrir rúmri viku stórspillti golfvellinum í Vestmannaeyjum. Vallarstjórinn segir að þó Eyjamenn séu ýmsu vanir séu að engin fordæmi séu fyrir viðlíka tjóni. vegna veðurs.

2022

155

Tuttugu og fimm umsagnir bárust heilbrigðisráðuneytinu við frumvarp til laga um sóttvarnir. Umsóknarfresturinn rann út í fyrradag. Samtök atvinnulífsins telja heildarendurskoðun ótímabæra.

Heilbrigðisráðherra skipaði 9 manna starfshóp í júní í fyrra sem ætlað var að sníða af vankanta af sóttvarnalögum sem tóku gildi í febrúar 2021. Þar eru lagðar til breytingar sem miða að því að styrkja og skýra lagastoð fyrir opinberum sóttvarnaráðstöfunum. Fjölmargar umsagnir bárust frá fólki sem hefur lýst andstöðu við bólusetningu. Í umsögn umboðsmanns barna segir að heimsfaraldurinn hafi sýnt að opinberar sóttvarnaráðstafanir hafi haft veigamikil og alvarleg áhrif á líðan, stöðu og réttindi barna. Umboðsmaður barna segir það brjóta í bága við Barnasáttmálann að leggja til verulega íþyngjandi aðgerðir án þess að nokkur greinarmunur sé gerður á börnum og fullorðnum. Samtök atvinnulífsins telja að heildarendurskoðun sé ótímabær. Við styðjum auðvitað heildarendurskoðun sóttvarnarlaga en það er mikilvægt að við öðlumst smá fjarlægð frá faraldrinum. Við höfum kallað eftir því að eigum að rannsaka viðbrögð okkar við þessum faraldri ekki til að leita að einhverjum sökudólgum heldur til að læra af reynslunni. Meðan sú rannsókn eða greining hefur ekki farið fram er of snemmt að móta framtíðarviðbragð áður en við lærum af þeim afleiðingum sem þessi faraldur hefur haft. Segir Halldór Benjamín Þorbergsson framkvæmdastjóri Samtaka atvinnulífsins. Einnig sé nauðsynlegt að fara að dæmi Dana og styrkja aðkomu Alþingis. Þar sem leggja þarf fyrir þingmenn þær takmarkanir sem eigi að grípa til vegna sóttvarna og teljum að það sé mjög æskileg framvinda til framtíðar hér á landi. Í umsögn Samtaka atvinnulífsins segir að ekki megi lögfesta ákvæði í sóttvarnalögum sem heimili ráðherra að takmarka ýmis stjórnarskrárvarin réttindi fólks vegna vandræða stjórnvalda við að uppfylla önnur. Halldór segir að álagið á heilbrigðiskerfið sé alltaf matskenndur þáttur í ákvarðanatöku stjórnvalda og viðmiðin ekki alltaf skýr. Enda höfum við séð núna á undanförnum mánuðum að viðmiðin hafi breyst mjög hratt og þess vegna teljum við þetta sé óheppilegt að hafa þetta inni.

2022

155

Innflutt vara og þjónusta var rúmlega tuttugu milljörðum verðmætari en sú útflutta í nóvember síðastliðnum. Þetta kemur fram í tölum frá Hagstofu Íslands en hallinn var um ellefu komma sex milljarðar króna á sama tíma árið áður.

Ójöfnuðurinn er um tvöfalt meiri en á sama tíma árið áður en töluverð aukning var bæði í innfluttri og útfluttri vöru og þjónustu. Alls var verðmæti útfluttrar þjónustu 40,3 milljarðar króna í nóvember og innfluttrar 40,9 milljarðar. Verðmæti útfluttrar vöru nam 72,4 milljörðum en innfluttrar 93,5 milljörðum. Útflutningstekjur af ferðalögum voru áætlaðar um 14 milljarðar króna í nóvember og aukast verulega, eins og þær hafa gert undanfarna mánuði, samanborið við sama tíma árið 2020. Tekjur af samgöngum og flutningum voru áætlaðar 10,3 milljarðar króna í nóvember og jukust um 61% miðað við nóvember 2020. Verðmæti annarra þjónustuliða í útflutningi var áætlað 15,9 milljarðar í nóvember og dróst saman um 1% frá því í nóvember árið áður. Verðmæti þjónustuútflutnings frá desember 2020 til nóvember 2021 var áætlað 464,4 milljarðar króna og jókst um 18 prósent miðað við tólf mánaða tímabilið þar á undan, samkvæmt tilkynningu frá Hagstofu. Á sama tímabili var verðmæti þjónustuinnflutnings áætlað 358,5 milljarðar og jókst um 12 prósent miðað við tólf mánaða tímabilið þar á undan.

Verðmæti innfluttrar vöru og þjónustu var mun meira en útfluttrar í nóvember síðastliðnum en á sama tíma árið 2020. Samkvæmt tölum frá Hagstofu halda útflutningstekjur af ferðalögum áfram að aukast. verulega.

2022

155

Svisslendingar unnu sín fimmtu gullverðlaun í alpagreinum á vetrarólympíuleikunum í Beijing í nótt. Michelle Gisin varð þá Ólympíumeistari í alpatvíkeppni.

Í alpatvíkeppni fara keppendur fyrsta eina ferð í bruni og svo aðra ferð í svigi og gildir samanlagður tími. Keppendur þurfa því að vera fjölhæfir skíðamenn, góðir bæði í hraðagreinum og tæknigreinum. Samanlagður tími Michelle Gisin var 2:25,67 mín. Tími hennar var rúmlega sekúndu betri en samanlagður tími Wendy Holdener frá Sviss sem vann gullið. Bronsið fór til hinnar ítölsku Federicu Brignone. Þetta voru þriðju gullverðlaun svissneskra kvenna í alpagreinum á leikunum. Áður hafði Corinne Suter unnið brunið og Lara Gut-Behrami risasvigið. Þá höfðu Beat Feuz frá Sviss unnið brun karla og Marco Odermatt unnið stórsvigið. Gullverðlaun Svisslendinga í alpagreinunum eru því orðin fimm af þeim tíu sem keppt hefur verið um. Alls eru verðlaun Sviss í alpagreinum á leikunum orðin níu. Eina keppnisgrein alpagreinanna sem eftir er, er blönduð liðakeppni. Fimm lið tryggðu sig áfram í 8-liða úrslit bikarkeppni karla í handbolta í gærkvöld. Bikarmeistarar Vals unnu HK. Haukar slógu út Gróttu. KA hafði betur á móti Stjörnunni í fjörlegum leik. Mistök á ritaraborði Stjörnunnar urðu þó enn einu sinni, en komu líklega ekki að sök. Víkingur burstaði Vængi Júpiters 31-19 og Selfoss lagði ÍR, 33-29. Í kvöld mætast Kórdrengir og ÍBV og á föstudag Hörður og FH. Áður hafði Þór tryggt sinn farseðil í 8-liða úrslit, en þau verða leikin um helgina. Í kvöld verða fjórir leikir spilaðir í 1. umferð bikarkeppni kvenna í handbolta. Fjölnir/Fylkir tekur á móti ÍBV. ÍR mætir Gróttu, Selfoss leikur við Hauka og Afturelding og HK eigast við í beinni útsendingu RÚV klukkan hálfátta. Leik FH og Stjörnunnar var frestað til mánudags vegna kórónuveirusmita. Í úrvalsdeild kvenna í körfubolta í gærkvöld burstuðu Haukar Val, 97-71. Keflavík lagði Breiðablik, 73-58, og Fjölnir vann Grindavík, 90-66. Þá voru tveir leikir spilaðir í 16-liða úrslitum Meistaradeildar Evrópu í fótbolta í gærkvöld. Liverpool vann 2-0 útisigur á Inter Mílanó og Salzburg og Bayern München skildu jöfn, 1-1.

2022

155

Samtök fyrirtækja í sjávarútvegi vara við að strandveiðar smábáta verði auknar og gefa í skyn að strandveiðiafli sé lélegt hráefni sem geti skaðað orðspor fisks frá Íslandi. Smábátasjómenn svara fullum hálsi og minna stórútgerðina á að hún eigi ekki auðlindina. Togveiðar hennar með botnvörpu valdi tortímingu í sjónum.

Heiðrún Lind Marteinsdóttir, framkvæmdastjóri SFS, skrifar grein á vef samtakanna og gagnrýnir kröfu smábátasjómanna um auknar strandveiðiheimildir. Hún bendir á að allur þorskkvóti hafi verið skertur og eðlilegt að skerðingin gangi yfir alla. Hún minnir á að strandveiðar hafi aukist úr tæpum 2% af heildarafla í næstum 4%. Hún gefur lítið fyrir atvinnusköpun og aukið líf í höfnum með strandveiðum. Þær séu aðeins stundaðar yfir hásumarið og skapi síður heilsársstörf. Vegna kvótaskerðingar megi búast við að skipum verði lagt og fiskvinnslum lokað um tíma þar sem fólk geti treyst á störf allt árið. Við þær aðstæður verði ekki unað við að strandveiðar verði auknar á kostnað annarra. Næst beinir hún sjónum að gæðum aflans og vísar í meira en tíu ára gamla úttekt sem segir að strandveiðar séu stundaðar á árstíma þegar fiskurinn er í slæmu ástandi. Smábátarnir veiði nærri landi þar sem fiskur sé smár og meira um orm. Aðgengi að ís sé takmarkað og flutningur á óslægðum afla geti farið illa með hráefnið. Ekki megi auka strandveiðafla til að verja stöðu íslenskra sjávarafurða á hátt borgandi mörkuðum erlendis. Smábátasjómenn hafa brugðist ókvæða við þessum orðum og Örn Pálsson framkvæmdastjóri Landssambands smábátaeigenda segir yfirlýsingar um lélegt hráefni frá strandveiðum ekki standast skoðun. Þetta eru bátarnir sem eru að selja á hæstu verðunum á fiskmörkuðum, ár eftir ár og það yfir sumartímann. Og það er samdóma álit þeirra sem eru að kaupa strandveiðiaflann að hann er mjög góður. Allur fiskur er kældur um leið og hann kemur um borð og gengið um hann eins og best verður á kosið. Hann hafnar því að strandveiðar stuðli ekki að heilsársstörfum. Þær séu helsta tækifæri ungs fólks til að hasla sér völl í útgerð. Það hefur fækkað störfum á stærri skipunum vegna þess að þeim hefur fækkað og færri menn um borð í hverju skipi. Þarna er þá útgönguleið fyrir þessa sjómenn að fá sér atvinnu. Handfæri smábátasjómanna fari vel með lífríkið. Það sama sé ekki hægt að segja um togveiðar stórútgerða með botnvörpu sem hann líkir við ofbeldi gegn lífríkinu. Vegna þess að þetta rótar botninn og hann bindur því ekki kolefnið í jarðveginum heldur veldur súrnun sjávar og öðru slíku. Þannig að við eigum að undirbúa okkur strax fyrir það að draga úr botnvörpuveiðum.

Stórútgerðin og smábátasjómenn eru komin í hár saman út af strandveiðum. Samtök fyrirtækja í sjávarútvegi gefa í skyn að afli strandveiðibáta sé lélegt hráefni.

2022

155

Fjölmargir árekstrar hafa orðið í umferðinni á höfuðborgarsvæðinu undanfarna daga vegna færðarinnar, segir framkvæmdastjóri Áreksturs. Viðbótarmannskapur var kallaður út í gær.

Færðin víðast hvar á landinu hefur verið þung og erfið undanfarið og er höfuðborgarsvæðið engin undanteking þar. Framkvæmdastjóri Áreksturs segir mikið hafa verið að gera. Segir Kristján Kristjánsson framkvæmdastjóri Áreksturs. Þá segir hann eitthvað um að bílar séu vanbúnir miðað við aðstæðurnar sem nú ríkja. Kristján segir óhöppin frá því að vera það að bílar nuddist saman yfir í að þeir eyðileggist, töluvert hafi verið um það. Ýmsir áttu erfitt með að komast leiðar sinnar í morgun og til viðbótar við ófærðina bætist við hálka undir snjónum. Kristján segir að ekki hafi verið erill það sem af er degi.

2022

155

Stofnað hefur verið félag um millilandaflug á Akureyri, Niceair, og er áætlað að jómfrúarflug þess verði 2. júní. Framkvæmdastjóri félagsins segir rannsóknir sýna að góður markaður er sé fyrir millilandaflug um Akureyrarflugvöll.

Þetta er félag sem markar í rauninni endalokin á rannsóknarstarfi sem við höfum verið að sinna undanfarin tvö ár og hafa snúist að mestu leyti um markaðsrannsóknir. Eftir þetta rannsóknarferli erum við mjög sannfærð um að það sé góður markaður fyrir þetta flug um Akureyrarflugvöll og höfum reyndar haft þá tilfinningu um það lengi. Segir framkvæmdastjóri Niceair Þorvaldur Lúðvík Sigurjónsson. Fyrst um sinn verður flugrekstrarleyfið í höndum evrópsks flugrekanda en hluthafarnir eru 17 aðilar, bæði fyrirtæki, einstaklingar og stofnanir á Norðurlandi. Hlutur hvers er nokkuð jafn og á enginn yfir 8 prósent. Ætlun félagsins er að festa í sessi áætlunarflug allt árið á erlenda áfangastaði frá Akureyrarflugvelli. Byrjað verður á flugi til Bretlands, Danmerkur og Spánar. Hvað svo verður er best að segja ekki alveg til um en við ætlum að fara af stað þannig að það verður aldrei stórtjón ef ekki gengur upp en sé hins vegar bara til mikils ef gengur upp. Flogið verður 150 sæta Airbusvélum sem þykja henta vel fyrir aðstæður á Akureyri. Ætla má að 20 störf skapist á Akureyri en áhafnir verði bæði innlendar og erlendar. Hvenær verður hægt að byrja að bóka? Það reiknum við með að verði núna í byrjun mars.

2022

156

Sex liggja með covid á Sjúkrahúsinu á Akureyri og metfjöldi smita er á svæðinu.Framkvæmdastjóri lækninga á Sjúkrahúsinu á Akureyri segir veikindi fólks ekki alvarleg en mikil áskorun sé að manna spítalann. Fimmtíu af tæplega 700 starfsmönnum sjúkrahússins eru frá vegna COVID.

COVID-smitum hefur fjölgað hratt á Norðurlandi eystra undanfarna daga. Rúmlega 360 smit greindust á svæðinu í gær og eru nú tæplega 1650 í einangrun, þar af um tólf hundruð á Akureyri. Þrír liggja á Sjúkrahúsinu á Akureyri vegna Covid og þrír aðrir sjúklingar eru í einangrun með Covid. Sigurður E. Sigurðsson, framkvæmdastjóri lækninga á sjúkrahúsinu segir spítalann starfhæfan en draga hafi þurft úr þjónustu. Það bara endurspeglar þetta smit sem er í samfélaginu, það er mjög mikið. Við erum með um 50 starfsmenn sem eru forfallaðir í dag vegna Covid og það sömuleiðis endurspeglar þetta mikla smit. En sem betur fer þá virðist þetta ekki vera að leggjast eins þungt á fólk eins og í fyrri bylgjum. -Sex sjúklingar með Covid og 50 starfsmenn frá vegna Covid, er spítalinn þokkalega starfhæfur?- Já já við erum starfhæf og við sinnum fyrst og fremst núna bráðaþjónustu og höfum þurft að fresta valkvæðri þjónustu að einhverju leyti en erum samt að reyna að gera eins mikið af valkvæðri þjónustu eins og við getum, með því starfsfólki sem við höfum. Staðan er í raun tekin dag frá dagi.

Aldrei hafa fleiri verið smitaðir af COVID-19 á Norðurlandi eystra. Fimmtíu starfsmenn Sjúkrahússins á Akureyri eru frá vegna Covid og sex eru inniliggjandi með veiruna.

2022

156

Samningur dómsmálaráðuneytisins við Rauða krossinn um réttaraðstoð fyrir umsækjendur um alþjóðlega vernd rennur að óbreyttu út eftir um tvo mánuði. Atli Viðar Thorstensen sviðsstjóri alþjóðasviðs hjá Rauða krossinum hefur áhyggjur af rofi í þjónustu þessa hóps, en hátt í 500 eru nú með opið mál hjá Útlendingastofnun eða kærunefnd útlendingamála.

Samningurinn er runninn út eða rennur út í lok apríl. Þá hætta afskipti RK af þessum málaflokki eins og staðan er í dag. Nei við erum búin að sinna þessum málaflokki í samstarfi við stjórnvöld síðan 2014 Atli segir að það hafi komið þeim á óvart að samningurinn hafi ekki verið framlengdur, samkvæmt núgildandi samningi hefði verið hægt að framlengja hann um eitt ár. Rauði krossinn hefur fengið þau svör frá ráðuneytinu að forsendubrestur væri í samningnum vegna uppskiptingar málaflokksins milli tveggja ráðuneyta og þess vegna væri ekki hægt að framlengja hann. Félagsmálaráðuneytið hefur þegar framlengt samning við Rauða krossinn um félagslega aðstoð. Atli segir að fari verkefnið í útboð stefni Rauði Krossinn á að taka þátt, en Rauði krossinn hefur áhyggjur af að þessi óvissa valdi því að starfsfólk hverfi til annarra starfa. Um fimmtán lögfræðingar Rauða krossins sem eru ráðnir á grundvelli samningsins hafa fengið uppsagnarbréf en þau vinna að málum fyrir hátt í 500 manns. Forsvarsfólk Rauða krossins segir í umsögn til Alþingis að eitt ár sé lágmark fyrir yfirfærslu málaflokksins til annarra. Erfitt og jafnvel ómögulegt sé að tryggja órofna þjónustu við umsækjendur um alþjóðlega vernd á þessum tíma. Við hefðum samt sem áður kosið að ferlið hefði verið aðeins lengra þannig það hefði verið hægt að tryggja betri yfirfærslu frá málaflokknum til annarra aðila, ef það hefði verið niðurstaðan að annar aðili tæki við verkefninu. Eins og staðan er í dag eru eitthvað um 450-500 manns með opið mál, opna umsókn til meðferðar hjá stjórnvöldum. Annað hvort hjá Útlendingastofnun eða kærunefnd útlendingamála. Og þetta bara tekur tíma að vinda ofan af svona umfangsmiklu verkefni, að okkar mati hefði verið betra að gefa því aðeins meiri tíma en ráðuneytið áætlar.

2022

156

Enn fer tvennum sögum af vígbúnaði Rússa við landamæri Úkraínu. Stjórnvöld í Rússlandi segja heræfingum þar að ljúka en framkvæmdastjóri Atlantshafsbandalagsins segir að Rússar auki nú vígbúnað sinn á svæðinu.

Að jafnaði halda um 35 þúsund rússneskir hermenn til við landamæri Úkraínu. Umtalsvert hefur fjölgað í þeirra hópi undanfarnar vikur samhliða stigvaxandi spennu á svæðinu. Erfitt að að henda reiður á fjöldann, ráðamenn á Vesturlöndum segja á bilinu 100 til 130 þúsund rússneska hermenn á svæðinu, Joe Biden, forseti Bandaríkjanna segir þá nær 150 þúsund. Það berast jafn óstaðfestar fréttir af því hvort umrætt herlið sé á förum af svæðinu. Rússar segja fyrirhuguðum heræfingum lokið og eins og áður hafi staðið til haldi hluti hermannanna heim nú að loknum æfingum. Jens Stoltenberg, framkvæmdastjóri Atlantshafsbandalagsins, hins vegar í morgun að svo virtist sem Rússar væru að auka vígbúnað sinn við landamæri Úkraínu - þvert á fullyrðingar ráðamanna í Moskvu um að herlið væri á leið frá landamærunum. Ben Wallace, varnarmálaráðherra Bretlands, tekur undir orð Stoltenbergs. In fact, we've seen continued build-up of things like field hospitals and strategic weapons systems such as this kind of missiles deployed. So we'll take Russia at its word, but we'll judge them on their actions. Þvert á yfirlýsingar Rússa séu merki um aukin hernaðarumsvif þeirra á svæðinu sem þeir segjast sjálfir vera að yfirgefa, sagði varnarmálaráðherra Bretlands. Varnarmálaráðherrar Atlandshafsbandalagsríkja funda í Brussel í dag og á morgun. Spenna í samskiptum ríkja vegna Úkraínudeilunnar verður þar efst á baugi. Fundurinn hefst nú um hádegisbil og Þórdís Kolbrún Reykfjörð Gylfadóttir, utanríkisráðherra, situr fundinn fyrir hönd Íslands.

Framkvæmdastjóri NATO segir Rússa auka viðbúnað sinn á landamærum Úkraínu á meðan Rússar segjast vera að draga herlið sitt til baka.

2022

156

Minnihlutinn í umhverfis- og framkvæmdaráði Múlaþings vill að engin leyfi til laxeldis í Seyðisfirði verði gefin út fyrr en strandsvæðaskipulag fyrir Austfirði liggur fyrir. Meirihlutinn felldi slíka tillögu en hvetur til samráðs við heimamenn.

Meirihlutinn í sveitarstjórn Múlaþings virðist jákvæðari í garð fiskeldisáforma á Seyðisfirði heldur en minnihlutinn. Fulltrúar hans lögðu til að áformum um 10 þúsund tonna eldi yrði vísað inn í gerð strandsvæðaskipulags en meirihlutinn felldi þá tillögu. Fiskeldi Austfjarða hyggur á 10 þúsund tonna laxeldi í Seyðisfirði. Áformin eru umdeild og hafa mætt mikilli andstöðu hjá stórum hópi Seyðfirðinga sem hafa stofnað samtökin VÁ - félag um verndun fjarðar. Í áliti Skipulagsstofnunar er varað við áhrifum á villta laxastofna, sjónmengun og ósætti á Seyðisfirði með áformin. Stofnunin lagði til að beðið yrði með leyfisveitingar þar til vinnu við strandsvæðaskipulag fyrir Austfirði yrði lokið. Gagnrýnt hefur verið að skipulagið sé gagnlítið ef eldið er undanskilið. Þegar málið var tekið fyrir í umhverfis- og framkvæmdaráði Múlaþings mátti sjá afstöðumun á milli meiri- og minnihluta um hvernig bregðast ætti við. Fulltrúar VG og Austurlistans sem eru í minnihluta vildu taka undir álit Skipulagsstofnunar og hvetja til að öllum leyfisumsóknum yrði beint inn í gerð strandsvæðaskipulagsins. Þannig mætti ná sátt um málið. Óvíst er hvernig skipulagið verður en einn möguleiki er að ekkert eldi skuli vera í Seyðisfirði. Fulltrúar meirihluta Framsóknar og Sjálfstæðisflokks felldu þessa tillögu og lögðu fram sína eigin. Þar er bent á að Skipulagsstofnun hafi tekið tillit til athugasemda og lagt til ítarleg skilyrði sem setja ætti í starfs- og rekstrarleyfi til að sporna við því að eldið spilli umhverfi fjarðarins. Ekki er lagt til að leyfisumsóknir verði látnar bíða eftir strandsvæðaskipulagi. Þess í stað er Fiskeldi Austfjarða hvatt til að hafa samráð við heimafólk og sjómenn um staðsetningu eldiskvía.

Minnihlutinn í umhverfis- og framkvæmdaráði Múlaþings vill að engin leyfi til laxeldis í Seyðisfirði verði gefin út, fyrr en strandsvæðaskipulag fyrir Austfirði liggur fyrir. Meirihlutinn felldi slíka tillögu en hvetur fiskeldið til samráðs við heimamenn.

2022

156

Sólveig Anna Jónsdóttir nýkjörinn formaður Eflingar segir magnað að hafa unnið sigur þrátt fyrir ótrúlegar ásakanir. Forseti Alþýðusambands Íslands hefur óskað eftir fundi með Sólveigu Önnu til að ræða stöðuna og næstu skref. Deilur innan Eflingar og hreyfingarinnar hafi ekki alltaf verið til sóma.

B- listi Sólveigar Önnu Jónsdóttur bar sigur úr býtum var hún því kjörin formaður Eflingar í gærkvöldi með 54% greiddra atkvæða. A-listi Ólafar Helgu Adólfsdóttur fékk 38% og C-listi Guðmundar Jónatans Baldurssonar fékk 9%. Nærri 26 þúsund manns voru á kjörskrá, en 3.900 greiddu atkvæði eða 15%. Þetta var náttúrlega ótrúlega hörð kosningabarátta og ég verð að segja það að við höfum náð að vinna sigur þrátt fyrir þær ótrúlegu ásakanir sem að á okkur hafa dunið er að mínu viti bara algjörlega magnað. Og aftur segi ég bara; ég er mjög þakklát fyrir það að þessi hópur félagsfólks Eflingar hafi ákveðið að treysta okkur fyrir þessu verkefni. Sagði Sólveig Anna skömmu eftir að úrslit lágu fyrir í gærkvöldi. Og þetta voru viðbrögð forseta ASÍ í morgun: Viðbrögðin eru bara þau að óska Sólveigu Önnu til hamingju með sigurinn og ég hef óskað eftir því að hitta hana og fara yfir stöðuna og næstu skref. Nú voru þrír listar í framboði, segir það eitthvað um stöðuna í félaginu að það skuli vera svona mörg framboð? Það hefur enginn farið varhluta af því að það hefur verið stuð innan Eflingar og innan hreyfingarinnar líka og að mörgu leyti hefur það ekki verið okkur til sóma, en það er svo sem ekkert óeðlilegt í félagi sem telur 23 til 25 þúsund manns að það séu þrír listar í framboði. En auðvitað var það afleiðingin af deilum líka, segir Drífa Snædal forseti ASÍ. Segir Drífa Snædal. Á mbl.is er greint frá því að starfsfólk Eflingar hafi komið saman á óformlegum starfsmannafundi í morgun eftir að niðurstöður kosningarinnar lágu fyrir. Þar er haft eftir Lindu Dröfn Gunnarsdóttur framkvæmdastjóra Eflingar að þung stemning sé í hópnum og margir séu að meta sína stöðu. Fólk hafi þó augun á boltanum og sinni sínu starfi af metnaði og heilindum. Því má bæta við að í Morgunblaðinu í dag segir að þrjár konur, fyrrverandi starfsmenn Eflingar hafi stefnt félaginu fyrir dóm vegna meintra kjarasamningsbrota.

Sólveig Anna Jónsdóttir nýkjörin formaður Eflingar segir magnað að hafa unnið sigur þrátt fyrir ótrúlegar ásakanir. Forseti Alþýðusambandsins hefur óskað eftir fundi með Sólveigu Önnu til að ræða stöðuna og næstu skref.

2022

156

Fjármálaráðherra furðar sig á því í færslu sem hann birtir á Facebook í gærkvöldi hvernig það geti talist alvarlegt að Lögreglan á Norðurlandi eystra óski eftir skýrslutöku af fjórum blaðamönnum, sem fengið hafa réttarstöðu sakbornings í lögreglurannsókn. Fjármálaráðherra og dómsmálaráðherra segja að ekki hafi enn komið fram að hverju rannsóknin lýtur.

Skýrslutaka Lögreglunnar á Norðurlandi eystra yfir fjórum blaðamönnum hefst á mánudag. Bæði Blaðamannafélagið og Félag fréttamanna hafa gert alvarlegar athugasemdir við að blaðamennirnir séu með réttarstöðu sakbornings. Fréttastofa RÚV spurði Jón Gunnarsson dómsmálaráðherra að loknum ríkisstjórnarfundi í gær, um viðbrögð við þessu. Ja, ég hef í sjálfu sér enga skoðun á því. Ég held að lögreglan sé bara að vinna sína vinnu skv. þeim lögum sem um það gilda. - Kom þér á óvart að heyra af þessu? Í sjálfu sér ekki sérstaklega, ekki þannig. Ég þekki ekki til þess máls þannig að eitt eða annað hafi komið mér á óvart í þeim efnum. Bjarni Benediktsson fjármálaráðherra birti færslu á Facebook í gærkvöldi þar sem hann spyr hvort fjölmiðlamenn séu of góðir til að mæta og svara spurningum lögreglu eins og almennir borgarar. Þá skrifari Bjarni að engar fréttir hafi verið fluttar af því hvað það er sem lögreglan kunni að hafa undir höndum sem gefi tilefni til rannsóknar. Þá spyr ráðherrann hvernig það geti talist alvarlegt mál að lögregla óski eftir því að þeir gefi skýrslu. Hann bendir á að fjölmiðlamennirnir geti neitað að svara spurningum lögreglunnar og veltir fyrir sér hvort þurfi að hafa uppi stóryrði áður en lögreglan ber upp fyrstu spurninguna.

2022

156

Þrír Íslendingar voru í eldlínunni á Vetrarólympíuleikunum í Beijing í morgun. Sturla Snær Snorrason keppti í svigi og Snorri Einarsson og Isak Stianson Pedersen í liðasprettgöngu.

Sturla fékk að vita með stuttum fyrirvara að hann fengi að keppa en hann missti af sinni fyrstu grein, stórsviginu, vegna Covid-19 smits. Sturla ræsti 47. en missti af beygju ofarlega og keyrði út úr brautinni. Þar með var þáttöku hans á leikunum lokið og hann var að vonum svekktur með niðurstöðuna. Þá var komið að Snorra og Isaki í liðaspretti á gönguskíðum. Þar eru skíðaðir sex 1,5 kílómetra leggir til skiptis. Snorri og Isak komu í mark á 21 mínútu og 5,66 sekúndum sem reyndist 20. besti tíminn í heildina en tveir riðlar voru skíðair og fjögur efstu liðin úr hvorum riðli komust áfram. Snorri er nú sá eini sem ekki hefur lokið sér af á leikunum en hann keppir í 50 kílómetra göngu á laugardag. Edda Sif Pálsdóttir er stödd í Beijing og ræddi við drengina að lokinni keppni í morgun.

2022

157

Rússar segja að herdeildir snúi nú aftur til bækistöðva sinna eftir æfingar við landamæri Úkraínu. Utanríkisráðherra Úkraínu segist ekki trúa því fyrr en hann sér það. Rússlandsforseti er hvattur til að viðurkenna sjálfstæði tveggja héraða í austanverðri Úkraínu.

Tilkynning rússneskra stjórnvalda kom um klukkustund fyrir fund þeirra Olaf Scholz, kanslara Þýskalands, og Vladimírs Pútíns Rússlandsforseta í Kreml. Fyrir fundinn sagðist Scholz ætla að undirstrika að Vesturveldin væru reiðubúin til að miðla málum við Rússa og draga úr spennunni við landamærin að Úkraínu. Innrás yrði svarað með hörðum viðskiptarefsingum. Igor Konasjenkov, talsmaður varnarmálaráðuneytis Rússlands, tilkynnti í morgun að herdeildir væru á leið til baka frá landamærunum í samræmi við boðaðar æfingar, og birtist myndband af brottflutningi skömmu síðar. Dimitry Peskov, talsmaður Pútíns, sagði þetta hefðbundna herflutninga. Alltaf þegar æfingum væri lokið færu herdeildir aftur til sinna bækistöðva. Yfirlýsingar Vesturveldanna um að Rússar væru að undirbúa árás á Úkraínu væru ekkert annað en fordæmalaus herferð til þess að ýta undir spennu. Peskov segir Pútín reiðubúinn til viðræðna við Vesturveldin til þess að miðla málum. Dmytro Kuleba, utanríkisráðherra Úkraínu, segist trúa brottflutningi Rússa þegar hann sér þá. Hann segir Rússa ítrekað gefa út alls konar yfirlýsingar og þegar hann sjái herdeildir hörfa frá landamærunum trúi hann því að spennan sé að minnka.

2022

157

Hellisheiði er enn ófær. Mokstur hefur staðið yfir á heiðinni og víðar, frá því í nótt. Ökumenn hafa verið í vandræðum í Skógarhlíðabrekku við Þrengslin vegna hálku.

Vegurinn um Kjalarnes er opinn sem og vegur um Þrengsli. Ófært er til Þingvalla. Annasamt er hjá snjóruðningsmönnum. Ingólfur Vigfússon og félagar voru að ryðja undir hádegi á Sandskeiði. Enn var unnið að því að ryðja Hellisheiðina. Já, já, já, blásarar og jarðýtur og vegheflar. Það þarf stórvirkar vinnuvélar til að komast í gegnum heiðina áður en við förum að skrapa veginn. Og það hefur bætt það mikið í bara síðan á sunnudag? Já, já, bara þegar við komum hér upp í morgun þá var bara Sandskeiði á kafi og brekkan fyrir ofan Litla kaffi var bara full. Það var búið að taka aðra akreinina, eina bílbreidd. Ingólfur segir fylla í um leið og byrji að skafa. Unnið sé hörðum höndum við að ná köntum niður. Það eru svo háir ruðningarnir að um leið og byrjar að skafa þá lokar. Það er bara svoleiðis. Þess vegna er verið á fullu, í kappi við tímann, þangað til að næsta lægð er komin. Svo skiptir náttúrulega máli að fólk sé þokkalega dekkjað. Sumir eru bara engan veginn nógu vel dekkjaðir. Þeir eru að fara út af og í vegriðin og svo kvarta þeir yfir að það sé ekki nógu vel rutt. Á Vesturlandi er víða éljagangur eða skafrenningur og flughált á Uxahryggjarvegi. Fróðárheiði er lokuð vegna veðurs. Snjóflóð féll á veginn við Skarðsströnd sem er nú lokaður. Á Vestfjörðum er Raknadalshlíð við Patreksfjörð lokuð vegna snjóflóðahættu. Ófært er á Kleifaheiði og Klettshálsi. Vegurinn um Dynjandisheiði er lokaður. Einnig vegir um Hálfdán og Mikladal. Vetrarfærð er einnig í öðrum landshlutum. Á Norður-og Norðausturlandi er hálka og hálkublettir. Snjóþekja er á Öxnadalsheiði og þæfingur á Hófaskarði. Á Austurlandi er þungfært, skafrenningur á Fjarðarheiði og snjóþekja á Fagradal. Á Suðausturlandi er þæfingsfærð milli Kirkjubæjarklausturs og Lómagnúps. Á Suðurlandi er sömu sögu að segja - þæfingsfærð í uppsveitum og þungfært á köflum, til að mynda við Gullfoss.

Hellisheiði er enn ófær. Vetrarfærð er á landinu. Snjómokstursmaður segir mikið fannfergi hafa verið á þjóðvegi eitt. Stórvirkar vinnuvélar hafi sig allar við.

2022

157

Noregur varð í morgun Ólympíumeistari í boðgöngukarla í skíðaskotfimi á vetrarólympíuleikunum í Beijing. Rússar höfðu þó gullið í hendi sér áður en kom að síðustu skotseríunni.

Fyrir áttundu og síðustu skotseríuna var einungis formsatriði fyrir Eduard Latypov frá Ólympíunefnd Rússlands að klára gullið fyrir Rússa, en þá fór allt í baklás, hann klikkaði alls úr fjórum skotum í seríunni og endaði á að þurfa að fara refsihring. Hinar sveitirnar sem á eftir komu fengu því tækifæri til að vinna og heimsmeistarinn í eltigöngu Fillon Maillet kom inn á skotsvæðið 50 sekúndum rúmlega á eftir Latypov. Baráttan um gullið var því á milli Frakka, Þjóðverja og Norðmanna. Bæði Þjóðverjar og Frakkar þurftu aukaskot til að klára sínar seríur en Vetle Sjåstad Christiansen gerði engin mistök og vann gönguna fyrir Noreg sem voru tæpum tveimur mínútum á eftir þegar mest lét. Ótrúlegur viðsnúningur sem tryggði norsku sveitinni gullið. Corinne Suter frá Sviss varð í morgun Ólympíumeistari kvenna í bruni. Hún kom í mark á einni mínútu og 31,87 sekúndum, eða 16/100 úr sekúndu á undan tíma Sofiu Goggiu frá Ítalíu sem varð önnur. Goggia vann því silfur og Nadia Delago, einnig frá Ítalíu vann bronsið. Þetta voru þriðju gullverðlaun Svisslendinga í hraðagreinum á vetrarólympíuleikunum í Beijing. Lara Gut-Behrami vann gullið í risasvigið og Beat Feuz vann brun karla fyrr á leikunum. Alls hafa Svisslendingar nú unnið fern gullverðlaun á leikunum í alpagreinum. Marco Odermatt vann nefnilega stórsvigið. Þá eru verðlaun Svisslendinga alls orðin sjö í alpagreinunum í Beijing, fern gullverðlaun og þrenn bronsverðlaun. Nú stendur svo yfir keppni í skylduæfingum í listdansi kvenna á skautum á Ólympíuleikunum. Þar er hin rússneska Kamila Valieva meðal keppenda, þrátt fyrir að hafa fallið á lyfjaprófi í desember. Skautakeppnin er í beinni núna á RÚV.

2022

157

Heilbrigðisráðherra segir vel mögulegt að aflétta takmörkunum á landamærunum jafnvel næstu daga og í það minnsta fyrir næstu mánaðamót. Að óbreyttu gæti Ísland verið án sóttvarnatakmarkana um tuttugasta og fimmta febrúar.

Fá smit greinast á landamærunum miðað við umfang smita innanlands að sögn heilbrigðisráðherra. Alþjóðaheilbrigðisstofnunin hafi mælt með því að vera ekki með of strangar aðgerðir á landamærum. Willum Þór Þórsson er bjartsýnn á að aflétt verði á landamærum. Já ég reikna nú með því. Þetta hefur verið svona 5-8 prósent í greiningunum. Þannig að ég reikna með því að það verði hægt að aflétta þessu og hvort að það verði full aflétting skal ég ekki segja en það kann vel að vera. Afléttingar innanlands eru einng í farvatninu að óbreyttu. Við sjáum fyrir endann á þessu og 25., ef ekkert óvænt kemur upp, þá afléttum við nánast öllu og mér sýnist allt ganga plönum samkvæmt. En auðvitað er alltaf sú ábyrgð undirliggjandi að fylgjast vel með stöðunni. Nú ef það er ástæða til að aflétta fyrr þá gerum við það.

Öllum sóttvarnaraðgerðum gæti verið aflétt fyrir lok mánaðarins, jafnvel fyrr. Að óbreyttu verður aflétt í að minnsta kosti að hluta á landamærum næstu daga. Sautján hundruð og tólf greindust með veiruna í gær.

2022

157

Páll Steingrímsson, skipstjóri hjá Samherja segist enga aðkomu eiga að því að fjórir blaðamenn hafi verið kallaðir inn til yfirheyrslu hjá Lögreglunni á Norðurlandi eystra og séu með réttarstöðu sakbornings. Hann segist aðeins hafa kært stuld á síma en ekki neina einstaklinga. Lögmaður Samherja fullyrðir að síma Páls hafi verið stolið á meðan hann lá á sjúkrahúsi.

Í fyrravor voru birtar fréttir um samskipti fólks sem kallaði sig skæruliðadeildina. Hópurinn tengdist Samherja með ýmsum hætti og samskiptin sýndu tilraunir hópsins til að hafa áhrif á umræðu um fyrirtækið í fjölmiðlum. Ekki hefur komið fram á hvaða gögnum umfjöllunin var byggð en fullyrt var í fyrravor að síma Páls Steingrímssonar, skipstjóra hefði verið stolið á meðan hann lá á sjúkrahúsi. Fjórir blaðamenn voru svo í gær boðaðir í yfirheyrslu í næstu viku hjá rannsóknarlögreglumanni frá lögreglunni á Norðurlandi eystra. Það eru Þórður Snær Júlíusson, ritstjóri Kjarnans, Aðalsteinn Kjartansson, blaðamaður á Stundinni, Arnar Þór Ingólfsson, blaðamaður á Kjarnanum og Þóra Arnórsdóttir, ritstjóri Kveiks. Hafa þau öll réttarstöðu sakbornings fyrir meint brot gegn friðhelgi einkalífs. Páll segist í samtali við fréttastofu enga aðkomu hafa haft að því að fjórmenningarnir voru boðaðir í yfirheyrslu. Hann hafi ekki kært þá heldur sé það að frumkvæði lögreglunnar. Málið sé í höndum lögreglu og að margt eigi enn eftir að koma í ljós. Hann vildi að öðru leyti ekki tjá sig um málið. Garðar Gíslason, lögmaður Samherja, segir í samtali við fréttastofu að Páll hafi kært stuldinn á símanum í maí í fyrra. Síminn hafi verið tekinn ófrjálsri hendi meðan Páll hann lá meðvitundarlaus á sjúkrahúsi. Garðar segir að kæran hafi ekki beinst gegn neinum ákveðnum einstaklingi. Það sé lögreglunnar að ákveða hverja hún kalli til yfirheyrslu. Þórður Snær segist líta svo á að hann sé með réttarstöðu sakbornings af því að hann hafi skrifað upp úr gögnum úr síma Páls. Ég spurði lögreglufulltrúann, sem hringdi í mig til þess að boða mig til yfirheyrslu, á hvaða ákvæði laga embætti hennar teldi að ég hefði gerst brotlegur við. Hún sagði að þar væri um að ræða 228. og 229. grein almennra hegningarlaga, sem fjalla um brot á friðhelgi einkalífs. Það eru þau ákvæði sem okkur er gefið að sök að hafa brotið gegn. Það felur þá í sér að við höfum skrifað fréttir upp úr gögnum, það raunverulega ekkert annað sem fellur þar undir. Skrifað þá fréttir upp úr gögnum sem voru í eigu Páls Steingrímssonar eða hvað? Væntanlega. Mér heyrist að þetta byggist á kæru hans til lögreglu, að einhver hafi komist yfir gögn hans og það hefur alltaf legið fyrir í okkar umfjöllun. Frá fyrsta degi var gerð grein fyrir því að hann hygðist kæra til lögreglu að einhver hefði tekið gögn frá honum. En okkur er ekki gefið að sök að hafa tekið þau gögn enda væri það fjarstæðukennt.

Fjórir blaðamenn hafa réttarstöðu sakbornings í rannsókn lögreglunnar á Akureyri á meintum stuldi síma í eigu starfsmanns Samherja síðastliðið vor. Ritstjóri Kjarnans segist líta svo á að hann hafi réttarstöðu sakbornings fyrir að hafa skrifað greinar upp úr gögnum í eigu skipstjóra Samherja.

2022

157

Orkusjóður og HEF veitur eru ekki sammála um hvernig réttast væri að hitaveituvæða Djúpavog og hefur það tafið borun á vinnsluholu fyrir þorpið. Orkusjóður vill nýta vatn af litlu dýpi með varmadælu en HEF veitur vilja bora dýpra og finna vatn sem dugar í beina hitaveitu.

Lítið hefur gerst í hitaveituvæðingu á Djúpavogi þó næstum tveir áratugir séu síðan ljóst varð að hægt væri að nýta heitt vatn til að kynda þorpið. Orkusjóður virðist hafa misst áhuga á jarðhitaleit og einbeitir sé nú að rafhleðslustöðvum meðal annars. Nú eru meira en sextán ár síðan ljóst varð að öflugt jarðhitasvæði væri að finna skammt frá Djúpavogi og í gamalli frétt Orkustofnunar frá árinu 2006 segir að næsti áfangi sé að dýpka holu niður á 600 metra dýpi. Á öllum þessum árum hefur hins vegar lítið gerst í málinu. Fyrir fimm árum fór gamli Djúpavogshreppur sem nú er hluti af Múlaþingi af stað með umsóknarferli hjá Orkusjóði til að fá styrk í áhættuborun á vinnsluholu. Þá höfðu runnið af sjálfu sér 5 sekúndulítrar af 48 gráðu heitu vatni upp úr jörðinni í 10 ár. Umsóknin fór ekki í gegn hjá Orkusjóði, meðal annars vegna þess að gögn skorti. Nú er heitavatnsleitin á könnu HEF veitna sem er veitufyrirtæki Múlaþings. Þar á bæ hefur líka verið leitað til Orkusjóðs án árangurs. Fram kemur í svari sjóðsins til fyrirtækisins að sjóðurinn vilji ekki að svo komni máli styðja áhættuborun og telji réttara að nýta vatnið sem hefur fundist til að knýja varmadælu fyrir Djúpavog. Samkvæmt upplýsingum frá HEF veitum er þar um stefnubreytingu að ræða hjá sjóðnum en í fyrra styrkti hann ekki jarðhitaleit, heldur aðallega uppsetningu rafhleðslustöðva og aðgerðir til að minnka brennslu á jarðefnaeldsneyti. HEF veitum hugnast ekki varmadæla og telja sterkar vísbendingar um að finna megi 75 gráðu heitt vatn sem myndi duga í beina hitaveitu fyrir allt þorpið á Djúpavogi. Fyrirtækið ætlar nú að ráðast í frekari rannsóknir til að staðsetja tilraunavinnsluholu. Hún gæti orðið 7-800 metra djúp og myndi kosta yfir 100 milljónir króna.

2022

157

Fjárfestingafélag danskra og þýskra lífeyrissjóða vill kanna möguleika á að reisa vindmyllur í Fljótsdalshreppi. Orkan úr þeim yrði notuð til að framleiða vetni og annað rafeldsneyti í fyrirhuguðum orkugarði á Reyðarfirði.

Fljótdalshreppur á í viðræðum við danskan fjárfestingarsjóð um mögulegan vindorkugarð í hreppnum. Vindmyllur þar ættu að knýja framleiðslu á vetni og öðru rafeldsneyti í fyrirhuguðum orkugarði á Reyðarfirði. Viðræður danska fjárfestingarfélagsins CIP og Fljótsdalshrepps eru á byrjunarstigi og ekki hefur verið ákveðið hvar í hreppnum vænlegast væri að virkja vindorku. Félagið CIP er sjálfstætt fjárfestingarfélag sem starfar meðal annars fyrirlífeyrissjóði í Danmörku og Þýskalandi. Samkvæmt upplýsingum frá Fljótsdalshreppi hafa forsvarsmenn hreppsins hitt fulltrúa CIP á fundum og á borðinu liggja drög að viljayfirlýsingu. Hreppsfulltrúar hafa þó ekki ákveðið hvort skrifað verður undir. Hreppurinn á sjálfur ekkert land undir vindorkuver en myndi sjá um skipulagsmál. CIP er einnig fjárfestirinn á bak við áformin um framleiðslu á vetni og öðru rafeldsneyti á Reyðarfirði. Verkefnið kallast Orkugarður Austurlands en ljóst er að auka þarf rafmagnsframleiðslu, eigi að vera hægt að framleiða rafeldsneyti á Íslandi í stórum stíl. Sveitarfélagið Fjarðabyggð tekur þátt í uppbyggingu orkugarðsins og hefur þrýst á um að vinnu við rammaáæltlun um virkjanakosti verði lokið sem fyrst. Jón Björn Hákonarson, bæjarstjóri í Fjarðabyggð, segir að sveiflukennd vindorka henti vel til að framleiða rafeldsneyti. Framleiðslan er sveiflukennd og rafeldsneytisframleiðslan býður upp á þann möguleika, ólíkt mörgum öðrum iðnaðargreinum, að við getum sveiflað framleiðslunni á rafeldsneytinu í takt við orkuna sem er til staðar. Við getum nýtt umframorku og annað slík. Það er það sem þessi hugmyndafræði byggir á við framleiðslu rafeldsneytis víða í heiminum.

Danskt fjárfestingarfélag vill kanna möguleika á að reisa vindmyllur í Fljótsdalshreppi. Orkan úr þeim yrði notuð til að framleiða vetni og annað rafeldsneyti í fyrirhuguðum orkugarði á Reyðarfirði.

2022

158

Lögreglan í Nýja Sjálandi beitir óhefðbundnum aðferðum við að reyna að losna við mótmælendur sem hafa haldið til fyrir utan þinghúsið í Wellington undanfarna daga. Spiluð er tónlist sem ætlað er að hrekja mótmælendur á brott.

Þau eru að mótmæla sóttvarnartakmörkunum stjórnvalda í Nýja Sjálandi og hafa komið upp tjaldbúðum fyrir utan þinghúsið í Wellington. Mótmælendurnir hafa staðið vaktina síðan á þriðjudag í síðustu viku og lítið fararsnið er á hópnum sem stendur þar og mótmælir jafnt í sólskini sem rigningu. Lögregla hefur beitt ýmsum leiðum til að reyna að losna við þaulsætna mótmælendurna og brá á það ráð að spila tónlist sem líkleg þótti til að þreyta mannskapinn. Einhverra hluta vegna var tónlist bandarískra söngvarans Barry Manilow þar efst á blaði. Ekki létu mótmælendur það slá sig út af laginu og þá þóttu lagasmíðar enska tónlistarmannsins James Blunt líklegri til að hrekja mótmælendur á burt. Það tókst ekki heldur svo gripið var til örþrifaráða í tónlistarvali og barnalagið Baby shark spilað yfir mótmælendaskaranum. Andstæðingar sóttvarnatakmarkana í Wellington láta það ekki einu sinni á sig fá og hafa bæði stigið dans og sungið með lögunum sem lögreglan notar til að reyna að losna við þau. Þeir einu sem lagavalið virðist hafa áhrif á eru lögreglumennirnir sem standa vaktina við þinghúsið. Þeim er víst farinn að leiðast lagalistinn.

Misvinsæl tónlist er nýstárlegt vopn sem lögreglan í Nýja-Sjálandi beitir til að reyna að losna við þaulsætna mótmælendur við þinghúsið í Wellington. Aðferðin hefur þó ekki virkað sem skyldi.

2022

158

Þrír eru í haldi lögreglunnar á höfuðborgarsvæðinu í tengslum við tvær skotárásir í síðustu viku. Báðar árásirnar eru rannsakaðar sem tilraunir til manndráps. Lögreglan skoðar nú hvort málin tvö tengist.

Lögreglan rannsakar nú skotárás í miðbænum um helgina þegar skotið var á mann úr einhverju sem virtist af myndum að dæma vera lítil hríðskotabyssa. Lögreglan segir svo ekki vera og vill ekki gefa upp tegund skotvopnsins en það er óskráð. Tveir ungir menn voru úrskurðaðir í gæsluvarðhald í gær. Margeir Sveinsson, yfirlögregluþjónn, segir að rannsókn miði vel áfram. Önnur skotárás var gerð á fimmtudag í síðustu viku. Þar var skotið á konu og karl í Grafarholti. Konan særðist alvarlega. Málin eru bæði rannsökuð sem tilraunir til manndráps. Lögreglan skoðar nú hvort þau tengist en telur ekki að þau stafi vegna átaka stærri hópa. Árásum þar sem vopnum er beitt hefur fjölgað og lögreglan lítur þessa þróun alvarlegum augum. Ofbeldi er orðið grófara og menn eru óhræddari við að grípa til vopna.

2022

158

Mörghundruð börn bíða í mánuði, jafnvel árum saman eftir nauðsynlegri þjónustu. Umboðsmaður barna segir stöðuna vera óásættanlega.

Meðalbiðtími barna eftir þjónustu hjá Greiningar- og ráðgjafarstöð eru 12-19 mánuðir og 12-14 mánuðir hjá þroska- og hegðunarstöð. Þetta kemur fram í yfirliti Umboðsmanns barna. Salvör Nordal er umboðsmaður barna. Salvör segist vona að birting upplýsinganna muni varpa ljósi á raunverulega stöðu barna í íslensku samfélagi og verði stjórnvöldum hvati til úrbóta. Ábyrgð á núverandi stöðu liggi víða. Til standi að afla upplýsinga um fleiri stofnanir enda bíði of mörg börn of lengi eftir mikilvægri þjónustu, of víða, til dæmis talmeina- og sálfræðiþjónustu.

Dæmi eru um að börn þurfi að bíða árum saman eftir nauðsynlegri þjónustu. Umboðsmaður barna segir stöðuna óásættanlega.

2022

158

Los Angeles Rams varð í nótt meistari í NFL-deildinni í amerískum fótbolta. Rams hafði betur á móti Cincinatti Bengals í leiknum um Ofurskálina eða Superbowl eins og Bandaríkjamenn kalla leikinn.

Leikurinn var jafn og spennandi allt fram til loka, en vörn heimamanna tryggði liðinu annan sigur félagsins í sögunni. Lokatölur urðu 23-20 fyrir Los Angeles Rams. Þegar innan við ein og hálf mínúta var eftir af leiknum skoraði Cooper Kupp snertimark fyrir hrútana frá Los Angeles. Gestirnir reyndu að svara fyrir sig en varnarmaðurinn Aaron Donald náði til Joe Burrow, leikstjórnanda Cincinatti, og felldi hann. Alls tókst Donald að fella Burrow átta sinnum í leiknum, sem er met í úrslitaleik NFL-deildarinnar. Sigurinn var annar sigur Rams í sögunni. Sá fyrri vannst árið 2000 þegar liðið hafði aðsetur í St. Louis. Þrautaganga Cincinatti Bengals heldur áfram. Þetta var í þriðja sinn sem liðið kemst í úrslitaleikinn, en líkt og árin 1982 og 1989 var niðurstaðan tap. Rússneska skautakonan Kamila Valieva fær að halda áfram þátttöku á Ólympíuleikunum í Beijing þrátt fyrir að fallið á lyfjaprófi. CAS, Alþjóða íþróttadómstóllinn hafnaði kröfu Alþjóðaólympíunefndarinnar, Alþjóðalyfjastofnunarinnar og Alþjóðaskautasambandsins um að bannið skyldi halda. Hún getur því tekið þátt í einstaklingskeppninni í listdansi á skautum sem hefst í Beijing á morgun. CAS vísar til sérstakra aðstæðna Valievu, þar á meðal vegna aldurs hennar. Hún er aðeins 15 ára. Matthieu Reeb, yfirmaður dómstólsins, sagði dómarana sammála um að það gæti valdið henni varanlegum skaða að banna henni að taka þátt í Ólympíuleikunum. Rússneska ólympíunefndin fagnaði úrskurðinum. Valieva féll á lyfjaprófi í desember og komst það upp rétt fyrir verðlaunaafhendinguna í liðakeppni Ólympíuleikanna fyrir viku síðan. Hjartalyfið trimet-azdine fannst í blóðsýni Valievu á rússneska meistaramótinu í desembe. Lyfið eykur blóðflæði til hjartans og er á bannlista WADA, Alþjóða lyfjaeftirlitsins.

2022

158

Vetrarveðrið sem gengur yfir suðvesturhornið hefur valdið miklum samgöngutruflunum. Snjóruðningsmenn hafa ekki haft undan að ryðja í snjókomunni á höfuðborgarsvæðinu í morgun og segja vart hægt að ljúka mokstri fyrr en á miðvikudag. Heiðar eru lokaðar á suðvesturhorninu og margar húsagötur á höfuðborgarsvæðinu eru enn óruddar. Björgunarsveitarfólk hefur aðstoðað við að losa bíla. í ófærðinni.

Mokstur hófst á fjórða tímanum í nótt og hefur áhersla verið lögð á að halda stofnbrautum og strætisvagnaleiðum opnum. Símalínur hjá Reykjavíkurborg hafa logað og ekki eru allir sáttir við að komast ekki út af stæðinu heima. Hjalti J. Guðmundsson er skrifstofustjóri umhverfis- og skipulagssviðs Reykjavíkurborgar. Hann segir mikla snjókomu í morgun og erfitt færi hafa tafið fyrir. Inn Öll vetrarþjónusta er að tefjast bara gríðarlega mikið jafnvel um nokkra klukkutíma og jafnvel eitthvað fram á morgundaginn eins og staðan er. Það er alveg viðbúið að fólk komist ekki út úr húsagötunum fyrr en eftir einn tvo daga eins og staðan er. Við keppumst við að halda stofn og tengibrautum opnum og okkur hefur alveg tekist það en þetta er bara þannig ástand að við kannski sköfum einhvern götustubb og kannski eftir hálftíma er kominn jafn mikill snjór aftur í viðkomandi Hjalti segir ástandið verst í austurhluta borgarinnar, í úthverfum í Grafarvogi og í Úlfarsárdal. Þrjátíu björgunarsveitarmenn hafa unnið að því í morgun að aðstoða fólk í ófærðinni á höfuðborgarsvæðinu. Karen Ósk Lárusdóttir er verkefnisstjóri í aðgerðastjórn Landsbjargar. það hafa verið fastir bílar svona í efri byggðum borgarinnar og myndast raðir og meðal annars strætisvagnar fastir. það leystist fljótt Heyrðu þegar það eru fastir bílar þá er bara mokað og ýtt. Gömlu góðu aðferðirnar. Víðtækar lokanir eru á vegum í grennd við höfuðborgarsvæðið. Þjóðvegur 1 er lokaður við Rauðavatn því Hellisheiði er ófær, sömuleiðis, Þrengsli, Mosfellsheiði og Kjalarnes vegna snjóa og verður lokað að minnsta kosti á meðan veðrið gengur yfir.

Mikil ófærð og samgöngutruflanir eru á höfuðborgarsvæðinu og hafa ruðningsmenn ekki undan. í morgun. Helstu leiðir út frá borginni verða sennilega lokaðar til morguns. Gul viðvörun tekur gildi um allt sunnan og vestanvert landið þegar líður á daginn. Mokstursmenn hafa ekki undan að moka húsagötur. og verður fólk jafnvel að sætta sig við að komast ekki akandi út úr götu fyrr en á miðvikudag.

2022

158

Aðalmeðferð stendur nú yfir í Landsrétti í tveimur skaðabótamálum sem Samherji höfðaði gegn Seðlabankanum vegna húsleitar og rannsóknar bankans vegna gjaldeyrismála eftir hrun. Þeirri rannsókn lauk með því að Hæstiréttur dæmdi stjórnvaldssekt sem bankinn lagði á Samherja ólöglega. Samherji höfðaði skaðabótamál og krafðist 290 milljóna króna bóta af hálfu bankans og tíu milljóna króna í miskabætur að auki. Þeim kröfum hafnaði Héraðsdómur Reykjavíkur haustið 2020. Samherji áfrýjaði málinu en lækkaði skaðabótakröfu í 115 milljónir. Tekist var á um þá kröfu í morgun. Í hádeginu byrjaði aðalmeðferð í seinna málinu. Það snýr að því að Seðlabankinn var dæmdur til að greiða Þorsteini Má Baldvinssyni 2,5 milljónir í Héraðsdómi Reykjavíkur og áfrýjaði Seðlabankinn þeim dómi. Finnur Þór Vilhjálmsson, saksóknari hjá héraðssaksóknara var kallaður fyrir dóminn sem vitni í því máli. Aðalmeðferð stendur nú yfir í Landsrétti í tveimur skaðabótamálum sem Samherji höfðaði gegn Seðlabankanum vegna húsleitar og rannsóknar bankans vegna gjaldeyrismála eftir hrun. Þeirri rannsókn lauk með því að Hæstiréttur dæmdi stjórnvaldssekt sem bankinn lagði á Samherja ólöglega. Samherji höfðaði skaðabótamál og krafðist 290 milljóna króna bóta af hálfu bankans og tíu milljóna króna í miskabætur að auki. Þeim kröfum hafnaði Héraðsdómur Reykjavíkur haustið 2020. Samherji áfrýjaði málinu en lækkaði skaðabótakröfu í 115 milljónir. Tekist var á um þá kröfu í morgun. Í hádeginu byrjaði aðalmeðferð í seinna málinu. Það snýr að því að Seðlabankinn var dæmdur til að greiða Þorsteini Má Baldvinssyni 2,5 milljónir í Héraðsdómi Reykjavíkur og áfrýjaði Seðlabankinn þeim dómi. Finnur Þór Vilhjálmsson, saksóknari hjá héraðssaksóknara var kallaður fyrir dóminn sem vitni í því máli.

Aðalmeðferð stendur yfir í Landsrétti í tveimur skaðabótamálum sem Samherji höfðaði gegn Seðlabankanum vegna húsleitar og rannsóknar vegna gjaldeyrismála eftir hrun.

2022

159

Til greina kemur að hefja rannsóknir á nýju jarðhitasvæði í landi Breiðavaðs á Héraði. HEF-veitur eiga að svara því á þessu ári hvort hitaveita verður lögð um Fjarðarheiðargöng til Seyðisfjarðar.

Þéttbýlið á Seyðisfirði er kynt með fjarvarmaveitu RARIK sem hitar vatn í katli og dælir því um bæinn. Fjaravarmaveitur þykja vandræðafyrirbæri og RARIK vill losna við þær. Ákveðið hefur verið að loka veitunni enda hefur rafmagn á katlana hefur hækkað í verði og klippt hefur verið á skerðanlega orku til fjarvarmaveitna. Í staðinn þarf að brenna olíu til að hita vatnið með tilheyrandi kostnaði og mengun. RARIK lagði til nokkrar lausnir til að leysa húshitun á Seyðisfirði, svo sem varmadælur og rafkynta hitakúta í hvert hús. Seyðfirðingum hugnast það illa og er draumlausnin að hitaveituvæða Seyðisfjörð. Jarðhitaleit á Seyðisfirði hefur ekki skilað árangri en handan við Fjarðarheiði, uppi á Héraði, er jarðhitasvæði við Urriðavatn sem sér Egilsstöðum og Fellabæ fyrir heitu vatni. Til greina kemur að leggja hitaveitu um Fjarðarheiðargöng, sem nú eru í undirbúningi, og samkvæmt upplýsingum frá HEF-veitum þarf að svara því á þessu ári hvort heitt vatn verður leitt um göngin. Þá þarf að vera til nóg heitt vatn fyrir Seyðisfjörð og mögulega þarf að bora fleiri holur. Jarðhitasvæðið við Urriðavatn er norðan Lagarfljóts en í landi Breiðavaðs, á hinum bakkanum, er voru boraðar rannsóknarholur fyrir tuttugu árum gáfu vísbendingar um öflugt jarðhitasvæði. Í miklum þurrkum í sumar var borað þar eftir köldu vatni niður á 300 metra dýpi og þá kom upp yfir 20 gráðu heitt vatn. Friðfinnur K. Daníeleson, verkfræðingur og eigandi borþjónustunnar Alvars, boraði holuna en hann er einn helsti jarðhita- og vatnsleitarmaður Íslands. Hann segir á hér á landi sé eðlilegt að hitastigull á köldum svæðum, bendi til 50-70 gráðu hita á kílómetra dýpi. Á Breiðavaði hafi hitastigullinn hins vegar verið upp undir 140 gráður. Borholurnar sýni að þarna megin fljótsins sé löng heit tunga djúpt í jörðu, allt að tveir kílómetrar að lengd, sem gefi góða von og kanna þurfi nánar. HEF-veitur eru nú að meta hvort ráðist skuli í frekari rannsóknir. Þær þyrftu að skera úr um hvort hitakerfið er sjálfstætt eða hvort heitavatnavinnsla á Breiðavaði myndi hafa áhrif á vinnslusvæðið við Urriðavatn.

2022

159

Forseti Úkraínu biður fólk að halda ró sinni og segist enn eiga eftir að fá að sjá gögn sem styðja fullyrðingar um yfirvofandi innrás Rúsa. Enn fjölgar í hópi ríkja sem ráðleggja ríkisborgurum sínum að fara úr landi.

Ítalía er nú komin í hóp þeirra ríkja sem hvetja sína ríkisborgara til þess að yfirgefa Úkraínu sem allra fyrst. Og stjórnvöld í Ísrael hafa gert slíkt hið sama. I am calling again upon Israelis in Ukraine: come home. Til allra Ísraela í Úkraínu: komið heim - segir Naftali Bennett forsætisráðherra Ísraels. Bandaríkin gengu skrefinu lengra og hafa flutt á brott starfsfólk sendiráðsins í Úkraínu, bandarísk stjórnvöld segjast hafa gögn sem styðji fullyrðingar um það að Rússar geti ráðist inn í landið á hverri stundu. Volodymyr Zelensky, forseti Úkraínu, biður fólk að halda ró sinni - uppþot og skelfing eru okkar verstu óvinir segir Zelensky. Úkraínuforseti segir einnig að ef til séu gögn um það að innrás Rússa sé yfirvofandi eigi hann enn eftir að fá að sjá þau. Joe Biden, forseti Bandaríkjanna, og Vladimír Pútin, forseti Rússlands, ræddu saman í síma seinni partinn í gær í rétt rúma klukkustund. Það símtal virðist litlu hafa breytt. The Americans are artificially inflating hysteria around the so-called planned Russian invasion. Þarna heyrðist í Yuri Ushakov, ráðgjafa Pútíns eftir símafund forsetanna. Ushakov segir Bandaríkjamenn búa til og blása upp hysteríu í kringum meinta skipulagða innrás Rússa í Úkraínu. Biden segist hafa tjáð Pútín að Bandaríkin séu tilbúin að bregðast hratt við og með afgerandi hætti ef af innrás verði. Biden hefur boðað íþyngjandi efnahagsþvinganir gagnvart Rússum og í kvöldfréttum sjónvarps í gær sagði Þórdís Kolbrún Reykfjörð Gylfadóttir utanríkisráðherra að íslensk stjórnvöld myndu styðja slíkar aðgerðir ef til innrásar kæmi.

Ítalía og Ísrael biðja ríkisborgara sína að koma sér burt frá Úkraínu vegna óvissunnar um mögulega innrás Rússa. Forseti Úkraínu biður fólk að halda ró sinni og segist enn eiga eftir að fá að sjá gögn sem styðja fullyrðingar um yfirvofandi innrás Rússa.

2022

159

Lögreglan hefur viðrað áhyggjur sínar undanfarið af auknum vopnaburði, sem Jón Gunnarsson dómsmálaráðherra segir verulegt áhyggjuefni. Ráðuneytið sé að undirbúa breytingar á lögum um skipulagða brotastarfsemi.

sérsveit ríkislögreglustjóra hefu verið efld, starfsemi hennar að því leyti er ekki ástæða held ég til að á þessu stigi að skoða það að vopna almenna lögreglumenn. Auðvtað þarf lögreglan að geta varið sig og borgarana. Ég tel að við séum með það í traustum farvegi. Hitt er það að þessi aukning veldur verulegum áhyggjum. Ráðuneytið er í þeirri vinnu núna ða undirbúa breytingar á lögum um skipulagða brotastarfsemi. Við þurfum að taka á þessu þannig að við getum átt fullt og heilt samstarf við erlend lögregluembætti og nýtt okkur þær upplýsingar að fullu sem þaðan koma. í hverju felast þessar breytingar sem þú ætlar að leggja fram? Við erum ekki búin að kortleggja það alveg, það er ekki tímabært að tala um það núna. Við þessu verður að bregðast. Lögreglan hefur ítrekað bent á það að hún er bundin að lögum í sinni vinnu sem takmarka mjög getu þeirra til að geta fylgst með þessari þróun erlenda brotastarfsemi til að geta unnið með upplýsingar með erlendum lögregluembættum. það er kannski stærsta skref sem við þurfum að stíga. Jón hefur talað fyrir forvirkum rannsóknarheimildum lögreglu, sem þyðir að lögregla getur fylgst með og safnað upplýsingum um einstaklinga þó að ekki liggi fyrir rökstuddur grunur um brot. Að menn geti verið að nýta sér hér upplýsingar um fólk sem kemur hingað sem er ekki á sakaskrá á íslandi og hefur ekki brotið af sér og því ekki hægt að taka það til rannsóknar eða eftirlits hér.

Dómsmálaráðherra segist vera að undirbúa breytingar á lögum um skipulagða brotastarfsemi. Aukinn vopnaburður sé gríðarlegt áhyggjuefni en á þessu stigi sé ekki tilefni til að vopna almenna lögreglumenn.

2022

159

Olíu og bensínverð heldur áfram að hækka. Framkvæmdastjóri Félags íslenskra bifreiðaeigenda segir að heimsmarkaðsverðið hafi ekki verið jafn hátt í sjö ár.

Bensínverðið þar sem það er hæst er komið yfir 280 krónur. Þetta hefur áhrif á verðbólgu og kemur illa við marga hefur áhrif á vöruverð almennt. En þetta er eitthvað sem við sjáum vera að gerast í kringum okkur og um heim allan. Meginástæðan er mjög hátt heimsmarkaðsverð. Við höfum aldrei haft jafn verð í krónum talið Runólfur segir að það segi ekki alla söguna, svona hátt verð hafi verið algengt á árunum 2011 til 2014. núna um þessar mundir erum við með verð á heimsmarkaði sem við höfum ekki séð í sjö ár þannig að þetta er allt að bíta í skottið á okkur núna. Runólfur segir að rúmlega 50 prósent af útsöluverði bensínlítrans séu skattar í ríkissjóð. Kostnaðarverð á bensíni og díselolíu á hvern lítra uppreiknað í íslenskar krónur er um 100 krónur, afgangurinn er álagning. Þegar Costco kom á markaðinn jókst samkeppnin en aðeins á ákveðnum stöðum. Við sjáum að verðmunurinn á ódýrasta lítranum á móti þeim dýrasta er um 40 krónur og stundum ríflega það. Það höfðum við ekki í landslaginu áður en það sýnir okkur að það er borð fyrir báru að olíufélögin ættu að geta verið aðeins temmilegri í álagningu. Þau virðast flest vera að skila dágóðum afgagangi í sínum rekstri. Það er ekki að félögin séu á flæðiskeri stödd. Runólfur óttast að verðið eigi enn eftir að hækka. Óvissan á landamærum Rússlands og Úkraínu geti haft áhrif Breyturnar eru margar en að óbreyttu held ég því miður að við séum að fara að sjá frekar hátt olíuverð næstu misserin.

Heimsmarkaðsverðið á olíu hefur ekki verið hærra í sjö ár. Framkvæmdastjóri Félags íslenskra bifreiðaeigenda óttast að verðið haldist hátt næstu misserin.

2022

159

Einn maður var fluttur á slysadeild og þrír eru í haldi lögreglu eftir skotárás í miðborg Reykjavíkur í nótt. Mikill viðbúnaður var hjá lögreglu.

Tilkynnt var um skotárás utan dyra í miðborginni um eittleytið í nótt í Ingólfsstræti. Sá sem varð fyrir árásinni hringdi sjálfur í lögregluna. Hann var fluttur á slysadeild og gekkst þar undir aðgerð og er ekki í lífshættu að því er fram kemur í tilkynningu frá lögreglunni á höfuðborgarsvæðinu. Mikill viðbúnaður var hjá lögreglunni sem naut aðstoðar sérsveitar ríkislögreglustjóra. Á myndum sem birst hafa á samfélagsmiðlum má sjá vopnaða lögreglumenn við leit í Bergstaðastræti, næstu götu ofan við Ingólfsstræti, meðal annars í bílastæðahúsinu Bergstöðum. Þrír menn voru handteknir og eru í haldi lögreglu. Margeir Sveinsson aðstoðaryfirlögregluþjónn segir ástæðu árásarinnar ekki liggja fyrir. Nei,, við erum ekki komnir svo langt í rannsókninni. Hún er á frumstigi og það er eitt af því sem við komum til með að skoða. Þá segir hann tengsl á milli meintra árásarmanna og þess sem fyrir árásinni varð, ekki ljós á þessari stundu. Nei, það er bara eitt sem er til skoðunar, þannig að við erum að átta okkur á tengslum og fleira í því sambandi. Á hvaða aldri eru þessir menn? Þessir aðilar eru rétt rúmlega tvítugir. Já, þetta eru allt aðilar með íslenskan ríkisborgararétt. Hafið þið lagt hald á ætlað vopn? Já, lögreglan náði nokkuð vel utan um málið mjög snemma og lagði meðal annars hald á skotvopn og í framhaldinu voru þessar handtökur. Reyndar hringdu málsaðilar sjálfir inn þannig að einfaldaði og stytti aðgerðir lögreglu verulega mikið. Farið verður fram á gæsluvarðhald yfir einhverjum eða öllum hinna handteknu í dag. Auk vopnsins, sem samkvæmt heimildum fréttastofu, leit út eins og hríðskotabyssa en ekki hafa fengist nánari upplýsingar um vopnið frá lögreglu, var lagt hald á bifreið. Aðfaranótt fimmtudags voru tveir handteknir vegna skotárásár á karl og konu í Grafarholti þar sem konan særðist alvarlega og er þetta því önnur skotárásin í Reykjavík á þremur dögum. Margeir segir lögregluna líta þetta mjög alvarlegum augum. Eins og fram hefur komið og kom svo sem fram í síðasta máli, að við lítum þetta mjög alvarlegum augum og þetta er eitt af því sem við erum að sjá að einstaklingar virðast vera meira tilbúnir til þess að vera með ýmis vopn á sér þegar þeir fara niður í miðbæ og við erum að sjá aukningu í því og við erum líka að sjá aukningu í því að fólk er meira tilbúið að beita því og nota þetta sem það er með. Við höfum lengi fengið fregnir af hnífaárásum og þess háttar í miðborginni, en að byssu sé beitt er annar handleggur. Já, þetta er mikið áhyggjuefni og okkur líst ekki á hver þróunin er í þessum málum, þetta er eitthvað sem þarf að setjast yfir og skoða sérstaklega ef þetta er það sem við erum að fara að sjá í auknum mæli.

Þrír karlar eru í haldi lögreglunnar á höfuðborgarsvæðisins vegna skotárásar í miðborg Reykjavíkur í nótt. Sá sem skotið var á er ekki í lífshættu. Þetta er önnur skotárásin í Reykjavík á þremur dögum og segir aðstoðaryfirlögregluþjónn það aukast að fólk sé vopnað og reiðubúið að beita þeim - það sé áhyggjuefni.

2022

159

Lögreglan á höfuðborgarsvæðinu er með til rannsóknar eldsvoða í sumarbústað á Hólmsheiði skammt fyrir utan Reykjavík í gær. Lögregla vill ekkert segja til um málsatvik á þessu stigi.

Sumarhúsið, sem stendur við Lynghólsveg á Hólmsheiði, var alelda en mannlaust þegar slökkvilið kom á staðinn rétt fyrir klukkan fimm síðdegis í gær. Sjónarvottur sem fréttastofa ræddi við í gær sagði að í fyrstu hefði reyk lagt upp af sumarbústaðnum en síðar hefði orðið sprenging í honum. Um fjórar klukkustundir tók að ráða niðurlögum eldsins og í kjölfarið var vettvangurinn afhentur lögreglu. Samkvæmt upplýsingum frá slökkviliðinu var þó ein kona á vettvangi þegar slökkviliðið bar að garði en hún virðist hafa komist úr bústaðnum af sjálfsdáðum. Á myndbandi sem sýnt var í kvöldfréttum sjónvarps í gær sjást lögreglumenn fjarlægja konuna af vettvangi og virtist hún handjárnuð þegar hún var færð inn í lögreglubílinn. Lögregla verst allra fregna af málinu. Stella Mjöll Aðalsteinsdóttir fulltrúi hjá lögreglunni á höfuðborgarsvæðinu segir að málið sé í rannsókn en engar upplýsingar verði veittar að svo stöddu.

2022

159

Svisslendingurinn Marco Odermatt stóð undir væntingum og vann gullið í stórsvigi karla á Vetrarólympíuleikunum í Kína í morgun. Sturla Snær Snorrason átti að keppa í greininni en af því varð ekki þar sem hann hefur ekki jafnað sig eftir að hafa veikst af kórónuverunni.

Andri Stefánsson fararstjóri íslenska hópsins í Kína segir að of skammt sé liðið frá því að Sturla losnaði úr einangrun eftir Covid smitið og því hafi verið ákveðið að Sturla einbeitti sér að keppni í svigi sem verður á miðvikudaginn. Keppnin í stórsviginu í nótt var ein sú mest spennandi í áraraðir. Eftir báðar ferðir keppenda var Svisslendingurinn Marco Odermatt aðeins 19 sekúndubrotum á undan Slóvenanum Zan Kranjets sem varð annar. Í fyrsta skipti frá setningu leikanna snjóaði á skíðasvæðinu í morgun, í raun svo mikið að fresta þurfti seinni ferðinni í stórsviginu um tvo tíma því lélegt skyggni þótti ógna öryggi keppenda. Þá voru æfingar felldar niður fyrir brunkeppni kvenna. Þetta hafði þau áhrif að seinkun varð á útsendingum frá öðrum greinum á RÚV en dagskráin er þó komin í eðlilegt horf núna. Nú klukkan 13 hefst bein útsending frá leik Bandaríkjanna og Þýskalands í íshokkí karla á RÚV. Evrópumeistarar Chelsea urðu í gærkvöld heimsmeistarar félagsliða í fótbolta í fyrsta sinn eftir 2-1 sigur á Suður Ameríkumeisturum Palmeiras frá Brasilíu í úrslitaleik. Staðan var 1-1 eftir venjulegan leiktíma og skoraði Kai Havertz sigurmark Chelsea úr vítaspyrnu þegar þrjár mínútur voru eftir af framlengingunni. Manchester City náði 12 stiga forystu á toppi ensku úrvalsdeildarinnar í fótbolta í gærkvöldi með 4-0 sigri á Norwich. Liverpool sem er í 2. sæti á tvo leiki til góða og mætir Burnley í dag. Kvennalið ÍBV í handbolta lék fyrri leik sinn gegn Costa del Sol Malaga í 8-liða úrslitum Evrópubikarsins í gær og tapaði með 11 marka mun, 34-23. Báðir leikir liðanna eru leiknir á Spáni og sá síðari í dag klukkan 17. Fram jók forystu sína á toppi úrvalsdeildar kvenna í handbolta í þrjú stig í gærkvöldi með sigri á Haukum í spennandi leik, 24-23. Fram er með 23 stig á toppnum, þremur meira en Valur og á leik til góða.

2022

160

Rússar eru í stakk búnir til þess að gera innrás í Úkraínu á hverri stundu að sögn stjórnvalda í Bandaríkjunum. Mörg ríki hafa beðið alla ríkisborgara að yfirgefa Úkraínu, til dæmis Bretar, Norðmenn og Danir.

Seint í gær kom þjóðaröryggisráðgjafi Bandaríkjanna Jake Sullivan fram á fundi með fréttamönnum í Hvíta húsinu og sagði nýjar upplýsingar benda til þess að Rússar hafi nú getu til þess að ráðast inn í Úkraínu ef og þegar slík skipun kæmi frá Vladimír Pútín Rússlandsforseta. Sullivan vildi ekki ræða þessi nýju gögn í smáatriðum en sagði að áfram væri að fjölga í herliði Rússa á landamærunum og þeirra mat væri að innrás myndi líklega hefjast á loftárásum. Any American in Ukraine should leave as soon as possible and in any event in the next 24 to 48 hours. Hver einasti Bandaríkjamaður í Úkraníu ætti að fara þaðan við fyrsta tækifæri, helst á næsta sólahring eða tveimur sagði Sullivan í gærkvöld. Bandaríkjastjórn hefur sagt að það sér alveg skýrt að herinn verði ekki sendur inn í Úkraínu til aðstoðar ríkisborgurum ef kemur til átaka. Anthony Blinken, utanríkisráðherra Bandaríkjanna, tók í sama streng á fundi með fréttamönnum á Fiji, þar sem hann er í opinberri heimsókn. We're in the window when a Russian invasion could start at any time if President Putin so decides. That includes in the coming days. Blinken segir að nú gæti innrás Rússa hafist hvenær sem er, þar með talið á næstu dögum. We don't know whether President Putin has made that decision. But we do know that he has put in place the capacity to act on very short notice. Hann tók fram að Bandaríkjamenn viti ekki hvort að Pútín sé búinn að taka ákvörðun um að ráðast inn, en þeir viti þó að herinn sé nú í stakk búinn til þess að bregðast við skipunum með mjög stuttum fyrirvara. Blinken segist þó enn vona að rússnesk stjórnvöld velji samræður og diplómasíu í stað þess að grípa til vopna.

Stjórnvöld í Bandaríkjunum segja Rússa í stakk búna til þess að gera innrás í Úkraínu á hverri stundu. Fjöldi ríkja hefur ráðlagt ríkisborgurum sínum að yfirgefa Úkraínu. Utanríkisráðherra segir vitað um átta Íslendinga þar í landi, þeim er ráðlagt að vera á varðbergi.

2022

160

Joe Biden Bandaríkjaforseti ætlar að tilnefna Carrin Patman, sem vann fyrir forsetaframboð Bidens og studdi það fjárhagslega, sem næsta sendiherra á Íslandi. Síðustu þrír sendiherrar hafa allir verið bakhjarlar Bandaríkjaforseta.

Bandaríkjaforseti hefur það hlutverk að skipa sendiherra og öldungadeild þingsins yfirheyrir og staðfestir tilnefningarnar. Síðustu áratugi hafa þægilegri sendiherrastólar gjarnan farið til stuðningsfólks forseta, segir Silja Bára Ómarsdóttir, prófessor í stjórnmálafræði. Í dag líta þau á þetta sem svona ákveðna bitlinga þannig að þau samþykki þá sem hinn flokkurinn skipar vegna þess að þau vita að það kemur að sér einhvern tímann. Þannig það ríkir í raun almenn sátt um þetta á þingi? Já, pólitíkin virðist vera sátt við þetta en þau sem starfa innan utanríkisþjónustunnar og vinna sig upp þar inni, það er töluverð gagnrýni þaðan og auðvitað líka frá ýmsum eftirlitsstofnunum. Fólk gagnrýnir það að þú getir keypt þér embættið. Biden hefur nú tilnefnt um 90 sendiherra. Þar af má segja að um sextíu til sjötíu prósent hafi verið pólitískt valin. Þetta er auðvitað talið svolítið gagnrýnivert vegna þess að það er ekkert sem segir að þetta fólk hafi hæfni til að gegna þessum embættum. Það kemur ekkert alltaf vel út fyrir Bandaríkin þegar illa upplýstir eða slæmir stjórnendur eru starfandi í sendiráðum á erlendri grundu.

Joe Biden Bandaríkjaforseti hefur tilnefnt nýjan sendiherra á Íslandi. Síðustu þrír sendiherrar hafa allir verið bakhjarlar forseta.

2022

160

Forystumenn í verkalýðshreyfingunni gagnrýna þá ákvörðun stjórnar Icelandair að leggja til við aðalfund í næsta mánuði að æstu stjórnendur fyrirtækisins fá bónusgreiðslur og kaupaukarétt. Stjórnarformaður Gildis lifeyrissjóð segir sjónarmiðið skiljanlegt.

Bónusarnir geta numið fjórðungi af árslaunum og verðmæti hlutabréfanna sem kaupendur gætu fengið forrrétt að nemur um tveimur milljörðum króna. Hækki bréfin njóta stjórnendur góðs að. Hagnaður bankanna er einnig þyrnir í augum margra í launþegahreyfingunni, Arionbanki hagnaðist um 28 og hálfan milljarð króna. Lagt er til að bankinn greiði 22 og hálfan milljarð króna í arð. Við segjum kannski að bónusgreiðslur eða kaupaukagreiðslur eigi ekki rétt á sér en að þær séu hóflegar og það sé gagnsætt kerfi og að það endurspeglist að einhverju leyti að því að fastlaunahlutinn sé lægri. Þannig að ég held að hvað það varðar hafi afstaða Gildis og raunar sá hluthafa sem hefur gengið lengst í því að veita aðhald í slíkum málum. Segir Gylfi Gíslason stjórnarformaður Gildis lifeyrissjóð en sjóðurinn á tæp 9 prósenta hlut í Arionbanka. En nú þegar kjarasamningar blasa við í haust að þá heyrir maður sterka undiröldu frá launþegahreyfingunni sem finnst þetta ekkert hóflegt sem er verið að fara framá? Nei þetta er auðvitað í sjálfu sér finnast þetta skiljanlegt sjónarmið. Afstaða lífeyrissjóðsins getur ekki verið að horfa á kjarasamninga heldur er hlutverk hans að ávaxta fé sjóðfélaganna. Okkur hefur þótt sumt af þessu vera óhóflegt, svo það sé alveg sagt og sú afstaða okkar mun örugglega birtast þar sem það á við á hluthafafundum og aðalfundum sem framundan eru.

2022

160

Sturla Snær Snorrason, skíðamaður, keppir ekki í stórsvigi á Vetrarólympíuleikunum í Beijing í nótt. Hann greindist með kórónaveiruna fyrr í ferðinni og hefur ekki jafnað sig nægilega.

Sturla Snær greindist með veiruna á laugardaginn var en losnaði ekki úr einangrun fyrr en í gær. Eftir skoðun var ákveðið að hann myndi ekki keppa í stórsviginu eftir svona langa einangrun. Sagði Andri Stefánsson, fararstjóri íslenska hópsins. Stórsvigið er fyrri keppnisgrein Sturlu á leikunum en hann er líka skráður í svig en keppt verður í svigi aðfararnótt miðvikudags. Öll tíðindi dagsins frá leikunum má finna á ruv.is þar sem einnig er streymi frá öllum útsendingum RÚV frá keppni dagsins. Tveir leikir voru í úrvalsdeild karla í körfubolta í gærkvöldi. Íslandsmeistarar Þórs Þorlákshafnar tylltu sér á topp deildarinnar þegar liðið vann Keflavík örugglega með 114 stigum gegn 89. Þórsarar eru nú með 24 stig, tveimur meira en Njarðvík og fjórum meira en Keflavík, en bæði lið eiga leik til góða. Breiðablik vann svo þriðja leik sinn í röð þegar liðið skellti Grindavík í Kópavogi með 104 stigum gegn 92. Breiðablik er komið í 7. sæti deildarinnar en Grindavík er sæti ofar.

2022

160

Slökkvilið Akureyrar hefur gert alvarlegar athugasemdir við eldvarnir í dvalarheimilinu Hlíð á Akureyri. Bæjarstjórinn segir aðgerðir við endurbætur þegar hafnar en ágreiningur er um hver eigi að bera kostnaðinn.

Slökkviliðið hefur varað Akureyrarbæ við yfirvofandi lokun Austurbyggðar 17, húsnæðis hjúkrunar- og dvalaheimilisins Hlíðar, vegna ófullnægjandi eldvarna. Lagður var fyrir bæjaryfirvöld listi yfir verkefni sem þarf að leysa hið fyrsta. Ásthildur Sturludóttir bæjarstjóri segir þegar hafa verið brugðist við. Það er byrjað að leysa úr einhverjum af athugasemdunum og aðrar þurfa aðeins meiri vinu við. En við tökum þetta mjög föstum tökum og að sjálfsögðu mjög alvarlega. Það er ágreiningur um hver skuli greiða fyrir þessar endurbætur, en Heilsuvernd tók við rekstri Hliðar á síðasta ári. Akureyrarbær á húsnæðið en hefur ekki fengið leigutekjur eftir að bærinn hætti að reka dvalarheimili. Samkvæmt samningum við ríkið greiðir Heilsuvernd ekki húsaleigu enn sem komið er. Lögum samkvæm er kostnaðarskipting við viðhald á hjúkrunarheimilum 85 prósent ábyrgð ríkisins og 15 prósent ábyrgð sveitarfélagsins. Það hafa ekki borist nein viðbrögð frá ríkinu, við erindum sem við höfum sent inn, varðandi húsnæðismál í Hlíð. Því sé það heldur hart að krefjast þess að bærinn borgi fyrir viðhald á húsnæði sem hann hefur engar tekjur af lengur. Hafið þið verið í viðræðum til dæmis við Heilsuvernd beint? Já, já, við eigum gott samtal við Heilsuvernd og góð samskipti við þá og við höfum verið saman að vinna að undirbúningi að framkvæmdum.

Brunavarnir á hjúkrunarheimilinu Hlíð á Akureyri eru ófullnægjandi og er deilt um hver á að bera kostnaðinn af endurbótum.

2022

160

Katrín Jakobsdóttir forsætisráðherra segir að nýta eigi innlenda orku til að bæta lífskjör þjóðarinnar og draga þurfi línu í sandinn þegar rætt er um stórfelldan útflutning orku. Hún segir að taka þurfi höndum saman og byggja fleiri íbúðir en hætta að rífast og leita að sökudólgi.

Já, komiði sæl. Ég vona að þið heyrið í mér héðan að heiman. Staðan á mér er sú að yngsti drengurinn minn greindist með covid 1. febrúar og síðan þá hafa allir sambýlismenn mínir greinst og svo kom að því í gærkvöldi að ég fékk niðurstöðu úr PCR prófi og greindist. Þetta sagði Katrín Jakobsdóttir forsætisráðherra og formaður VG í upphafi flokksráðsfundar VG í morgun og þess má geta að Guðmundur Ingi Guðbrandsson varaformaður flokksins er einnig með covid og því heldur ekki á fundarstað. Og faraldurinn var fyrsta umfjöllunarefni hennar því nú þegar sæi fyrir endann á faraldrinum þyrfti að taka utan um viðkvæma hópa og þá sem orðið hafa fyrir skakkaföllum vegna faraldursins. Einnig nefndi hún framhaldsskólanema sem farið hefðu á mis við félagslega þáttinn í menntaskólalífinu, en hann væri mikilvægur liður í því að verða manneskja. Þá væri endurskoðun örorkulífeyriskerfisins framundan sem eigi að verða mikil bót og áfram verði unnið í geðheilbrigðismálum. Katrín lagði áherslu á að ríkissjóður eigi von á ríkulegum arðgreiðslum frá bönkunum sem nýta eigi meðal annars til félagslegrar uppbyggingar og hún kallaði eftir því að arðbær fyrirtæki legðu sinn réttláta skerf inn tíl uppbygginguna eftir faraldurinn. Verðbólgan væri vissulega áhyggjuefni, en benti, eins og fjármálaráðherra hefur einnig gert, á að vextir nú væru þeir söömu fyrir fyrir faraldur og væru lágir í sögulegu samhengi. Forsætisráðherra lagði áherslu á húsnæðismálin í ræðu sinni. Sjaldan hafi verið byggt meira en undanfarin tvö ár og sífellt fleiri hafi verið að kaupa í fyrsta sinn, þá hafi um þriðjungur þess húsnæðis sem byggt hafi verið komið til vegna aðgerða stjórnvalda. Með nýju innviðaráðuneyti séu sóknarfæri í þessum efnum, en töluvert vanti upp á að uppfylla húsnæðisþörf. Byggja þurfi meira. Og það verkefni er allt of mikilvægt til að eyða tímanum í að leita að sökudólgi eða eitthvert rifrildi um það. Við eigum bara að taka höndum saman og ganga í þetta verk. Ég var í þessari viku að setja af stað framhalds átakshóp í húsnæðismálum og við höfum þar endurnýjað samstarf sem er milli ríkis, sveitarfélaga, heildarsamtaka á vinnumarkaði og atvinnurekenda. Markmiðið er að leggja mat á stöðun og leggja fram tillögur að frekari umbótum. Hvað orkuskipti varðar sagði Katrín frumskylduna vera við íslenskan almenning í nútíð og framtíð. Ná þurfi orkuskiptum í öllum geirum og fá þurfi raunhæft mat á orkuþörf, vinna við slíkt sé í gangi í gangi í umhverfis-, okru- og loftslagsráðuneytinu. Í framhaldinu þurfi að marka pólitíska stefnu. En við eigum að tryggja það að okkar orka nýtist fyrst og fremst til að bæta lífskjör okkar. Það er okkar frumskylda. Þannig að þegar rætt er um stórfelldan útflutning á innlendri orku til erlendra aðila þá tel ég að við þurfum að draga línu í sandinn og marka þessa skýru forgangsröðun í okkar pólitík.

Forsætisráðherra segir að draga þurfi línu í sandinn þegar rætt sé um stórfelldan orkuútflutning því nýta eigi orkuna til að bæta lífskjör þjóðarinnar nú og í framtíð. Katrín ávarpaði flokksráð VG að heiman þar sem hún er með covid.